cyanic-selkie/wikianc huggingface dataset:
ᱯᱟᱱᱤᱯᱚᱛ ᱦᱚᱱᱚᱛ
ᱦᱚᱲ ᱮᱞ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱯᱟᱱᱤᱯᱚᱛ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱑,᱒᱐᱕,᱔᱓᱗ ᱦᱚᱲ ᱢᱮᱱᱟᱜ ᱠᱚᱣᱟ, ᱵᱚᱦᱨᱤᱱ ᱫᱤᱥᱚᱢ ᱟᱨᱵᱟᱝ ᱟᱢᱮᱨᱤᱠᱟ ᱯᱚᱱᱚᱛ ᱱᱤᱭᱩ ᱦᱮᱭᱢᱥᱟᱭᱚᱨ ᱥᱟᱞᱟᱜ ᱵᱟᱹᱨᱟᱵᱟᱨᱤ ᱟᱠᱚ ᱾ ᱱᱤᱭᱟᱹ ᱥᱤᱧᱚᱛ ᱨᱮ (ᱜᱩᱴ ᱖᱔᱐ ᱦᱚᱱᱚᱛ ᱠᱷᱚᱱ ᱫᱚ) ᱓᱙᱖ ᱟᱱᱟᱜ ᱴᱷᱟᱶ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱙᱕᱒ ᱦᱚᱲ ᱛᱟᱦᱮᱸ ᱱᱟᱠᱚ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱒,᱔᱖᱐/ᱜᱟᱺᱴ ᱢᱤᱞ) ᱢᱮᱱᱟᱜᱼᱟ ᱾ ᱒᱐᱐᱑ᱼ᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱩᱠᱩ ᱦᱚᱲ ᱮᱞ ᱜᱨᱚᱛᱷ ᱫᱚᱨ ᱒᱔. ᱖᱐% ᱛᱟᱦᱮᱸ ᱠᱟᱱᱟ ᱾ ᱯᱟᱱᱤᱯᱚᱛ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱘᱖᱔ ᱛᱤᱨᱞᱟᱹ ᱟᱜ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ, ᱟᱨ ᱥᱮᱪᱮᱫ ᱫᱚᱨ ᱗᱕.᱙᱔% ᱢᱮᱱᱟᱜᱼᱟ ᱾
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱦᱚᱱᱚᱛ ᱨᱮᱱᱟᱜ ᱙᱒.᱑᱔% ᱦᱚᱲ ᱫᱚ ᱦᱤᱱᱫᱤ, ᱖.᱐᱙% ᱯᱟᱧᱡᱟᱵᱤ ᱟᱨ ᱐.᱙᱑% ᱩᱨᱫᱩ ᱟᱡᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱮᱠᱟᱛᱮ ᱨᱚᱲᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱦᱚᱨᱤᱭᱟᱬᱟ ᱨᱮᱱᱟᱜ ᱦᱚᱱᱚᱛ ᱠᱚ ᱛᱷᱚᱠ:1992 establishments in Haryana
ᱯᱟᱨᱟᱱᱤᱠ
ᱯᱟᱨᱟᱱᱤᱠ ᱫᱚ ᱟᱹᱛᱩ ᱨᱤᱱᱤᱡ ᱦᱩᱰᱤᱧ ᱜᱚᱢᱠᱮ ᱾ ᱢᱟᱹᱡᱷᱤ ᱜᱚᱢᱠᱮ ᱠᱷᱚᱱ ᱦᱩᱰᱤᱧ ᱜᱚᱢᱠᱮ ᱟᱹᱭᱫᱟᱹᱨᱤ ᱟᱱ ᱠᱟᱱᱟ ᱠᱤᱱ ᱾ ᱟᱡ ᱫᱚ ᱢᱟᱹᱡᱷᱤ ᱜᱚᱢᱠᱮ ᱞᱮᱠᱟ ᱜᱮ ᱢᱟᱹᱱ ᱚᱛ ᱦᱟᱥᱟᱭ ᱧᱟᱢᱟ ᱾ ᱟᱨ ᱦᱟᱥᱟ ᱠᱚ ᱞᱮᱵᱮᱫ ᱟᱫᱮ ᱛᱟᱦᱮᱸᱱ ᱾ ᱯᱟᱨᱟᱱᱤᱠ ᱫᱚ ᱢᱟᱹᱡᱷᱤ ᱠᱟᱹᱢᱤ ᱨᱮᱭ ᱜᱚᱲᱚ ᱟᱭᱟ ᱾ ᱥᱮᱬᱟ ᱥᱮᱬᱟ ᱟᱹᱛᱩ ᱠᱚᱨᱮ ᱯᱟᱨᱟᱱᱤᱠ ᱫᱚ ᱢᱟᱹᱡᱷᱤ ᱛᱩᱞᱩᱡ ᱮ ᱠᱟᱹᱢᱤᱭᱟ ᱾ ᱟᱨ ᱢᱟᱹᱱ ᱦᱚᱸ ᱠᱚ ᱮᱢᱟ ᱠᱤᱱᱟ ᱾ ᱢᱟᱹᱡᱷᱤ ᱚᱠᱟ ᱦᱤᱞᱚᱜ ᱵᱟᱭ ᱛᱟᱦᱮᱸᱱ ᱠᱚᱨᱮ ᱫᱚ ᱯᱟᱨᱟᱱᱤᱠ ᱜᱮ ᱢᱟᱹᱡᱷᱤᱭᱟᱜ ᱠᱟᱹᱢᱤ ᱫᱚᱭ ᱛᱚᱨᱟᱣᱟ ᱾
ᱵᱟᱪᱷᱚᱱ
ᱩᱱᱤ ᱦᱚᱸ ᱢᱟᱹᱡᱷᱤ ᱜᱚᱢᱠᱮ ᱞᱮᱠᱟ ᱜᱮ ᱥᱮᱨᱢᱟ ᱯᱤᱪᱷᱤ ᱢᱟᱜᱽ ᱵᱚᱸᱜᱟ ᱨᱮᱜᱮ ᱟᱹᱛᱩ ᱦᱚᱲ ᱛᱮ ᱪᱷᱩᱱᱟᱹᱣ ᱪᱮ ᱵᱟᱪᱷᱚᱱ ᱮᱭᱟ ᱾ ᱯᱟᱨᱟᱱᱤᱠ ᱵᱟᱪᱷᱚᱱ ᱞᱟᱹᱜᱤᱫ ᱛᱮᱫᱚ ᱟᱹᱛᱩ ᱨᱤᱱᱤᱡ ᱡᱟᱦᱟᱸᱱ ᱯᱟᱹᱨᱤᱥ ᱜᱮᱭ ᱦᱩᱭ ᱫᱟᱲᱮᱭᱟᱜᱼᱟ ᱾ ᱤᱠᱷᱟᱹᱱ ᱢᱟᱹᱡᱷᱤ ᱟᱨ ᱱᱟᱭᱠᱮ ᱫᱚ ᱟᱹᱛᱩ ᱛᱮᱸᱜᱮᱱ ᱛᱟᱞᱟᱠ ᱟᱠᱟᱫ ᱦᱚᱲ ᱜᱮ ᱠᱚ ᱦᱩᱭ ᱠᱚᱜᱼᱟ ᱾
ᱵᱚᱨᱢᱤ ᱯᱟᱹᱨᱥᱤ
ᱵᱚᱨᱢᱤ ᱯᱟᱹᱨᱥᱤ (ᱵᱚᱨᱢᱤᱥ ᱺ မြန်မာဘာသာ) ᱫᱚ ᱪᱤᱱᱟ-ᱛᱩᱵᱵᱚᱛᱤ ᱯᱟᱹᱨᱥᱤ ᱜᱷᱟᱨᱚᱧᱡᱽ ᱨᱮᱭᱟᱜ ᱢᱤᱫ ᱯᱟᱹᱨᱥᱤ ᱠᱟᱱᱟ᱾ ᱱᱚᱣᱟ ᱫᱚ ᱢᱤᱭᱟᱱᱢᱟᱨ ᱫᱤᱥᱚᱢ ᱨᱮᱭᱟᱜ ᱨᱟᱡᱽᱯᱟᱹᱨᱥᱤ ᱟᱨ ᱫᱤᱥᱚᱢ ᱨᱮᱱ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱡᱟᱹᱛᱤ ᱵᱚᱨᱢᱤᱥ ᱦᱚᱲᱟᱜ ᱟᱭᱳ ᱟᱲᱟᱝ ᱠᱟᱱᱟ᱾ ᱒᱐᱐᱗ ᱥᱮᱨᱢᱟ ᱨᱮᱭᱟᱜ ᱦᱤᱥᱟᱹᱵᱽ ᱛᱮ ᱓.᱓ ᱠᱳᱴᱤ ᱦᱚᱲ ᱟᱭᱳ ᱟᱲᱟᱝ ᱞᱮᱠᱟᱛᱮ ᱟᱨ ᱑ ᱠᱳᱴᱤ ᱦᱚᱲ ᱫᱚᱥᱟᱨ ᱯᱟᱹᱨᱥᱤ ᱞᱮᱠᱟᱛᱮ ᱢᱤᱭᱟᱱᱢᱟᱨ ᱨᱮᱱ ᱟᱹᱫᱤᱵᱟᱥᱤ ᱟᱨ ᱮᱴᱟᱜ ᱫᱤᱥᱚᱢ ᱠᱚᱨᱮ ᱠᱚ ᱨᱚᱲᱟ᱾
ᱦᱟᱹᱴᱤᱝ
ᱵᱚᱨᱢᱤ ᱯᱟᱹᱨᱥᱤ ᱫᱚ ᱪᱤᱱᱤ-ᱛᱤᱵᱵᱚᱛ ᱯᱟᱹᱨᱥᱤ ᱜᱷᱟᱨᱚᱧᱡᱽ ᱨᱮᱭᱟᱜ ᱠᱚᱧᱮ ᱵᱟᱨᱢᱤᱥ ᱪᱟᱸᱜᱟ ᱨᱮᱱᱟᱜ ᱯᱟᱹᱨᱥᱤ ᱠᱟᱱᱟ᱾ ᱵᱚᱨᱢᱤ ᱯᱟᱹᱨᱥᱤ ᱪᱤᱱᱤ-ᱛᱤᱵᱵᱚᱛᱤ ᱯᱟᱹᱨᱥᱤ ᱜᱷᱟᱨᱚᱧᱡᱽ ᱨᱮᱭᱟᱜ ᱢᱚᱨᱮᱭᱟᱱ ᱱᱚᱱᱠᱟᱱ ᱯᱟᱹᱨᱥᱤ ᱠᱟᱱᱟ ᱡᱟᱦᱟ ᱠᱚ ᱯᱟᱹᱨᱥᱤ ᱨᱮᱭᱟᱜ ᱪᱤᱠᱤ ᱥᱤᱨᱡᱚᱢ ᱦᱩᱭ ᱞᱮᱱᱟ, ᱱᱚᱣᱟ ᱠᱷᱚᱱ ᱞᱟᱦᱟ ᱯᱟᱹᱨᱥᱤ ᱠᱚᱫᱚ ᱪᱟᱭᱱᱤᱡᱽ, ᱯᱤᱭᱩ ᱪᱤᱠᱤ, ᱛᱤᱵᱵᱚᱛᱤᱭᱟᱱ ᱪᱤᱠᱤ ᱟᱨ ᱛᱟᱝᱜᱩᱛ ᱪᱤᱠᱤ᱾
ᱱᱟᱜᱟᱢ
ᱵᱚᱨᱢᱤ ᱯᱟᱹᱨᱥᱤ ᱨᱮᱭᱟᱜ ᱯᱟᱹᱦᱤᱞ ᱨᱩᱯ ᱫᱚ ᱦᱩᱭᱩᱜ ᱠᱟᱱᱟ ᱢᱟᱬᱮ ᱵᱚᱨᱢᱤ ᱟᱨ ᱛᱟᱞᱟ ᱵᱚᱨᱢᱤ (Middle Burmese)᱾ ᱢᱟᱢᱬᱮ ᱵᱟᱨᱢᱤᱥ ᱨᱮᱭᱟᱜ ᱚᱠᱛᱚ ᱫᱚ ᱑᱑ ᱥᱟᱭ ᱠᱷᱚᱱ ᱑᱖ ᱥᱟᱭ ᱦᱟᱹᱵᱤᱫ (ᱯᱟᱜᱟᱱ ᱠᱷᱚᱱ ᱟᱵᱷᱟ ᱨᱟᱡᱽ) ᱟᱨ ᱛᱟᱞᱟ ᱵᱚᱨᱢᱤ ᱚᱠᱛᱚ ᱫᱚ ᱑᱖ ᱥᱟᱭ ᱠᱷᱚᱱ ᱑᱘ ᱥᱟᱭ (ᱛᱚᱣᱩᱱᱜᱳ ᱠᱷᱚᱱ ᱠᱚᱝᱵᱟᱭᱩᱝ ᱨᱟᱡᱽ) ᱦᱟᱹᱵᱤᱫ᱾ ᱦᱟᱹᱞᱤ (Modern) ᱵᱚᱨᱢᱤ ᱯᱟᱹᱨᱥᱤ ᱨᱮᱭᱟᱜ ᱚᱠᱛᱚ ᱫᱚ ᱑᱘ ᱥᱟᱭ ᱠᱷᱚᱱ ᱱᱮᱛᱟᱨ ᱦᱟᱹᱵᱤᱫ᱾
ᱪᱤᱠᱤ
ᱵᱚᱨᱢᱤ ᱯᱟᱹᱨᱥᱤ ᱫᱚ ᱵᱚᱨᱢᱤ ᱪᱤᱠᱤ ᱛᱮ ᱠᱚ ᱚᱞᱟ᱾ ᱵᱚᱨᱢᱤ ᱪᱤᱠᱤ ᱨᱮ ᱥᱟᱱᱟᱢ ᱨᱮ ᱓᱓ ᱜᱚᱴᱟᱱ ᱪᱤᱠᱤ ᱟᱨ ᱟᱨ ᱑᱒ ᱜᱚᱴᱟᱱ ᱨᱟᱦᱟ ᱟᱲᱟᱝ ᱢᱮᱱᱟᱜᱼᱟ᱾ ᱱᱚᱣᱟ ᱚᱞ ᱨᱮ ᱫᱚ ᱯᱟᱨᱟᱠ (spaces) ᱨᱮᱭᱟᱜ ᱵᱮᱵᱦᱟᱨ ᱵᱟᱹᱱᱩᱜᱼᱟ, ᱢᱮᱱᱠᱷᱟᱱ ᱱᱮᱛᱟᱨ ᱫᱤᱱ ᱯᱟᱨᱦᱟᱣ ᱥᱩᱵᱤᱫᱷᱟ ᱞᱟᱹᱜᱤᱫ ᱯᱟᱨᱟᱠ ᱵᱮᱵᱦᱟᱨᱚᱜ ᱠᱟᱱᱟ᱾ ᱵᱚᱨᱢᱤ ᱪᱤᱠᱤ ᱫᱚ ᱢᱤᱫ ᱟᱵᱩᱜᱤᱫᱟ ᱪᱤᱠᱤ ᱠᱟᱱᱟ ᱟᱨ ᱮᱴᱟᱜ ᱵᱨᱚᱦᱟᱢᱤ ᱪᱤᱠᱤ ᱞᱮᱠᱟ ᱵᱮᱵᱦᱟᱨᱚᱜᱼᱟ᱾ ᱵᱚᱨᱢᱤ ᱪᱤᱠᱤ ᱧᱮᱞ ᱛᱮ ᱜᱳᱞ ᱜᱳᱞ ᱜᱮ ᱧᱮᱞᱚᱜᱼᱟ᱾
ᱥᱟᱶᱦᱮᱫ
ᱵᱚᱨᱢᱤ ᱥᱟᱶᱦᱮᱫ ᱯᱟᱞᱤ ᱟᱨ ᱥᱚᱝᱠᱨᱤᱛ ᱥᱟᱶᱦᱮᱫ ᱚᱨᱥᱚᱝ ᱛᱮ ᱱᱚᱣᱟ ᱨᱮᱭᱟᱜ ᱞᱮᱠᱟᱱ (Style) ᱥᱤᱧᱚᱛᱤᱭᱟᱹ ᱥᱟᱶᱦᱮᱫ ᱞᱮᱠᱟ ᱜᱮᱭᱟ᱾
ᱥᱟᱹᱠᱷᱭᱟᱹᱛ
ᱛᱷᱚᱠ: ᱯᱟᱹᱨᱥᱤ ᱛᱷᱚᱠ: ᱢᱤᱭᱟᱱᱢᱟᱨ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱪᱤᱱᱟᱼᱛᱤᱵᱵᱚᱛᱤ ᱯᱟᱹᱨᱥᱤ
ᱯᱟᱬᱡᱤ
ᱯᱟᱬᱡᱤ (ᱯᱟᱱᱡᱤᱢ ᱧᱩᱛᱩᱢ ᱛᱮᱦᱚᱸ ᱵᱟᱰᱟᱭᱚᱜᱼᱟ) ᱫᱚ ᱥᱤᱧᱚᱛ ᱨᱮᱱᱟᱜ ᱜᱳᱣᱟ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱠᱟᱱᱟ ᱟᱨ ᱠᱚᱧᱮ ᱜᱳᱣᱟ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱢᱟᱲᱟᱝ ᱫᱚ, ᱱᱚᱣᱟ ᱢᱟᱨᱮ ᱯᱩᱨᱛᱜᱟᱞᱤ ᱥᱤᱧᱚᱛ ᱨᱮᱱᱟᱜ ᱴᱚᱴᱷᱟᱠᱤᱭᱟᱹ ᱨᱟᱡᱽᱜᱟᱲ ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱫᱚ ᱛᱤᱥᱣᱟᱲᱤ ᱡᱚᱜᱚ ᱦᱚᱱᱚᱛ (ᱛᱟᱞᱩᱠᱟ) ᱨᱮ ᱢᱟᱱᱰᱳᱵᱤ ᱜᱟᱰᱟ ᱟᱜ ᱢᱚᱪᱟ ᱫᱷᱟᱨᱮ ᱨᱮ ᱢᱮᱱᱟᱜᱼᱟ ᱾ ᱯᱟᱬᱡᱤ ᱫᱚ ᱵᱷᱟᱥᱠᱳ ᱫᱟ ᱜᱟᱢᱟ ᱟᱨ ᱢᱟᱨᱜᱟᱶ ᱛᱟᱭᱚᱢ ᱜᱳᱣᱟ ᱨᱮᱱᱟᱜ ᱛᱮᱥᱟᱨ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱠᱟᱱᱟ ᱾
ᱱᱚᱣᱟ ᱡᱟᱭᱜᱚ ᱫᱚ ᱢᱟᱨᱟᱝ ᱵᱤᱞᱰᱤᱝ ᱟᱨ ᱠᱚᱱᱠᱨᱤᱴ ᱨᱚᱰ ᱛᱮ ᱯᱮᱨᱮᱡ ᱠᱟᱱᱟ ᱾ ᱟᱨᱦᱚᱸ ᱩᱰᱤ ᱜᱟᱱ ᱪᱚᱨᱪ ᱠᱚ ᱱᱚᱟ ᱡᱟᱭᱜᱟ ᱨᱮ ᱵᱚᱥᱚᱣ ᱠᱟᱱᱟ ᱾
ᱚᱛᱱᱚᱜ
ᱯᱟᱬᱡᱤ 15.49889°N, 73.82778°W ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱩᱥᱩᱞ ᱫᱚ ᱗ ᱢᱤᱴᱚᱨ (᱒᱓ ᱯᱷᱤᱴ) ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱥᱤᱧᱚᱛ ᱨᱮᱟᱜ ᱨᱟᱡᱽᱜᱟᱲ ᱠᱚ
ᱵᱤᱨᱵᱟᱦᱟ ᱦᱟᱸᱥᱫᱟᱜ
ᱵᱤᱨᱵᱟᱦᱟ ᱦᱟᱸᱥᱫᱟᱜ ᱫᱚ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱨᱤᱱᱤᱡ ᱵᱤᱨ ᱫᱚᱯᱛᱚᱨ ᱨᱤᱱᱤᱡ ᱯᱨᱚᱛᱤ ᱢᱚᱱᱛᱨᱤ ᱠᱟᱱᱟᱭ ᱟᱨ ᱡᱷᱟᱲᱜᱨᱟᱢ ᱵᱤᱫᱷᱟᱱᱥᱚᱵᱷᱟ ᱠᱮᱱᱫᱽᱨᱚ ᱨᱮᱱ ᱥᱚᱦᱮᱫ ᱠᱟᱱᱟᱭ ᱾ ᱟᱨᱦᱚᱸ ᱥᱤᱧᱚᱛ ᱨᱤᱱᱤᱡ ᱥᱟᱱᱛᱟᱲᱤ ᱥᱤᱱᱮᱢᱟ ᱨᱮᱱ ᱢᱤᱫᱴᱟᱹᱝ ᱞᱟᱹᱴᱩ ᱠᱷᱮᱞᱚᱸᱰᱟᱹᱱᱤ ᱠᱟᱱᱟᱭ ᱾ ᱩᱱᱤ ᱫᱚ ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱡᱷᱟᱲᱜᱨᱟᱢ ᱨᱮᱭᱟᱜ ᱵᱤᱱᱯᱩᱨ ᱵᱚᱱᱚᱛ ᱨᱮ ᱟᱸᱠᱨᱳ ᱟᱹᱛᱩ ᱨᱮᱭ ᱡᱟᱱᱟᱢ ᱞᱮᱱᱟ ᱾ ᱵᱚᱸᱜᱟ ᱛᱟᱞᱟᱣ ᱠᱟᱱ ᱟᱡ ᱵᱟᱵᱟ ᱱᱚᱨᱮᱱ ᱦᱟᱸᱥᱫᱟᱜ ᱫᱚ ᱡᱷᱟᱨᱠᱷᱚᱸᱰ ᱯᱟᱨᱴᱤ (ᱱᱚᱨᱮᱱ) ᱨᱤᱱᱤᱡ ᱵᱩᱱᱤᱭᱟᱹᱫᱤᱭᱟᱹ ᱠᱟᱱᱟᱭ ᱾ ᱱᱚᱣᱟ ᱯᱟᱨᱴᱤ ᱠᱷᱚᱱ ᱟᱡ ᱵᱟᱵᱟ ᱟᱨ ᱟᱡ ᱜᱚᱜᱚ ᱪᱩᱱᱤᱵᱟᱞᱟ ᱦᱚᱸ ᱵᱤᱫᱷᱟᱱ ᱥᱚᱵᱷᱟ ᱨᱤᱱᱤᱡ ᱨᱟᱹᱥᱤᱭᱟᱹ ᱠᱤᱱ ᱛᱟᱸᱦᱮᱸ ᱠᱟᱱᱟ ᱾ ᱵᱤᱨᱵᱟᱦᱟ ᱦᱟᱸᱥᱫᱟ ᱦᱚᱸ ᱢᱤᱫ ᱫᱷᱟᱣ ᱱᱤᱨᱵᱟᱪᱚᱱ ᱨᱮᱭ ᱛᱤᱸᱜᱩ ᱞᱮᱱᱟ ᱾ ᱩᱱᱤ ᱫᱚ ᱠᱚᱞᱠᱟᱛᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱱᱟᱜᱟᱢ ᱥᱟᱛᱟᱢ ᱨᱮ ᱚᱱᱟᱨᱥ ᱟᱨ ᱢᱟᱥᱴᱟᱨᱥ ᱮ ᱢᱩᱪᱟᱹᱫ ᱟᱠᱟᱫᱟ ᱾ ᱱᱤᱛ ᱫᱷᱟᱹᱵᱤᱡ ᱟᱡ ᱫᱚ ᱰᱟᱺᱜᱩᱣᱟᱹ ᱜᱮ ᱢᱮᱱᱟᱭᱟ ᱾ ᱱᱤᱛ ᱫᱷᱟᱹᱵᱤᱡ ᱑᱔ ᱜᱚᱴᱟᱝ ᱥᱤᱱᱮᱢᱟ ᱨᱮ ᱟᱡ ᱮ ᱠᱷᱮᱞᱚᱸᱰ ᱟᱠᱟᱫᱟ ᱾ ᱥᱟᱱᱛᱟᱲᱤ ᱥᱤᱱᱮᱢᱟ ᱵᱟᱫᱽ ᱠᱟᱛᱮ ᱦᱚᱸ ᱩᱱᱤ ᱵᱟᱝᱞᱟ ᱟᱨ ᱦᱤᱱᱫᱤ ᱥᱤᱱᱮᱢᱟ ᱨᱮ ᱦᱚᱸᱭ ᱠᱷᱮᱞᱚᱸᱰ ᱟᱠᱟᱫᱟ ᱾
ᱮᱛᱦᱚᱵ ᱡᱤᱭᱚᱱ
ᱵᱤᱨᱵᱟᱦᱟ ᱦᱟᱸᱥᱫᱟ ᱟᱭᱟᱜ ᱯᱟᱹᱴᱷᱩᱣᱟᱹ ᱡᱤᱭᱚᱱ ᱨᱮ ᱵᱷᱟᱨᱚᱛᱱᱟᱴᱴᱚᱢᱮ ᱪᱮᱫ ᱞᱮᱫᱟ ᱾ ᱜᱷᱟᱴᱥᱤᱞᱟᱹ ᱠᱚᱞᱮᱡᱽ ᱠᱷᱚᱱ ᱟᱡ ᱫᱚ ᱟᱥᱲᱟ ᱨᱮᱱᱟᱜ ᱚᱞ ᱯᱟᱲᱦᱟᱣᱮ ᱪᱟᱵᱟ ᱞᱮᱫᱟ ᱾ ᱤᱱᱟᱹ ᱛᱟᱭᱚᱢ ᱠᱚᱞᱠᱟᱛᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱱᱟᱜᱟᱢ ᱥᱟᱛᱟᱢ ᱨᱮ ᱚᱱᱟᱨᱥ ᱟᱨ ᱢᱟᱥᱴᱟᱨᱥ ᱮ ᱢᱩᱪᱟᱹᱫ ᱟᱠᱟᱫᱟ ᱾ ᱟᱡ ᱜᱚᱜᱚ ᱪᱩᱱᱤᱵᱟᱞᱟ ᱦᱚᱸ ᱮᱱᱮᱡ ᱥᱮᱨᱮᱧ ᱪᱮᱛᱟᱱ ᱟᱹᱰᱤᱜᱮ ᱨᱟᱹᱥᱠᱟᱹ ᱨᱚᱢᱚᱡᱮ ᱛᱟᱦᱮᱸ ᱠᱟᱱᱟ ᱾ ᱚᱱᱟᱛᱮ ᱵᱤᱨᱵᱟᱦᱟ ᱦᱚᱸ ᱮᱱᱮᱡ ᱥᱮᱨᱮᱧ ᱪᱮᱫ ᱛᱮ ᱡᱟᱦᱟᱸ ᱮᱴᱠᱮᱴᱚᱬᱮ ᱨᱮ ᱵᱟᱭ ᱯᱟᱲᱟᱣ ᱟᱠᱟᱱᱟ ᱾ ᱦᱩᱰᱤᱧ ᱵᱚᱭᱚᱥ ᱠᱷᱚᱱ ᱜᱮ ᱟᱡ ᱫᱚ ᱠᱷᱮᱞᱚᱸᱰ ᱪᱮᱪᱮᱫᱮ ᱫᱷᱩᱨᱟᱹᱣ ᱞᱮᱱᱟ ᱾ ᱟᱨ ᱱᱚᱝᱠᱟ ᱛᱮᱜᱮ ᱟᱡ ᱠᱷᱮᱞᱚᱸᱰᱟᱱᱤ ᱦᱚᱸᱭ ᱵᱮᱱᱟᱣ ᱮᱱᱟ ᱾
ᱨᱟᱡᱽᱟᱹᱨᱤ ᱡᱤᱭᱚᱱ
᱒᱐᱑᱑ ᱥᱮᱨᱢᱟ ᱨᱮ ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱵᱤᱫᱷᱟᱱᱥᱚᱵᱷᱟ ᱱᱤᱨᱵᱟᱪᱚᱱ ᱞᱟᱦᱟᱨᱮ ᱛᱨᱤᱱᱚᱢᱩᱞ ᱠᱚᱝᱜᱽᱨᱮᱥ ᱠᱷᱚᱱ ᱴᱤᱠᱤᱴ ᱧᱟᱢ ᱠᱟᱛᱮ ᱡᱷᱟᱲᱜᱨᱟᱢ ᱵᱤᱫᱷᱟᱱᱥᱚᱵᱷᱟ ᱴᱚᱴᱷᱟ ᱠᱷᱚᱱ ᱱᱤᱨᱵᱟᱪᱚᱱ ᱨᱮᱭ ᱛᱤᱸᱜᱩ ᱞᱮᱱᱟ ᱟᱨ ᱡᱤᱛᱠᱟᱹᱨᱮ ᱦᱟᱹᱥᱤᱞ ᱟᱠᱟᱫᱟ ᱾ ᱚᱱᱟ ᱥᱟᱶ - ᱥᱟᱶ ᱯᱩᱭᱞᱩ ᱫᱷᱟᱣ ᱞᱮᱠᱟᱛᱮ ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱵᱚᱱ ᱫᱚᱯᱛᱚᱨ ᱨᱮᱱᱟᱜ ᱯᱨᱚᱛᱤ ᱢᱚᱱᱛᱨᱤ ᱦᱤᱥᱟᱹᱵ ᱛᱮ ᱦᱚᱸ ᱢᱚᱢᱚᱛᱟ ᱵᱟᱱᱟᱨᱡᱤ ᱠᱷᱚᱱᱮ ᱟᱹᱭᱫᱟᱹᱨᱤᱭ ᱧᱟᱢ ᱠᱮᱫᱟ ᱾
ᱪᱟᱞᱟᱣᱮᱱ ᱵᱤᱫᱷᱟᱱᱥᱚᱵᱷᱟ ᱱᱤᱨᱵᱟᱪᱚᱱ ᱨᱮᱦᱚᱸ ᱵᱤᱨᱵᱟᱦᱟ ᱦᱟᱸᱥᱫᱟᱜ ᱟᱡ ᱵᱟᱵᱟ ᱟᱜ ᱯᱟᱨᱴᱤ (ᱡᱷᱟᱨᱠᱷᱚᱸᱰ ᱯᱟᱨᱴᱤ) ᱠᱷᱚᱱᱮ ᱛᱤᱸᱜᱩ ᱞᱮᱱᱟ ᱾ ᱟᱫᱚ ᱵᱟᱭ ᱡᱤᱛᱟᱹᱣ ᱞᱮᱱ ᱛᱟᱦᱮᱸᱱᱟ ᱾
ᱟᱡᱟᱜ ᱡᱤᱭᱚᱱ
ᱟᱭᱟᱜ ᱠᱟᱹᱢᱤ ᱡᱤᱭᱚᱱ ᱨᱮ ᱯᱩᱭᱞᱩ ᱫᱚ ᱥᱟᱱᱛᱟᱲᱤ ᱠᱷᱮᱞᱚᱸᱰᱤᱭᱟᱹ ᱯᱨᱮᱢ ᱢᱟᱹᱨᱰᱤ ᱥᱟᱶᱛᱮ ᱠᱷᱮᱞᱚᱸᱰᱮ ᱮᱛᱦᱚᱵ ᱞᱮᱫᱟ ᱾ ᱒᱐᱐᱘ ᱥᱮᱨᱢᱟ ᱨᱮ ᱟᱭᱟᱜ ᱯᱩᱭᱞᱩ ᱥᱤᱱᱮᱢᱟ ᱫᱚ ᱛᱚᱦᱮᱸ ᱠᱟᱱᱟ 'ᱟᱫᱚ ᱟᱞᱚᱢ ᱟᱸᱥᱚᱜᱼᱟ'᱾ ᱱᱚᱣᱟ ᱥᱤᱱᱮᱢᱟ ᱫᱟᱨᱟᱭᱛᱮ ᱟᱭᱟᱜ ᱧᱩᱛᱩᱢ ᱟᱹᱰᱤ ᱠᱟᱡᱟᱠ ᱯᱟᱥᱱᱟᱣ ᱮᱱᱟ ᱟᱨ ᱚᱱᱟ ᱠᱷᱟᱹᱛᱤᱨ ᱯᱩᱭᱞᱩ ᱫᱷᱟᱣ ᱨᱟᱹᱥᱠᱟᱹ ᱥᱤᱨᱯᱟᱹᱭ ᱧᱟᱢ ᱠᱮᱫᱟ ᱾ ᱤᱱᱟᱹ ᱛᱟᱭᱚᱢ 'ᱟᱪᱪᱷᱟ ᱴᱷᱤᱠ ᱜᱮᱭᱟ', 'ᱟᱸᱥ ᱛᱟᱦᱮᱸ ᱮᱱᱟ ᱟᱢᱨᱮ', 'ᱟᱢᱜᱮ ᱥᱟᱹᱨᱤ ᱫᱩᱞᱟᱹᱲᱤᱭᱟᱹ (᱒᱐᱑᱒)', 'ᱛᱚᱲᱮ ᱥᱩᱛᱟᱹᱢ (᱒᱐᱑᱓)', 'ᱡᱩᱯᱩᱨ ᱡᱩᱞᱤ', 'ᱟᱞᱚᱢ ᱨᱮᱜᱮᱹᱧᱟᱹ ᱥᱟᱠᱚᱢ ᱥᱸᱫᱩᱨ', 'ᱡᱟᱶᱟᱭ ᱚᱲᱟᱜ ᱵᱚᱸᱜᱟᱭ ᱪᱟᱯᱟᱞ ᱠᱤᱫᱤᱧ', 'ᱢᱚᱞᱚᱝ', 'ᱯᱷᱩᱞᱢᱳᱱᱤ' ᱞᱮᱠᱟᱱ ᱥᱤᱱᱮᱢᱟ ᱨᱮᱭ ᱠᱷᱮᱞᱚᱸᱰ ᱟᱠᱟᱫᱟ ᱾ ᱟᱨ 'ᱟᱢᱜᱮ ᱥᱟᱹᱨᱤ ᱫᱩᱞᱟᱹᱲᱤᱭᱟᱹ (᱒᱐᱑᱒)' ᱥᱤᱱᱮᱢᱟ ᱞᱟᱹᱜᱤᱫ ᱥᱮᱨᱟ ᱠᱷᱮᱞᱚᱸᱰᱟᱹᱱᱤ ᱨᱮᱱᱟᱜ ᱥᱤᱨᱯᱟᱹ ᱦᱚᱸᱭ ᱧᱟᱢ ᱞᱮᱫᱟ ᱾
ᱥᱤᱱᱮᱢᱟ ᱨᱮ ᱠᱷᱮᱞᱚᱸᱰ ᱵᱟᱫᱽ ᱠᱟᱛᱮ ᱦᱚᱸ ᱟᱡ ᱟᱭᱢᱟ ᱥᱮᱨᱮᱧ ᱨᱮᱱᱟᱜ ᱵᱷᱤᱰᱤᱭᱳ ᱨᱮᱭ ᱠᱟᱹᱢᱤ ᱟᱠᱟᱫᱟ ᱾ ᱚᱱᱟᱠᱚ ᱵᱷᱤᱛᱨᱤᱨᱮ 'ᱮ ᱱᱟ ᱢᱚᱥᱞᱟ ᱵᱟᱦᱟ', 'ᱮ ᱰᱚᱜᱚᱨ ᱱᱟ', 'ᱪᱟᱜ ᱪᱚᱝ ᱪᱟᱸᱫᱚ', 'ᱜᱚᱲᱟᱢ ᱥᱟᱹᱨᱤ ᱥᱟᱹᱨᱤ' ᱮᱢᱟᱱᱛᱮᱭᱟᱜ ᱢᱮᱱᱟᱜᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱥᱟᱱᱛᱟᱲ ᱛᱷᱚᱠ:ᱥᱟᱱᱛᱟᱲ ᱛᱤᱨᱞᱟᱹ ᱛᱷᱚᱠ:ᱨᱟᱡᱽᱟᱹᱨᱤ ᱨᱮ ᱥᱟᱱᱛᱟᱲ ᱛᱷᱚᱠ:ᱨᱟᱡᱽᱟᱹᱨᱤ ᱨᱮ ᱥᱟᱱᱛᱟᱲ ᱛᱤᱨᱞᱟᱹ ᱛᱷᱚᱠ:ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱨᱟᱡᱽᱟᱹᱨᱤ ᱨᱮ ᱥᱟᱱᱛᱟᱲ ᱛᱷᱚᱠ:ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱨᱟᱡᱽᱟᱹᱨᱤ ᱨᱮ ᱛᱤᱨᱞᱟᱹ ᱛᱷᱚᱠ:ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱨᱟᱡᱽᱟᱹᱨᱤ ᱨᱮ ᱥᱟᱱᱛᱟᱲ ᱛᱤᱨᱞᱟᱹ ᱛᱷᱚᱠ:ᱡᱷᱟᱨᱠᱷᱚᱸᱰ ᱯᱟᱨᱴᱤ (ᱱᱚᱨᱮᱥ) ᱨᱟᱡᱽᱟᱹᱨᱤ ᱠᱚ ᱛᱷᱚᱠ:ᱡᱷᱟᱲᱜᱨᱟᱢ ᱦᱚᱱᱚᱛ ᱨᱤᱱ ᱦᱚᱲ ᱛᱷᱚᱠ:ᱠᱷᱮᱞᱚᱸᱰᱟᱹᱱᱤ
ᱵᱟᱝᱠᱟ
ᱵᱟᱝᱠᱟ ᱫᱚ ᱢᱤᱫ ᱥᱚᱦᱚᱨ ᱟᱨ ᱱᱚᱜᱚᱨ ᱯᱟᱞᱤᱠᱟ ᱠᱟᱱᱟ ᱱᱚᱣᱟ ᱥᱤᱧᱚᱛ ᱨᱮᱱᱟᱜ ᱵᱤᱦᱟᱨ ᱯᱚᱱᱚᱛ ᱨᱮ ᱵᱟᱝᱠᱟ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱵᱟᱝᱠᱟ ᱨᱮᱱᱟᱜ ᱦᱤᱱᱫᱤ ᱟᱹᱲᱟ ᱛᱮᱫᱚ ᱵᱟᱦᱟᱫᱩᱨ ᱠᱟᱱᱟ ᱾
ᱦᱚᱲ ᱮᱞ
᱒᱐᱐᱑ ᱨᱮᱱᱟᱜ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱵᱟᱝᱠᱟ ᱨᱮᱱᱟᱜ ᱦᱚᱲ ᱮᱞ ᱓᱕,᱔᱑᱖ ᱜᱟᱱ ᱠᱚ ᱛᱟᱦᱮᱸ ᱠᱟᱱᱟ, ᱱᱚᱸᱰᱮ ᱕᱔% ᱠᱚᱲᱟ ᱟᱨ ᱔᱖% ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱥᱮᱪᱮᱫ ᱫᱚᱨ ᱕᱕% ᱛᱟᱦᱮᱸ ᱠᱟᱱᱟ, ᱟᱫᱚ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱕᱙.᱕% ᱠᱷᱚᱱ ᱫᱚ ᱠᱚᱢ ᱜᱮᱭᱟ, ᱱᱚᱸᱰᱮ ᱖᱑% ᱦᱚᱲ ᱮᱞ ᱖ ᱥᱟᱞ ᱠᱷᱚᱱ ᱫᱚ ᱠᱚᱢ ᱵᱚᱪᱷᱚᱨ ᱠᱚ ᱢᱮᱱᱟᱜᱼᱟ ᱠᱚᱣᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:Cities and towns in Anga Desh  ᱛᱷᱚᱠ:ᱵᱟᱝᱠᱟ ᱦᱚᱱᱚᱛ ᱨᱮ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ '''
ᱡᱷᱟᱲᱠᱷᱚᱱᱰ ᱠᱨᱤᱠᱮᱴ ᱫᱚᱞ
Jharkhand cricket team
ᱪᱚᱱᱫᱚᱱᱠᱤᱭᱟᱨᱤ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ
ᱪᱚᱱᱫᱚᱱᱠᱤᱭᱟᱨᱤ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱫᱚ ᱥᱤᱧᱚᱛ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱵᱤᱫᱷᱟᱱᱥᱚᱵᱷᱟ ᱨᱮᱱᱟᱜ ᱢᱤᱫ ᱵᱟᱪᱷᱱᱟᱣ ᱴᱚᱴᱷᱟ ᱠᱟᱱᱟ ᱾ ᱱᱚᱣᱟ ᱫᱚ ᱮᱥ.ᱥᱤᱹ ᱠᱚ ᱞᱟᱹᱜᱤᱫ ᱨᱟᱠᱷᱟ ᱫᱚᱦᱚ ᱢᱮᱱᱟᱜᱼᱟ ᱾
ᱡᱷᱟᱲᱠᱷᱚᱱᱰ ᱠᱨᱤᱠᱮᱴ ᱫᱚᱞ
Personnel
ᱪᱚᱱᱫᱚᱱᱠᱤᱭᱟᱨᱤ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ
ᱢᱤᱫ ᱧᱮᱱᱮᱞ
ᱪᱚᱱᱫᱚᱱᱠᱤᱭᱟᱨᱤ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱨᱮ ᱵᱚᱠᱟᱨᱚ ᱦᱚᱱᱚᱛ ᱨᱮᱱᱟᱜ ᱪᱟᱥ ᱥᱟᱵᱽ-ᱰᱤᱵᱤᱡᱚᱱ ᱨᱮᱱᱟᱜ ᱪᱟᱥ ᱛᱷᱟᱱᱟ ᱴᱚᱴᱷᱟ ᱨᱮᱱᱟᱜ ᱪᱚᱱᱫᱚᱱᱠᱤᱭᱟᱨᱤ ᱛᱷᱟᱱᱟ ᱟᱨ ᱵᱤᱡᱩᱞᱤᱭᱟ, ᱚᱞᱠᱩᱥᱟ, ᱵᱩᱨᱤᱵᱤᱱᱚᱨ, ᱠᱷᱚᱢᱟᱨᱵᱮᱸᱰᱤ, ᱫᱩᱫᱷᱤᱜᱚᱡᱚᱨ, ᱠᱩᱨᱟ ᱰᱟᱵᱚᱨᱜᱩᱯᱟᱨᱟ, ᱡᱮᱭᱛᱟᱨᱟ, ᱯᱩᱸᱰᱨᱩ ᱟᱨ ᱥᱚᱨᱫᱟᱦᱟ ᱟᱹᱛᱩ ᱯᱟᱸᱪᱟᱭᱟᱛ ᱥᱮᱞᱮᱫ ᱢᱮᱱᱟᱜᱼᱟ ᱾
ᱡᱷᱟᱲᱠᱷᱚᱱᱰ ᱠᱨᱤᱠᱮᱴ ᱫᱚᱞ
Captain	Virat Singh
ᱪᱚᱱᱫᱚᱱᱠᱤᱭᱟᱨᱤ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ
ᱢᱤᱫ ᱧᱮᱱᱮᱞ
ᱪᱚᱱᱫᱚᱱᱠᱤᱭᱟᱨᱤ ᱫᱚ ᱫᱷᱟᱱᱵᱟᱫᱽ ᱞᱳᱠᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱨᱮᱱᱟᱜ ᱴᱷᱟᱶ ᱠᱟᱱᱟ ᱾
ᱵᱟᱪᱷᱱᱟᱣ ᱚᱨᱡᱚ
ᱵᱤ.ᱡᱮ.ᱯᱤ ᱨᱤᱱᱤᱡ ᱚᱢᱚᱨ ᱠᱩᱢᱟᱨ ᱵᱟᱣᱨᱤ ᱫᱚ ᱪᱚᱱᱫᱚᱱᱠᱤᱭᱟᱨᱤ ᱨᱤᱱᱤᱡ ᱱᱤᱛᱚᱜ ᱵᱤᱫᱷᱟᱭᱚᱠ ᱞᱮᱠᱟᱛᱮ ᱢᱮᱱᱟᱜᱼᱟ ᱡᱟᱦᱟᱸ ᱫᱚ ᱢᱚᱱᱛᱨᱤ ᱨᱮᱦᱚᱸᱭ ᱢᱟᱹᱪᱤ ᱫᱚᱦᱚᱭᱟ ᱾ ᱟᱡᱽᱥᱩ ᱨᱤᱱᱤᱡ ᱩᱢᱟᱠᱟᱸᱛ ᱨᱚᱡᱚᱠ ᱫᱚ ᱒᱐᱐᱙ ᱥᱟᱞ ᱨᱮ ᱓᱗ ᱪᱚᱱᱫᱚᱱᱠᱤᱭᱟᱨᱤ (ᱮᱥ.ᱥᱤᱹ) ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱨᱮ ᱡᱷᱟᱨᱠᱷᱚᱸᱰ ᱵᱤᱠᱟᱥ ᱢᱚᱨᱪᱟ (ᱯᱨᱟᱡᱟᱛᱟᱱᱛᱨᱤᱠ) ᱨᱤᱱᱤᱡ ᱚᱢᱚᱨ ᱠᱩᱢᱟᱨ ᱵᱟᱣᱨᱤ ᱦᱟᱨᱟᱣ ᱞᱮᱫᱮᱭᱟ ᱛᱟᱦᱮᱸᱫ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱᱟᱜ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱠᱚ
ᱡᱷᱟᱲᱠᱷᱚᱱᱰ ᱠᱨᱤᱠᱮᱴ ᱫᱚᱞ
Team information
Founded	2004
Home ground	JSCA International Stadium Complex, Ranchi
History
First-class debut	Saurashtra
in 2004
at Madhavrao Scindia Cricket Ground, Rajkot
Ranji Trophy wins	0
Irani Cup wins	0
Vijay Hazare Trophy wins	1 (2010-11)
ᱡᱷᱟᱲᱠᱷᱚᱱᱰ ᱠᱨᱤᱠᱮᱴ ᱫᱚᱞ ᱫᱚ ᱵᱷᱟᱨᱚᱛ ᱨᱮᱭᱟᱜ ᱡᱷᱟᱲᱠᱷᱚᱱᱰ ᱯᱚᱱᱚᱛ ᱨᱮ ᱢᱮᱱᱟᱜ ᱢᱤᱫᱴᱟᱝ ᱯᱳᱭᱞᱳᱼᱠᱞᱟᱥ ᱠᱨᱤᱠᱮᱴ ᱫᱚᱞ ᱾  ᱢᱟᱨᱮᱱ ᱯᱚᱱᱚᱛ ᱵᱤᱦᱟᱨ ᱫᱚ ᱡᱚᱠᱷᱚᱱ ᱡᱷᱟᱲᱠᱷᱚᱱᱰ ᱯᱚᱱᱚᱛ ᱟᱨ ᱵᱤᱦᱟᱨ ᱯᱚᱱᱚᱛ ᱨᱮ ᱦᱟᱹᱴᱤᱧ ᱞᱮᱱᱟ, ᱩᱱ ᱚᱠᱛᱚ ᱡᱷᱟᱲᱠᱷᱚᱱᱰ ᱜᱟᱫᱮᱞ ᱵᱤᱦᱟᱨ ᱠᱨᱤᱠᱮᱴ ᱫᱚᱞ ᱨᱮᱭᱟᱜ ᱴᱷᱟᱶᱮ ᱦᱟᱛᱟᱣ ᱞᱮᱫᱟ , ᱡᱟᱸᱦᱟ ᱞᱮᱠᱟ ᱢᱟᱨᱮᱱ ᱯᱚᱱᱚᱛ ᱨᱮᱭᱟᱜ ᱠᱨᱤᱠᱮᱴ ᱨᱮᱭᱟᱜ ᱟᱭᱢᱟᱜᱟᱱ ᱵᱤᱨᱤᱫ ᱫᱚ ᱡᱷᱟᱲᱠᱷᱚᱱᱰ ᱨᱮ ᱛᱟᱦᱮᱸ ᱠᱟᱱᱟ ᱾
ᱱᱟᱜᱟᱢ ᱾
2000 ᱥᱟᱹᱦᱤᱛ ᱨᱮᱭᱟᱜ 15 ᱱᱚᱵᱷᱮᱢᱵᱚᱨ ᱨᱮ ᱡᱷᱟᱲᱠᱷᱚᱱᱰ ᱯᱚᱱᱚᱛ ᱠᱨᱤᱠᱮᱴ ᱮᱥᱳᱥᱤᱭᱮᱥᱚᱱ ᱵᱮᱱᱟᱣ ᱞᱮᱱᱟ ᱟᱨ 2004 ᱥᱟᱹᱦᱤᱛ ᱨᱮᱭᱟᱜ ᱱᱚᱵᱷᱮᱢᱵᱚᱨ ᱨᱮ ᱨᱟᱡᱠᱳᱴ ᱨᱮᱭᱟᱜ مادᱷᱚᱵᱨᱟᱣ ᱥᱤᱱᱫᱷᱤᱭᱟ ᱠᱨᱤᱠᱮᱴ ᱜᱨᱟᱣᱩᱱᱰ ᱨᱮ 2004/05 ᱥᱟᱹᱦᱤᱛ ᱨᱮ ᱨᱩᱱᱡᱤ ᱴᱨᱚᱯᱷᱤ ᱨᱮ ᱥᱳᱨᱟᱥᱴᱨᱟ ᱵᱤᱨᱩᱫᱷᱨᱮ ᱜᱟᱫᱮᱞ ᱫᱚ ᱯᱳᱭᱞᱳᱼᱠᱞᱟᱥ ᱨᱮ ᱥᱚᱫᱚᱨ ᱞᱮᱱᱟ ᱾ ᱢᱮᱪ ᱫᱚ ᱰᱨᱚ ᱦᱩᱭ ᱞᱮᱱᱟ ᱾
ᱜᱟᱫᱮᱞ ᱫᱚ ᱤᱱᱫᱳᱨ ᱨᱮᱭᱟᱜ ᱦᱳᱞᱠᱟᱨ ᱠᱨᱤᱠᱮᱴ ᱥᱴᱮᱰᱤᱭᱟᱢ ᱨᱮ ᱜᱩᱡᱨᱟᱴ ᱵᱤᱨᱩᱫᱷᱨᱮ 2010ᱼ11 ᱥᱟᱹᱦᱤᱛ ᱨᱮ ᱵᱤᱡᱚᱭ ᱦᱚᱨᱟᱨᱮ ᱴᱨᱚᱯᱷᱤ ᱡᱤᱛᱠᱟᱹᱨ ᱞᱮᱱᱟ ᱾ ᱡᱷᱟᱲᱠᱷᱚᱱᱰ ᱯᱳᱭᱞᱳ ᱵᱮᱴ ᱞᱮᱫᱟᱭ ᱟᱨ ᱩᱱᱠᱩ ᱨᱮᱱ ᱵᱮᱴᱥᱢᱮᱱ ᱠᱚᱣᱟᱜ ᱟᱭᱢᱟ ᱵᱮᱣᱦᱟᱨᱟᱱ ᱮᱱᱮᱢ ᱛᱮ ᱫᱟᱲᱮᱭ ᱧᱟᱢ ᱞᱮᱫᱟ ᱟᱨ ᱜᱩᱡᱨᱟᱴ ᱩᱱᱠᱩᱭᱟᱜ ᱩᱛᱛᱚᱨ ᱨᱮ ᱢᱤᱫᱴᱟᱝ ᱫᱟᱲᱮ ᱟᱱ ᱵᱚᱞᱤᱝ ᱩᱫᱩᱜ ᱥᱚᱫᱚᱨ ᱵᱤᱨᱩᱫᱷᱨᱮ ᱵᱟᱝ ᱥᱤᱜᱤᱞ ᱞᱮᱱᱟ ᱟᱨ 159 ᱨᱟᱱ ᱛᱮ ᱦᱤᱨᱟᱹᱣ ᱞᱮᱱᱟᱭ ᱾
2021 ᱥᱟᱹᱦᱤᱛ ᱨᱮ جھارᱠᱷᱚᱱᱫᱚ ᱯᱳᱭᱞᱳ ᱤᱱᱤᱝᱥ ᱨᱮ 9 ᱩᱭᱠᱮᱴ ᱦᱟᱹᱱ ᱠᱟᱛᱮ 422 ᱨᱟᱱ ᱞᱮᱫᱟᱭ ᱾ ᱵᱷᱟᱨᱚᱛ ᱨᱮᱭᱟᱜ 50 ᱳᱣᱟᱨ ᱨᱮᱭᱟᱜ ᱰᱳᱢᱮᱥᱴᱤᱠ ᱠᱨᱤᱠᱮᱴ ᱨᱮ ᱱᱚᱶᱟ ᱫᱚ ᱡᱚᱛᱚ ᱠᱷᱚᱱ ᱡᱟᱹᱥᱛᱤ ᱜᱩᱴ ᱾ 2022 ᱥᱟᱹᱦᱤᱛ ᱨᱮᱭᱟᱜ ᱢᱟᱨᱪ ᱨᱮ, 2021ᱼ22 ᱥᱟᱹᱦᱤᱛ ᱨᱮᱭᱟᱜ ᱨᱚᱧᱡᱤ ᱴᱨᱚᱯᱷᱤ ᱨᱮ ᱱᱟᱜᱟᱞᱮᱱᱰ ᱵᱤᱨᱩᱫᱷᱨᱮ ᱮᱛᱚᱦᱚᱵ ᱠᱳᱣᱟᱴᱟᱨᱼᱯᱷᱟᱭᱱᱟᱞ ᱢᱮᱪᱨᱮ , جھارᱠᱷᱚᱱᱫᱚ ᱯᱳᱭᱞᱳᱼᱠᱞᱟᱥ ᱠᱨᱤᱠᱮᱴ ᱢᱮᱪᱨᱮ 880ᱹ4 ᱛᱮ ᱩᱱᱠᱩᱭᱟᱜ ᱡᱚᱛᱚ ᱠᱷᱚᱱ ᱰᱷᱮᱨ ᱜᱟᱫᱮᱞ ᱜᱩᱴ ᱮ ᱵᱮᱱᱟᱣ ᱞᱮᱫᱟ , ᱡᱟᱦᱟᱸ ᱫᱚ ᱨᱚᱧᱡᱤ ᱴᱨᱟᱯᱷᱤ ᱨᱮ ᱯᱳᱱ ᱟᱱᱟᱜ ᱡᱚᱛᱚ ᱠᱷᱚᱱ ᱰᱷᱮᱨ ᱫᱚᱞ ᱜᱩᱴ ᱠᱟᱱᱟ ᱾ ᱵᱷᱟᱨᱚᱛ ᱞᱟᱹᱜᱤᱫ ᱴᱮᱥᱴ ᱠᱨᱤᱠᱮᱴ ᱠᱷᱮᱞᱳᱰᱤᱭᱟᱹᱠᱚ ᱥᱟᱶ ᱥᱟᱶᱛᱮ ᱴᱮᱥᱴ ᱨᱮ ᱮᱛᱚᱦᱚᱵ ᱥᱮᱨᱢᱟ ᱨᱮ ᱡᱷᱟᱲᱠᱷᱚᱱᱰ ᱨᱮᱱ ᱠᱷᱮᱞᱳᱰᱤᱭᱟᱹ ᱠᱚ ᱾
ᱡᱷᱟᱲᱠᱷᱚᱱᱰ ᱨᱮᱱ ᱠᱷᱮᱞᱳᱰᱤᱭᱟᱹ ᱠᱚ ᱡᱟᱦᱟᱸᱭ ᱵᱷᱟᱨᱚᱛ ᱞᱟᱹᱜᱤᱫ ᱳᱰᱤᱟᱭ ᱠᱷᱮᱞᱳᱰ ᱟᱠᱟᱫᱟᱭ ᱢᱮᱱᱠᱷᱟᱱ ᱴᱮᱥᱴ ᱠᱨᱤᱠᱮᱴ ᱫᱚ ᱵᱟᱝ ᱠᱷᱮᱞ ᱟᱠᱟᱫᱟ, ᱚᱱᱟ ᱥᱟᱶᱛᱮ ᱳᱰᱤᱟᱭ ᱨᱮ ᱮᱛᱚᱦᱚᱵ ᱨᱮᱭᱟᱜ ᱥᱮᱨᱢᱟ ᱦᱚᱸ ᱾
ᱚᱲᱟᱜ ᱨᱮᱭᱟᱜ ᱛᱷᱟᱨ ᱨᱮ ᱧᱩᱛᱩᱢᱟᱱ ᱠᱷᱮᱞᱳᱰᱤᱭᱟᱹᱠᱚ ᱾
ᱱᱟᱦᱟᱜ ᱜᱟᱫᱮᱞ
ᱡᱮᱜᱮᱫ ᱡᱟᱠᱟᱛ ᱠᱟᱯ ᱦᱟᱢᱮᱴᱟᱱ ᱠᱷᱮᱞᱳᱰᱤᱭᱟᱹ ᱠᱚ ᱵᱚᱞᱰ ᱨᱮ ᱛᱟᱹᱞᱤᱠᱟ ᱨᱮ ᱥᱮᱞᱮᱫ ᱟᱠᱟᱱᱟ ᱾ 31 ᱡᱟᱱᱩᱭᱟᱹᱨᱤ 2023 ᱞᱮᱠᱟᱛᱮ ᱢᱩᱪᱟᱹᱫᱚᱜ ᱠᱟᱱᱟ ᱾
ᱠᱳᱪᱤᱱ ᱠᱟᱹᱢᱤᱭᱟᱹ ᱠᱚ ᱾
ᱠᱳᱪᱤᱱ ᱠᱟᱹᱢᱤᱭᱟᱹ ᱠᱚᱣᱟᱜ ᱢᱤᱫ ᱦᱚᱲ ᱢᱩᱲᱩᱫ ᱠᱳᱪ ᱛᱟᱦᱮᱸᱱᱟ ᱾
ᱮᱥᱤᱥᱴᱮᱱᱴ ᱠᱳᱪᱼᱼᱥᱛᱤᱥ ᱥᱤᱝ
ᱥᱟ.ᱠᱷᱭᱟ.ᱛ
<references group="" responsive="1">
ᱥᱤᱫᱚ ᱠᱟᱹᱱᱦᱩ ᱢᱩᱨᱢᱩ ᱡᱮᱜᱮᱛ ᱵᱤᱨᱫᱟᱹᱜᱟᱲ
ᱱᱟᱜᱟᱢ
ᱥᱤᱫᱚ ᱠᱟᱹᱱᱦᱩ ᱢᱩᱨᱢᱩ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱱᱟᱜ ᱛᱷᱟᱯᱚᱱ ᱫᱚ ᱵᱤᱦᱟᱨ ᱵᱤᱫᱷᱟᱱ ᱥᱚᱵᱷᱟ ᱨᱮᱱᱟᱜ ᱢᱤᱫ ᱮᱠᱴ (Act) ᱤᱫᱤ ᱛᱮ ᱑᱐ ᱡᱟᱱᱣᱟᱨᱤ ᱑᱙᱙᱒ ᱥᱟᱞ ᱨᱮ ᱥᱤᱫᱩ ᱠᱟᱹᱱᱦᱩ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱞᱮᱠᱟᱛᱮ ᱵᱮᱱᱟᱣ ᱞᱮᱱᱟ ᱛᱟᱦᱮᱸᱫ ᱾ ᱱᱚᱣᱟ ᱵᱷᱟᱜᱚᱞᱯᱩᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱤᱫᱤ ᱞᱮᱱᱟ ᱛᱟᱦᱮᱸᱫ ᱡᱟᱦᱟᱸ ᱫᱚ ᱱᱤᱛ ᱛᱤᱞᱠᱟᱹ ᱢᱟᱺᱡᱷᱤ ᱵᱷᱟᱜᱚᱞᱯᱩᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱧᱩᱛᱩᱢ ᱛᱮ ᱵᱟᱰᱟᱭᱚᱜ ᱠᱟᱱᱟ ᱾
᱖ ᱢᱮᱭ ᱒᱐᱐᱓ ᱥᱟᱞ ᱨᱮ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱵᱤᱨᱫᱟᱹᱜᱟᱲ ᱮᱠᱴ (Act) ᱒᱐᱐᱐ (ᱥᱟᱸᱥᱚᱫᱷᱟᱱ) ᱨᱮᱱᱟᱜ ᱥᱮᱠᱥᱚᱱ ᱓ (᱑) ᱨᱮ ᱪᱮᱠᱟ ᱟᱠᱟᱱᱟ ᱥᱩᱫᱷᱟᱹᱨ ᱤᱫᱤ ᱛᱮ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱱᱟᱜ ᱧᱩᱛᱩᱢ ᱥᱤᱫᱚ ᱠᱟᱹᱱᱦᱩ ᱢᱩᱨᱢᱩ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱟᱠᱟᱱᱟ ᱾ ᱱᱚᱣᱟ ᱨᱮᱱᱟᱜ ᱧᱩᱛᱩᱢ ᱫᱚ ᱥᱤᱫᱚ ᱢᱩᱨᱢᱩ ᱟᱨ ᱠᱟᱹᱱᱦᱩ ᱢᱩᱨᱢᱩ ᱧᱩᱛᱩᱢ ᱨᱮ ᱫᱚᱦᱚ ᱟᱠᱟᱱᱟ, ᱡᱟᱦᱟᱸ ᱫᱚ ᱑᱘᱕᱕-᱕᱖ ᱥᱟᱞ ᱨᱮ ᱤᱝᱜᱽᱨᱟᱹᱡᱽ ᱥᱟᱞᱟᱜ ᱥᱟᱱᱛᱟᱲ ᱵᱤᱫᱽᱨᱚᱦ ᱟᱜ ᱟᱭᱩᱨᱛᱮ ᱦᱩᱭ ᱞᱮᱱᱟ ᱛᱟᱦᱮᱸᱫ ᱾
ᱡᱮᱜᱮᱛ ᱵᱤᱨᱫᱟᱹᱜᱟᱲ ᱫᱚ ᱖ ᱢᱮᱭ ᱑᱙᱙᱓ ᱥᱟᱞ ᱨᱮ ᱥᱤᱧᱚᱛᱤᱭᱟᱹ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱤᱫᱤ ᱛᱮ ᱢᱟᱱᱟᱣ ᱧᱟᱢ ᱟᱠᱟᱱ ᱟᱨ ᱡᱚᱯᱚᱲᱟᱣ ᱞᱮᱱ ᱛᱟᱦᱮᱸᱫ ᱾ ᱱᱚᱣᱟ ᱫᱚ ᱢᱮᱭ ᱒᱐᱐᱖ ᱥᱟᱞ ᱨᱮ ᱭᱩᱡᱤᱥᱤ ᱮᱠᱴ (Act), ᱑᱙᱕᱖ ᱨᱮᱱᱟᱜ ᱥᱮᱠᱥᱚᱱ ᱑᱒ (ᱵᱤ) ᱞᱮᱠᱟᱛᱮ ᱢᱟᱱᱟᱣ ᱧᱟᱢ ᱞᱮᱱᱟ ᱛᱟᱦᱮᱸᱫ ᱾
ᱠᱚᱞᱮᱡᱽ ᱨᱮᱱᱟᱜ ᱧᱩᱛᱩᱢ ᱚᱞ ᱟᱠᱟᱱᱟ
ᱱᱚᱣᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱑᱕ ᱠᱚᱞᱮᱡᱽ ᱥᱮᱞᱮᱫ ᱟᱠᱟᱱᱟ, ᱱᱚᱣᱟ ᱢᱮᱱᱟᱜᱼᱟ :
ᱯᱚᱨᱟᱭᱭᱟᱦᱟᱴ ᱢᱚᱰᱟᱞ ᱠᱚᱞᱮᱡᱽ ᱥᱩᱜᱟᱛᱷᱟᱱ ᱯᱚᱨᱟᱭᱭᱟᱦᱟᱴ,ᱜᱚᱰᱰᱟ
ᱵᱟᱪᱷᱱᱟᱣ ᱵᱤᱨᱫᱟᱹᱜᱟᱲ ᱨᱮᱱᱟᱜ ᱥᱩᱪᱤ
ᱱᱤᱭᱟᱹ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱑᱓ ᱵᱟᱪᱷᱱᱟᱣ ᱠᱚᱞᱮᱡᱽ ᱥᱮᱞᱮᱫ ᱟᱠᱟᱱᱟ, ᱱᱚᱣᱟ ᱢᱮᱱᱟᱜᱼᱟ :
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:Educational institutions established in 1992 ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱᱟᱜ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱟᱨ ᱠᱚᱞᱮᱡᱽ ᱛᱷᱚᱠ:1992 establishments in India ᱛᱷᱚᱠ:ᱥᱤᱫᱚ ᱠᱟᱹᱱᱦᱩ ᱢᱩᱨᱢᱩ ᱡᱮᱜᱮᱛ ᱵᱤᱨᱫᱟᱹᱜᱟᱲ
ᱞᱤᱭᱚᱱᱟᱨᱫᱚ ᱫᱟ ᱵᱷᱤᱧᱪᱤ
ᱞᱤᱭᱚᱱᱟᱨᱫᱟ ᱵᱷᱮᱱᱪᱤ ᱜᱚᱴᱟ ᱧᱩᱛᱩᱢ Leonardo di ser Piero da Vinci (᱑᱕ ᱮᱯᱨᱤᱞ ᱑᱔᱕᱒ - ᱒ ᱢᱮ ᱑᱕᱑᱙) ᱫᱚ ᱤᱴᱟᱞᱤᱭᱚ ᱨᱮᱱᱮᱥᱟᱸᱥ ᱨᱮᱱ ᱟᱹᱰᱤ ᱢᱟᱨᱟᱝ ᱪᱤᱛᱟᱹᱨᱤᱭᱟᱹᱭ ᱛᱟᱦᱮᱸ ᱠᱟᱱᱟ ᱾ ᱪᱤᱛᱟᱹᱨ ᱛᱮᱭᱟᱨ ᱪᱷᱟᱰᱟ ᱦᱚᱸ ᱟᱹᱰᱤ ᱟᱭᱢᱟ ᱜᱩᱱ ᱛᱟᱦᱮᱸ ᱠᱟᱱ ᱛᱟᱭᱟ ᱾ ᱩᱱᱤᱭᱟᱜ ᱡᱟᱱᱟᱢ ᱫᱚ ᱯᱷᱞᱳᱨᱮᱱᱥᱮᱨ ᱵᱷᱤᱧᱪᱤ ᱥᱚᱦᱚᱨ ᱨᱮ ᱢᱤᱫᱴᱟᱹᱝ ᱟᱛᱳ ᱨᱮ ᱦᱩᱭ ᱞᱮᱱᱟ ᱾ ᱟᱡᱟᱜ ᱠᱟᱹᱢᱤ ᱵᱷᱤᱛᱨᱤᱨᱮ ᱢᱳᱱᱟᱞᱤᱥᱟ, ᱫᱟ ᱞᱟᱥᱴ ᱥᱟᱯᱟᱨ ᱫᱚ ᱦᱩᱭᱩᱜ ᱠᱟᱱᱟ ᱢᱟᱨᱟᱝ ᱠᱟᱹᱢᱤ ᱾ ᱢᱤᱢᱤᱫ ᱚᱠᱛᱚ ᱨᱮ ᱯᱟᱨᱟᱪᱩᱴ, ᱦᱤᱞᱤᱠᱟᱯᱴᱟᱨ ᱟᱨ ᱴᱭᱟᱸᱠ ᱥᱤᱨᱤᱡᱽ ᱨᱮ ᱦᱚᱸ ᱟᱡᱟᱜ ᱧᱩᱢ ᱨᱟᱠᱟᱵᱚᱜᱼᱟ ᱾
ᱵᱟᱞᱮ ᱚᱠᱛᱚ
ᱞᱤᱭᱚᱱᱟᱨᱫᱚ ᱫᱚ ᱑᱔᱕᱒ ᱥᱮᱨᱢᱟ ᱨᱮᱱᱟᱜ ᱑᱕ ᱮᱯᱨᱤᱞ ᱧᱤᱫᱟᱹᱭ ᱡᱟᱱᱟᱢ ᱞᱮᱱᱟ ᱾ ᱛᱩᱥᱠᱟᱱ ᱨᱮᱱᱟᱜ ᱵᱩᱨᱩ ᱫᱤᱥᱚᱢ ᱵᱷᱤᱧᱪᱤ ᱨᱮ ᱟᱨᱱᱚ ᱜᱟᱰᱟ ᱟᱲᱮ ᱟᱛᱳ ᱨᱮᱭ ᱡᱟᱱᱟᱢ ᱞᱮᱱᱟ ᱾ ᱯᱤᱭᱮᱨᱟ ᱫᱟ ᱵᱷᱤᱧᱪᱤ ᱟᱨ ᱠᱮᱴᱨᱤᱱᱟ ᱧᱩᱛᱩᱢᱟᱱ ᱟᱭᱳ ᱨᱮᱱ ᱵᱤᱫᱷᱩᱣᱟᱹ ᱜᱤᱫᱽᱨᱟᱹᱭ ᱛᱟᱦᱮᱸ ᱠᱟᱱᱟ ᱞᱤᱭᱚᱱᱟᱨᱫᱚ ᱾ ᱩᱱᱤᱭᱟᱜ ᱵᱟᱞᱮ ᱚᱠᱛᱚ ᱨᱮᱱᱟᱜ ᱢᱚᱬᱮ ᱥᱮᱨᱢᱟ ᱫᱚ ᱟᱱᱥᱤᱭᱟᱱᱳ ᱧᱩᱛᱩᱢᱟᱱ ᱢᱤᱫᱴᱟᱹᱝ ᱠᱟᱹᱴᱤᱡ ᱴᱚᱞᱟ ᱨᱮ ᱯᱟᱨᱚᱢ ᱞᱮᱱᱟ ᱾ ᱤᱱᱟᱹ ᱛᱟᱭᱚᱢ ᱟᱡ ᱵᱟᱵᱟ, ᱜᱚᱲᱚᱢ ᱵᱩᱰᱷᱤ ᱟᱨ ᱟᱡ ᱦᱚᱯᱚᱱ ᱵᱟ ᱥᱟᱶᱛᱮ ᱯᱷᱨᱟᱱᱥᱤᱥᱠᱳᱭ ᱪᱟᱞᱟᱣ ᱞᱮᱱᱟ ᱾ ᱚᱸᱰᱮ ᱟᱡ ᱵᱟᱵᱟ ᱮᱞᱵᱤᱨᱟ ᱧᱩᱛᱩᱢᱟᱱ ᱢᱤᱫᱴᱟᱹᱝ ᱠᱩᱲᱤ ᱵᱟᱯᱞᱟ ᱮᱱᱟ ᱾ ᱟᱫᱚ ᱩᱱᱤ ᱠᱟᱹᱴᱤᱡ ᱞᱤᱭᱚᱱᱟᱨᱫᱚ ᱟᱹᱰᱤ ᱟᱸᱴ ᱮ ᱫᱩᱞᱟᱹᱲ ᱞᱮ ᱫᱮ ᱛᱟᱦᱮᱸᱱᱟ ᱾ ᱟᱫᱚ ᱤᱱᱟᱹ ᱠᱤᱪᱷᱩ ᱫᱤᱱ ᱛᱟᱭᱚᱢ ᱜᱮ ᱩᱱᱤ ᱫᱚᱥᱟᱨ ᱜᱚᱜᱚ ᱫᱚᱭ ᱵᱚᱸᱜᱟ ᱛᱟᱞᱟᱭᱱᱟ ᱾ ᱞᱤᱭᱚᱱᱟᱨᱫᱚ ᱟᱜ ᱵᱟᱞᱮ ᱚᱠᱛᱚ ᱨᱮᱭᱟᱜ ᱱᱟᱜᱟᱢ ᱫᱚ ᱟᱹᱰᱤ ᱵᱟᱹᱲᱛᱤ ᱫᱚ ᱵᱟᱝᱠᱚ ᱵᱟᱰᱟᱭ ᱧᱟᱢ ᱟᱠᱟᱫᱼᱟ ᱾
ᱵᱷᱟᱥᱟᱨᱤ ᱧᱩᱛᱩᱢᱟᱱ ᱢᱤᱫᱴᱟᱹᱝ ᱚᱱᱚᱞᱤᱭᱟᱹ ᱟᱜ ᱚᱱᱚᱞ ᱠᱷᱚᱡ ᱧᱮᱞᱚᱜᱼᱟ ᱡᱮ ᱢᱤᱫᱴᱟᱹᱝ ᱦᱚᱲ ᱢᱤᱫ ᱫᱤᱱ ᱞᱤᱭᱚᱱᱟᱨᱫᱚ ᱟᱡ ᱵᱟᱵᱟᱭ ᱢᱮᱛᱟᱣ ᱫᱮ ᱛᱟᱦᱮᱸᱱᱟ ᱡᱮ ᱟᱢ ᱨᱮᱱ ᱜᱤᱫᱽᱨᱟᱹ ᱫᱚ ᱢᱤᱫᱴᱟᱹᱝ ᱪᱤᱛᱟᱹᱨ ᱵᱮᱱᱟᱣ ᱚᱪᱚᱭᱮ ᱢᱮ ᱾ ᱟᱫᱚ ᱚᱱᱟ ᱠᱷᱟᱹᱛᱤᱨ ᱛᱮ ᱜᱮ ᱞᱤᱭᱚᱱᱟᱨᱫᱚ ᱢᱤᱫᱴᱟᱹᱝ ᱪᱤᱛᱟᱹᱨ ᱮ ᱵᱮᱱᱟᱣ ᱞᱮᱫᱼᱟ ᱾ ᱚᱱᱟ ᱪᱤᱛᱟᱹᱨ ᱨᱮ ᱢᱤᱫᱴᱟᱹᱝ ᱵᱤᱧ ᱟᱜ ᱢᱚᱪᱟ ᱠᱷᱚᱱ ᱥᱮᱸᱜᱮᱸᱞ ᱚᱰᱚᱠᱚᱜ ᱠᱟᱱᱟ ᱾ ᱚᱱᱟ ᱪᱤᱛᱟᱹᱨ ᱟᱹᱰᱤ ᱢᱚᱡᱽ ᱞᱮᱱ ᱠᱷᱟᱹᱛᱤᱨ ᱟᱡ ᱵᱟᱵᱟ ᱵᱮᱥ ᱫᱟᱢ ᱛᱮᱭ ᱟᱹᱠᱷᱨᱤᱧ ᱞᱮᱫᱼᱟ ᱾
ᱚᱞ ᱯᱟᱲᱦᱟᱣ
ᱞᱤᱭᱚᱱᱟᱨᱫᱚ ᱫᱟ ᱵᱷᱤᱧᱪᱤ ᱤᱥᱠᱩᱞ ᱨᱮ ᱫᱚ ᱵᱟᱭ ᱯᱟᱲᱦᱟᱣ ᱟᱠᱟᱱᱟ ᱾ ᱚᱲᱟᱜ ᱨᱮᱜᱮ ᱡᱟᱦᱟ ᱯᱟᱲᱦᱟᱣ ᱟᱠᱟᱱᱟᱭ ᱾ ᱟᱫᱚ ᱩᱱᱤ ᱫᱚ ᱵᱟᱨᱦᱮ ᱨᱮ ᱫᱟᱲᱟᱱ ᱟᱹᱰᱤ ᱨᱟᱹᱥᱠᱟᱹᱜᱮᱭ ᱵᱩᱡᱷᱟᱹᱣ ᱮᱛ ᱛᱟᱦᱮᱸᱱᱟ ᱾ ᱟᱡᱟᱜ ᱑᱔ ᱥᱮᱨᱢᱟ ᱩᱢᱮᱨ ᱨᱮ ᱟᱲᱟᱜ ᱠᱷᱚᱡ ᱩᱱᱤ ᱫᱚ ᱵᱷᱮᱨᱳᱪᱪᱤ ᱧᱩᱛᱩᱢᱟᱱ ᱞᱟᱹᱴᱩ ᱪᱤᱛᱟᱹᱨᱤᱭᱟᱹ ᱜᱩᱨᱩ ᱴᱷᱮᱱ ᱠᱚ ᱠᱩᱞ ᱠᱮᱫᱮᱭᱟ ᱾ ᱚᱱᱟ ᱛᱟᱭᱚᱢ ᱜᱮ ᱞᱤᱭᱚᱱᱟᱨᱫᱚ ᱟᱜ ᱜᱩᱱ ᱠᱚ ᱫᱚ ᱯᱟᱥᱱᱟᱣ ᱮᱱᱟ ᱾
ᱵᱷᱮᱨᱤᱪᱪᱤᱣ ᱟᱜ ᱠᱟᱹᱢᱤᱨᱮ ᱵᱚᱞᱚᱜ
ᱵᱷᱮᱨᱤᱪᱪᱤᱣ ᱧᱤᱛᱩᱢᱟᱱ ᱪᱤᱛᱟᱹᱨ ᱜᱩᱨᱩ ᱴᱷᱮᱱ ᱑᱔ ᱵᱚᱪᱷᱚᱨ ᱵᱚᱭᱚᱥ ᱨᱮ ᱞᱤᱭᱚᱱᱟᱨᱫᱚ ᱠᱟᱹᱢᱤᱭ ᱵᱚᱞᱚᱭᱮᱱᱟ᱾ ᱩᱱᱤ ᱴᱷᱮᱱ ᱠᱟᱹᱢᱤ ᱵᱚᱞᱚ ᱠᱟᱛᱮ ᱜᱮ ᱞᱤᱭᱚᱱᱟᱨᱫᱚ ᱪᱤᱛᱟᱹᱨ ᱵᱮᱱᱟᱣ ᱥᱟᱶ ᱥᱟᱶᱛᱮ ᱮᱴᱟᱜ ᱟᱭᱢᱟ ᱞᱮᱠᱟᱱ ᱠᱟᱹᱢᱤᱠᱩ ᱦᱚᱸᱭ ᱪᱤᱫᱡᱚᱝ ᱠᱮᱫᱟ᱾ ᱟᱭᱟᱜ ᱧᱤᱛᱩᱢ ᱦᱚᱸ ᱦᱟᱱᱛᱮ ᱱᱟᱛᱮ ᱯᱟᱱᱥᱟᱣ ᱮᱦᱚᱵ ᱮᱱᱟ᱾
ᱠᱟᱹᱢᱤ ᱚᱠᱛᱚ ᱨᱮᱭᱟᱜ ᱡᱤᱭᱚᱱ
᱑᱔᱗᱖ ᱥᱮᱨᱢᱟ ᱞᱟᱦᱟ ᱠᱤᱪᱷᱩ ᱥᱮᱨᱢᱟ ᱞᱤᱭᱚᱱᱟᱨᱫᱚ ᱚᱠᱟ ᱨᱮ ᱛᱟᱦᱮᱸ ᱠᱟᱱᱟ ᱥᱮ ᱪᱮᱫ ᱮ ᱪᱮᱠᱟᱭᱮᱝ ᱛᱟᱦᱮᱸᱱᱟ ᱚᱱᱟ ᱫᱚ ᱚᱠᱚᱭ ᱦᱚᱸ ᱵᱟᱠᱚ ᱵᱟᱰᱟᱭᱟ ᱾ ᱑᱔᱗᱘ ᱠᱷᱚᱱ ᱑᱔᱘᱑ ᱥᱮᱨᱢᱟ ᱨᱮ ᱟᱡᱟᱜ ᱠᱟᱹᱢᱤ ᱚᱲᱟᱜ ᱨᱮᱜᱮᱭ ᱠᱟᱹᱢᱤ ᱞᱮᱫᱼᱟ ᱾ ᱤᱱᱟᱹ ᱯᱚᱨ ᱑᱔᱘᱒ ᱠᱷᱚᱱ ᱑᱔᱙᱙ ᱥᱮᱨᱢᱟ ᱫᱷᱟᱹᱵᱤᱡ ᱢᱤᱞᱟᱱ ᱨᱮ ᱠᱟᱹᱢᱤ ᱞᱮᱫᱼᱟ ᱾
ᱪᱤᱛᱟᱹᱨ ᱵᱮᱱᱟᱣ
ᱞᱤᱭᱚᱱᱟᱨᱫᱚ ᱟᱡᱟᱜ ᱡᱤᱭᱚᱱ ᱨᱮ ᱟᱭᱢᱟ ᱵᱷᱟᱜᱮ ᱵᱷᱟᱜᱮ ᱪᱤᱛᱟᱹᱨ ᱮ ᱵᱮᱱᱟᱣ ᱞᱮᱫᱼᱟ ᱾ ᱚᱱᱟ ᱵᱷᱤᱛᱨᱤ ᱨᱮ ᱥᱟᱞᱵᱷᱟᱛᱚᱨ ᱢᱩᱱᱰᱤ ᱟᱹᱰᱤ ᱧᱩᱛᱩᱢᱟᱱ ᱪᱤᱛᱟᱹᱨ ᱠᱟᱱ ᱛᱟᱭᱟ ᱾ ᱟᱨ ᱟᱵᱚ ᱢᱟᱹᱱᱢᱤ ᱡᱟᱦᱟᱸ ᱢᱳᱱᱟᱞᱤᱥᱟ ᱢᱮᱱᱛᱮ ᱵᱚ ᱵᱟᱰᱟᱭᱟ ᱩᱱᱤᱭᱟᱜ ᱪᱤᱛᱟᱹᱨ ᱦᱚᱸ ᱞᱤᱭᱚᱱᱟᱨᱫᱚᱭ ᱜᱮ ᱵᱮᱱᱟᱣ ᱞᱮᱫᱼᱟ ᱾
ᱢᱩᱪᱟᱹᱫ ᱚᱠᱛᱚ ᱨᱮᱭᱟᱜ ᱡᱤᱭᱚᱱ
ᱞᱤᱭᱚᱱᱟᱨᱫᱚ ᱟᱡᱟᱜ ᱡᱤᱭᱚᱱ ᱨᱮᱭᱟᱜ ᱢᱩᱪᱟᱹᱫ ᱚᱠᱛᱚ ᱨᱮ ᱢᱮᱱ ᱫᱚ ᱑᱕᱑᱓ ᱠᱷᱚᱱ ᱑᱕᱑᱙ ᱥᱮᱨᱢᱟ ᱨᱮ ᱑᱐ ᱱᱟᱢᱵᱟᱨ ᱯᱳᱯ ᱴᱷᱮᱱᱮ ᱛᱟᱦᱮᱸ ᱠᱟᱱᱟ ᱾ ᱨᱟᱡᱟ ᱯᱷᱨᱟᱱᱥᱤᱥ ᱢᱤᱞᱟᱱ ᱮ ᱫᱚᱠᱷᱚᱞ ᱠᱮᱫ ᱠᱷᱟᱱ ᱩᱱᱤᱭᱟᱜ ᱟᱹᱭᱩᱨ ᱨᱮ ᱞᱤᱭᱚᱱᱟᱨᱫᱚᱭ ᱛᱟᱦᱮᱸ ᱞᱮᱱᱟ ᱾ ᱟᱫᱚ ᱩᱱ ᱡᱚᱠᱷᱚᱡ ᱨᱟᱡᱟᱣᱟᱜ ᱚᱲᱟᱜ ᱟᱲᱮ ᱨᱮᱜᱮ 'ᱠᱞᱚᱥ ᱞᱩᱭᱤᱥ' ᱧᱩᱛᱩᱢᱟᱱ ᱚᱲᱟᱜ ᱨᱮ ᱛᱟᱦᱮᱸᱱ ᱠᱟᱱ ᱛᱟᱦᱮᱸᱱᱟ ᱾ ᱚᱸᱰᱮ ᱜᱮ ᱑᱕᱑᱙ ᱥᱮᱨᱢᱟ ᱨᱮᱱᱟᱜ ᱒ ᱢᱮ ᱵᱚᱸᱜᱟ ᱨᱮ ᱛᱟᱞᱟ ᱮᱱᱟ ᱾
ᱤᱞᱞᱟ ᱟ.ᱨᱩᱬ
ᱤᱞᱞᱟ ᱟ.ᱨᱩᱬ ᱫᱚ‌ ᱥᱤᱧᱚᱛᱤᱭᱟ ᱜᱤᱛᱠᱟᱨ ᱟᱨ ᱠᱷᱮᱞᱚᱸᱰᱱᱤ ᱠᱟᱱᱟᱭ ᱾ ᱩᱱᱤ ᱞᱟᱢᱦᱮᱸ, ᱡᱚᱫᱷᱟ ᱟ.ᱠᱵᱟ.ᱨ, ᱥᱟᱫᱤ ᱠᱮ ᱥᱟᱤᱰ ᱤᱯᱷᱮᱠᱴ ᱟᱨ ᱵᱮᱜᱟ.ᱢ ᱡᱟᱱ ᱞᱮᱠᱷᱟ ᱦᱤᱱᱫᱤ ᱥᱤᱱᱮᱢᱟ ᱯᱷᱤᱞᱢ ᱨᱮ ᱠᱟ.ᱢᱤ ᱟᱠᱟᱫᱟᱭ ᱾
ᱡᱤᱣᱚᱱ
ᱩᱱᱤ ᱫᱚ ᱨᱟᱢᱚᱥᱛᱷᱟᱱ ᱯᱚᱱᱚᱛ ᱨᱮᱭᱟᱜ ᱡᱟ.ᱭᱯᱩᱨ ᱥᱚᱦᱚᱨ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱩᱱᱤ ᱫᱚ ᱤᱥᱤᱛᱟ ᱟᱨᱩᱱ ᱤᱡ ᱟᱭᱚ ᱠᱟᱱᱟᱭ ᱾ ᱩᱱᱤ ᱫᱚ ᱟᱡᱟᱜ ᱠᱮᱨᱤᱭᱚ.ᱨ ᱨᱮ ᱦᱤᱱᱫᱤ ᱥᱤᱱᱮᱢᱟ ᱨᱮᱭᱟᱜ ᱯᱦᱤᱞᱢ ᱪᱷᱚᱰᱟ ᱥᱟᱩᱛᱷ ᱤᱱᱰᱤᱭᱟᱹᱱ ᱯᱷᱤᱞᱢ ᱨᱮ ᱥᱮᱨᱮᱧ ᱟᱠᱟᱫᱟᱭ ᱾
ᱟᱡᱟᱜ ᱡᱷᱚᱛᱚ ᱠᱷᱚᱱ ᱵᱮᱥ ᱥᱮᱨᱮᱧ‌ ᱦᱩᱭᱩᱜ ᱠᱟᱱᱟ ᱪᱷᱚᱞᱤ ᱠᱮ ᱯᱤᱪᱷᱮ ᱠᱭᱟ ᱦᱮ, ᱚᱱᱟ ᱥᱮᱨᱮᱧ ᱫᱚ ᱩᱱᱤ ᱟᱹᱞᱠᱟ ᱭᱟᱜᱽᱱᱤᱠ ᱥᱟᱞᱟᱜ ᱮ ᱥᱮᱨᱮᱧ ᱞᱮᱫᱟᱭ ᱾ ᱚᱱᱟ ᱥᱮᱨᱮᱧ ᱫᱚ ᱠᱷᱟ.ᱞᱱᱟᱭᱚᱠ ᱯᱷᱤᱞᱢ ᱠᱷᱚᱱ ᱛᱟᱦᱮᱸ ᱠᱟᱱᱟ ᱾
ᱠᱟ.ᱢᱤ
ᱦᱤᱱᱫᱤ ᱯᱷᱤᱞᱢ ᱥᱟᱞᱟᱜ ᱛᱮ ᱩᱱᱤ ᱥᱟᱩᱛᱷ ᱤᱱᱰᱤᱭᱟᱱ ᱥᱤᱱᱮᱢᱟ ᱛᱟ.ᱢᱤᱞ ᱟᱨ ᱛᱮᱞᱜᱩ ᱨᱮ ᱦᱚᱸᱠᱟ.ᱢᱤ ᱟᱠᱟᱫᱟᱭ ᱾ ᱪᱷᱚᱞᱤ ᱠᱮ ᱯᱤᱪᱦᱮ ᱠᱭᱟ ᱦᱮ ᱥᱮᱨᱮᱧ ᱫᱚ ᱟᱡᱟᱜ ᱠᱮᱨᱤᱭᱚᱨ ᱨᱥᱭᱟᱜ ᱡᱦᱚᱛᱚ ᱠᱷᱚᱱ ᱡᱟ.ᱥᱛᱤ ᱦᱤᱴ ᱥᱮᱨᱮᱧ ᱠᱟᱱᱟ, ᱠᱷᱚᱞᱱᱟᱭᱚᱠ ᱯᱷᱤᱞᱢ ᱨᱮᱭᱟᱜ ᱚᱱᱟ ᱥᱮᱨᱮᱧ ᱨᱮ ᱩᱱᱤ ᱟ.ᱞᱠᱟ ᱭᱟᱜᱱᱤᱠ ᱥᱟᱞᱟᱜ ᱥᱮᱨᱮ ᱞᱮᱫᱟᱭ ᱾ ᱚᱱᱟ ᱥᱮᱨᱮᱧ ᱫᱚ Filmfare Award for Best Female Playback Singer ᱨᱮ ᱡᱤᱛᱠᱟ.ᱨ ᱞᱟᱱᱟ ᱾
ᱟᱡᱟᱜ ᱟᱨᱦᱚᱸ ᱢᱤᱴᱟᱝ ᱥᱮᱨᱮᱧ ᱜᱩᱯ ᱪᱩᱯ ᱚᱠᱟ ᱫᱚ ᱠᱟ.ᱨᱟᱱ ᱟᱨᱡᱩᱱ ᱯᱷᱤᱞᱢ ᱨᱮᱭᱟᱜ ᱥᱮᱨᱮᱧ ᱠᱟᱱᱟ ᱚᱱᱟ ᱦᱚᱸ ᱵᱮᱥ ᱦᱤᱴ ᱞᱟᱱᱟ ᱾ ᱢᱚᱞᱨᱱᱤ ᱵᱟ.ᱜᱜᱟ ᱢᱟ ᱵᱚᱞᱮ ᱥᱮᱨᱮᱧᱞ ᱨᱮ ᱩᱱᱤ ᱞᱟ.ᱛᱟ ᱢᱚᱱᱡᱮᱥᱠᱚᱨ ᱥᱟᱞᱟᱜ ᱛᱮ ᱯᱷᱤᱞᱢ ᱞᱟ.ᱢᱦᱮ ᱨᱮ ᱥᱮᱨᱮᱧ ᱟᱠᱟᱫᱟᱭ, ᱚᱱᱟ ᱯᱷᱤᱞᱢ ᱨᱮ ᱥᱨᱤᱫᱮᱵᱤ starrar ᱛᱟᱦᱮᱸᱟᱭ ᱾ ᱩᱱᱤ ᱛᱟ.ᱢᱤᱞ ᱨᱮᱭᱟᱜ ᱯᱷᱤᱞᱢ Mr. Romeo ᱨᱮ ᱢᱩᱛᱷᱩ ᱢᱩᱛᱷᱩ ᱢᱟᱡᱷᱟᱭ ᱮ ᱥᱮᱨᱮᱧ ᱞᱮᱫᱟᱭ, ᱚᱠᱟ ᱫᱚ ᱮ ᱟᱨ ᱨᱮᱦᱢᱟᱱ ᱮ ᱠᱚᱢᱯᱚᱡ ᱞᱮᱫᱟᱭ ᱾ ᱟᱡ ᱫᱚ ᱮ ᱟᱨ ᱨᱮᱦᱢᱟᱱ ᱥᱟᱞᱟᱜ ᱛᱮ Slumdog Millionaire ᱯᱷᱤᱞᱢ ᱨᱮ ᱠᱟ.ᱢᱤ ᱞᱮᱫᱟᱭ, Slumdog Millionaire: Music from the Motion Picture ᱨᱤᱜᱟ ᱨᱮᱟᱜᱟ (Ringa Ringa) ᱨᱮᱦᱚᱸ ᱠᱟ.ᱢᱤ ᱞᱮᱟᱭ ᱾
ᱥᱤᱝᱜᱟ.ᱞᱥ ᱮᱞᱵᱟ.ᱢ
ᱩᱱᱤ ᱮᱠᱞᱟ ᱛᱮ ᱵᱷᱚᱴ ᱯᱷᱨ ᱜᱷᱟᱜᱨᱟ ᱨᱮ ᱵᱮᱥ ᱞᱮᱠᱷᱟ ᱛᱮ ᱯᱨᱚᱰᱚᱠᱥᱚᱱ ᱠᱚᱨᱟᱣ ᱞᱮᱫᱟᱭ ᱾ ᱩᱱᱤ IPL(ᱤᱱᱰᱤᱭᱟᱱ ᱯᱨᱤᱢᱤᱭᱚᱨ ᱞᱤᱜ) ᱨᱮ ᱨᱟᱡᱚᱥᱛᱷᱟᱱ ᱨᱚᱭᱟᱥ ᱞᱟᱜᱤᱫ ᱦᱟᱞᱞ ᱵᱚᱞ ᱥᱮᱨᱮᱧ ᱮ ᱥᱮᱨᱮᱧ ᱮ ᱥᱮᱨᱮᱧ ᱞᱮᱫᱟᱭ ᱾ ᱾
ᱠᱟᱭᱨᱚ ᱵᱚᱱᱚᱛ
ᱠᱟᱭᱨᱚ ᱵᱚᱱᱚᱛ ᱫᱚ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮ ᱞᱚᱦᱟᱨᱫᱟᱜᱟ ᱦᱚᱱᱚᱛ ᱨᱮᱱᱟᱜ ᱞᱚᱦᱟᱨᱫᱟᱜᱟ ᱡᱚᱜᱚ ᱠᱷᱚᱸᱰ ᱨᱮ ᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱠᱷᱚᱸᱰᱮ ᱵᱮᱱᱟᱣᱟ ᱾
ᱚᱛᱱᱚᱜ
ᱠᱟᱭᱨᱚ 23.4517°N, 84.8276°W ᱨᱮ ᱢᱮᱱᱟᱜᱼᱟ ᱾
ᱠᱟᱭᱨᱚ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮ ᱠᱩᱰᱩ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱥᱟᱢᱟᱝ ᱨᱮ ᱨᱟᱺᱪᱤ ᱦᱚᱱᱚᱛ ᱨᱮ ᱪᱟᱱᱦᱳ ᱟᱨ ᱵᱮᱲᱚ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱮᱛᱚᱢ ᱨᱮ ᱵᱷᱟᱱᱰᱨᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱯᱟᱪᱮ ᱨᱮ ᱞᱚᱦᱟᱨᱫᱟᱜᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱠᱟᱭᱨᱚ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱑᱐᱕.᱒᱖ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ ᱾ ᱠᱟᱭᱨᱚ ᱯᱩᱞᱤᱥ ᱥᱴᱮᱥᱚᱱ ᱫᱚ ᱠᱟᱭᱨᱚ ᱥᱟᱶᱛᱟ ᱩᱛᱷᱱᱟᱹᱣ ᱨᱮ ᱠᱟᱹᱢᱤᱭᱟ ᱾ ᱠᱟᱭᱨᱚ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱠᱟᱭᱨᱚ ᱨᱮ ᱢᱮᱱᱟᱜᱼᱟ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱠᱟᱭᱨᱚ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱓᱗,᱘᱖᱗ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱱᱩᱠᱩ ᱫᱚ ᱡᱚᱛᱚ ᱟᱹᱛᱩ ᱨᱮᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱑᱘,᱗᱗᱓ (᱕᱐%) ᱠᱚᱲᱟ ᱟᱨ ᱑᱙,᱐᱙᱔ (᱕᱐%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚᱫᱚ ᱖,᱔᱓᱖ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱫᱚ ᱗᱒᱖ (᱑.᱙᱒%) ᱟᱨ ᱟᱹᱫᱤᱵᱟᱹᱥᱤ ᱫᱚ ᱒᱓,᱕᱘᱕ (᱖᱒.᱒᱘%) ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱠᱟᱭᱨᱚ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱒᱐,᱒᱒᱘ ᱜᱚᱴᱟᱝ (᱖᱔.᱓᱖%) ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱑᱑,᱖᱖᱙ (᱗᱔.᱘᱘%) ᱠᱚᱲᱟ ᱟᱨ ᱘,᱕᱕᱙ (᱕᱔.᱐᱑%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱡᱟᱱᱟᱝ ᱵᱷᱮᱜᱟᱨ (ᱛᱤᱨᱞᱟᱹ ᱟᱨ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱛᱟᱞᱟ ᱨᱮ ᱵᱷᱮᱜᱟᱨ) ᱫᱚ ᱒᱐.᱘᱗% ᱛᱟᱦᱮᱸ ᱠᱟᱱᱟ ᱾
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱞᱚᱦᱟᱨᱫᱟᱜᱟ ᱦᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱫᱚ ᱗᱘.᱖᱒% ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱥᱟᱞ ᱨᱮ ᱡᱷᱟᱨᱠᱷᱚᱸᱰ ᱨᱮ ᱥᱤᱠᱷᱱᱟᱹᱛ ᱫᱚ ᱖᱖.᱔᱑% ᱛᱟᱦᱮᱸ ᱠᱟᱱᱟ ᱾ ᱥᱤᱧᱚᱛ ᱨᱮ ᱒᱐᱑᱑ ᱥᱟᱞ ᱨᱮ ᱥᱤᱠᱷᱱᱟᱹᱛ ᱫᱚ ᱗᱔.᱐᱔% ᱛᱟᱦᱮᱸ ᱠᱟᱱᱟ ᱾
ᱥᱮᱪᱮᱫ
ᱠᱟᱭᱨᱚ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱤᱫᱴᱟᱹᱝ ᱟᱹᱛᱩ ᱨᱮ ᱯᱨᱤ-ᱯᱨᱟᱭᱢᱟᱨᱤ ᱤᱥᱠᱩᱞ, ᱒᱖ ᱜᱚᱴᱟᱝ ᱟᱹᱛᱩ ᱨᱮ ᱯᱨᱟᱭᱢᱟᱨᱤ ᱤᱥᱠᱩᱞ, ᱑᱓ ᱜᱚᱴᱟᱝ ᱟᱹᱛᱩ ᱨᱮ ᱛᱟᱱᱟᱞᱟ ᱟᱥᱲᱟ, ᱵᱟᱨᱭᱟ ᱟᱹᱛᱩ ᱨᱮ ᱥᱮᱠᱮᱱᱰᱟᱨᱤ ᱤᱥᱠᱩᱞ, ᱢᱤᱫᱴᱟᱹᱝ ᱟᱹᱛᱩ ᱨᱮ ᱥᱤᱱᱤᱭᱟᱹᱨ ᱥᱮᱠᱮᱱᱰᱟᱨᱤ ᱤᱥᱠᱩᱞ, ᱡᱚᱛᱚ ᱟᱹᱛᱩ ᱨᱮᱜᱮ ᱥᱮᱪᱮᱫ ᱥᱩᱵᱤᱫᱷᱟ ᱫᱚ ᱛᱟᱦᱮᱸ ᱠᱟᱱᱟ ᱾ *ᱥᱤᱱᱤᱭᱟᱹᱨ ᱥᱮᱠᱮᱱᱰᱟᱨᱤ ᱤᱥᱠᱩᱞ ᱠᱚᱫᱚ ᱡᱷᱟᱨᱠᱷᱚᱸᱰ ᱨᱮ ᱤᱱᱴᱟᱨ ᱠᱚᱞᱮᱡᱽ ᱞᱮᱠᱟᱛᱮ ᱦᱚᱸ ᱵᱟᱰᱟᱭᱚᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱞᱚᱦᱟᱨᱫᱟᱜᱟ ᱦᱚᱱᱚᱛ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱴᱤᱠᱟᱢᱜᱚᱲ
ᱴᱤᱠᱟᱢᱜᱚᱲ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱢᱚᱫᱷᱭᱚ ᱯᱨᱚᱫᱮᱥ ᱨᱮ ᱴᱤᱠᱟᱢᱜᱚᱲ ᱦᱚᱱᱚᱛ ᱨᱮᱱᱟᱜ ᱢᱤᱫ ᱥᱚᱦᱚᱨ ᱟᱨ ᱛᱚᱦᱥᱤᱞ ᱠᱟᱱᱟ ᱾ ᱥᱚᱦᱚᱨ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱞᱮᱠᱟᱛᱮ ᱠᱟᱹᱢᱤ ᱠᱟᱱᱟ ᱾ ᱴᱤᱠᱟᱢᱜᱚᱲ ᱨᱮᱱᱟᱜ ᱢᱟᱲᱟᱝ ᱟᱜ ᱧᱩᱛᱩᱢ ᱫᱚ ᱴᱤᱦᱨᱤ (ᱭᱥᱱᱤ, ᱢᱤᱫ ᱛᱨᱤᱵᱷᱩᱡᱽ) ᱛᱟᱦᱮᱸ ᱠᱟᱱᱟ ᱚᱠᱚᱨᱮ ᱯᱮᱭᱟ ᱦᱮᱢᱞᱮᱴ ᱛᱟᱦᱮᱸ ᱠᱟᱱᱟ, ᱱᱚᱣᱟ ᱢᱤᱫ ᱢᱚᱴᱟ ᱯᱮ ᱠᱳᱬ ᱛᱟᱦᱮᱸ ᱠᱟᱱᱟ ᱾ ᱴᱤᱠᱟᱢᱜᱚᱲ ᱥᱚᱦᱚᱨ ᱨᱮ ᱱᱤᱛᱚᱜ ᱦᱚᱸ 'ᱢᱟᱨᱮ ᱴᱤᱦᱨᱤ' (ᱯᱩᱨᱟᱱᱤ ᱴᱤᱦᱨᱤ) ᱞᱮᱠᱟᱛᱮ ᱵᱟᱰᱟᱭᱚᱜᱼᱟ ᱾ ᱑᱙᱔᱗ ᱨᱮ ᱥᱤᱧᱚᱛᱤᱭᱟᱹ ᱯᱷᱩᱨᱜᱟᱹᱞ ᱢᱟᱲᱟᱝ, ᱴᱤᱠᱟᱢᱜᱚᱲ, ᱢᱟᱲᱟᱝ ᱴᱤᱦᱨᱤ ᱠᱚ ᱢᱮᱛᱟᱜᱼᱟ ᱛᱟᱦᱮᱸᱫ, ᱚᱨᱪᱷᱟ ᱯᱚᱱᱚᱛ ᱨᱮᱱᱟᱜ ᱴᱷᱟᱶ ᱛᱟᱦᱮᱸ ᱠᱟᱱᱟ, ᱚᱠᱟ ᱑᱖ ᱟᱱᱟᱜ ᱥᱟᱭ ᱥᱮᱨᱢᱟ ᱚᱠᱛᱚ ᱵᱩᱱᱫᱮᱞᱤ ᱢᱩᱬ ᱨᱩᱫᱽᱨᱚ ᱯᱨᱚᱛᱟᱯ ᱥᱤᱝ ᱤᱫᱤ ᱛᱮ ᱴᱷᱟᱯᱚᱱ ᱞᱮᱱᱟ ᱛᱟᱦᱮᱸᱫ, ᱚᱨᱥᱟ ᱠᱷᱚᱱ ᱢᱟᱲᱟᱝ ᱨᱟᱡᱟ ᱛᱮᱭᱟᱨ ᱞᱮᱱᱟ ᱛᱟᱦᱮᱸᱫ ᱾ ᱑᱗᱘᱓ ᱨᱮ ᱯᱚᱱᱚᱛ ᱨᱮᱱᱟᱜ ᱴᱤᱦᱨᱤ ᱠᱷᱚᱱ ᱔᱐ ᱢᱤᱞ (᱖᱔ ᱠᱤᱞᱚᱢᱤᱴᱚᱨ) ᱮᱛᱚᱢ ᱨᱮ ᱴᱤᱦᱨᱤ ᱨᱮ ᱵᱚᱫᱚᱞ ᱥᱚᱫᱚᱞ ᱞᱮᱫᱼᱟ ᱛᱟᱦᱮᱸᱫ, ᱱᱚᱣᱟ ᱴᱤᱠᱟᱢᱜᱚᱲ ᱨᱮ ᱠᱤᱞᱟ ᱨᱮᱱᱟᱜ ᱚᱲᱟᱜ ᱛᱟᱦᱮᱸ ᱠᱟᱱᱟ ᱾
ᱦᱚᱲ ᱞᱮᱠᱷᱟ
᱒᱐᱑᱑ ᱨᱮᱱᱟᱜ ᱥᱤᱧᱚᱛᱤᱭᱟᱹ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱴᱤᱠᱟᱢᱜᱚᱲ ᱨᱤᱱ ᱦᱚᱲ ᱮᱞ ᱗᱙,᱑᱐᱖ ᱦᱚᱲ ᱠᱚ ᱢᱮᱱᱟᱜ ᱠᱚᱣᱟ ᱾ ᱚᱱᱰᱮ ᱠᱷᱚᱱ ᱔᱑,᱓᱙᱙ ᱠᱚᱲᱟ ᱟᱨ ᱓᱗,᱗᱐᱗ ᱛᱤᱨᱞᱟᱹ ᱢᱮᱱᱟᱜ ᱠᱚᱣᱟ ᱾ ᱐ ᱠᱷᱚᱱ ᱖ ᱵᱚᱪᱷᱚᱨ ᱩᱢᱚᱨ ᱨᱮ ᱦᱚᱲ ᱮᱞ ᱙,᱓᱗᱖ ᱜᱟᱱ ᱢᱮᱱᱟᱜ ᱠᱚᱣᱟ ᱾ ᱱᱚᱣᱟ ᱨᱮᱱᱟᱜ ᱥᱮᱪᱮᱫ ᱫᱚᱨ ᱗᱔.᱙% ᱢᱮᱱᱟᱜᱼᱟ, ᱚᱱᱰᱮ ᱠᱷᱚᱱ ᱠᱚᱲᱟ ᱟᱜ ᱥᱮᱪᱮᱫ ᱗᱙.᱒% ᱟᱨ ᱗᱐.᱓% ᱛᱤᱨᱞᱟᱹ ᱟᱜ ᱥᱮᱪᱮᱫ ᱢᱮᱱᱟᱜᱼᱟ ᱾ ᱴᱤᱠᱟᱢᱜᱚᱲ ᱨᱮᱱᱟᱜ ᱗+ ᱦᱚᱲ ᱮᱞ ᱨᱮᱱᱟᱜ ᱥᱮᱪᱮᱫ ᱫᱚᱨ ᱘᱕.᱐% ᱛᱟᱦᱮᱸ ᱠᱟᱱᱟ, ᱚᱱᱰᱮ ᱠᱚᱲᱟ ᱟᱜ ᱥᱮᱪᱮᱫ ᱫᱚᱨ ᱙᱐.᱐% ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱫᱚᱨ ᱗᱙.᱖% ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱑᱑,᱗᱗᱙ ᱟᱨ ᱟᱹᱫᱤᱵᱟᱹᱥᱤ ᱑,᱔᱒᱔ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱴᱤᱠᱟᱢᱜᱚᱲ ᱨᱮ ᱒᱐᱑᱑ ᱨᱮ ᱑᱔᱕᱘᱗ ᱚᱲᱟᱜ ᱛᱟᱦᱮᱸ ᱠᱟᱱᱟ ᱾
ᱨᱮᱞ ᱰᱟᱦᱟᱨ
ᱴᱤᱠᱟᱢᱜᱚᱲ ᱫᱷᱟᱵᱤᱡ ᱨᱮᱞᱣᱮ ᱞᱟᱭᱤᱱ ᱛᱮᱭᱟᱨ ᱒᱐᱑᱒ ᱨᱮ ᱯᱩᱨᱟᱹᱣ ᱦᱩᱭ ᱮᱱᱟ ᱾ ᱒᱖ ᱟᱯᱨᱤᱞ ᱒᱐᱑᱓ ᱨᱮ ᱨᱮᱞᱣᱮ ᱥᱮᱵᱟ ᱠᱷᱚᱱ ᱡᱚᱲᱟᱣ ᱞᱮᱱᱟ ᱛᱟᱦᱮᱸᱫ ᱾ ᱞᱟᱞᱤᱛᱯᱩᱨ (ᱩᱛᱚᱨ ᱯᱨᱚᱫᱮᱥ) ᱠᱷᱚᱱ ᱴᱤᱠᱟᱢᱜᱚᱲ ᱫᱷᱟᱵᱤᱡ ᱨᱮᱞ ᱥᱮᱵᱟ ᱮᱦᱚᱵ ᱟᱠᱟᱱᱟ ᱟᱨ ᱞᱟᱞᱤᱛᱯᱩᱨ - ᱥᱤᱝᱨᱚᱞᱤ ᱨᱮᱞ ᱯᱨᱚᱡᱮᱠᱴ ᱞᱮᱠᱟᱛᱮ ᱮᱦᱚᱵ ᱟᱠᱟᱱᱟ ᱾ ᱵᱟᱨᱭᱟ ᱥᱴᱮᱥᱚᱱ ᱛᱟᱞᱟ ᱥᱮᱱᱚᱜ ᱠᱚ ᱯᱩᱭᱞᱩ ᱴᱨᱮᱱ ᱴᱤᱠᱟᱢᱜᱚᱲ-ᱡᱷᱟᱸᱥᱤ (ᱩᱛᱚᱨ ᱯᱨᱚᱫᱮᱥ) ᱥᱮᱱᱚᱜ ᱟᱜ ᱴᱨᱮᱱ ᱛᱟᱦᱮᱸ ᱠᱟᱱᱟ ᱾ ᱒᱐᱑᱒-᱑᱔ ᱨᱮᱱᱟᱜ ᱨᱮᱞ ᱵᱟᱡᱟᱛ (budget) ᱨᱮ ᱵᱟᱨᱭᱟ ᱥᱴᱮᱥᱚᱱ ᱛᱟᱞᱟ ᱴᱨᱮᱱ ᱠᱞᱤᱨᱟᱱᱥ (Clearance) ᱮᱢ ᱞᱮᱫᱼᱟ ᱛᱟᱦᱮᱸᱫ ᱾ ᱴᱤᱠᱟᱢᱜᱚᱲ ᱟᱨ ᱞᱟᱞᱤᱛᱯᱩᱨ ᱨᱮᱞ ᱰᱟᱦᱟᱨ ᱛᱟᱞᱟ ᱨᱮ ᱨᱮᱞᱣᱮ ᱞᱟᱭᱤᱱ ᱕᱒ ᱠᱤᱞᱚᱢᱤᱴᱚᱨ ᱡᱤᱞᱤᱧᱟ ᱾ ᱞᱟᱞᱤᱛᱯᱩᱨ ᱥᱴᱮᱥᱚᱱ ᱨᱮ ᱛᱟᱞᱢᱟ ᱢᱚᱱᱛᱨᱤ ᱯᱨᱟᱫᱤᱯ ᱡᱮᱭᱱ ᱫᱚ ᱴᱨᱮᱱ ᱦᱟᱹᱨᱭᱟᱹᱨ ᱡᱷᱟᱱᱰᱟ ᱫᱮᱠᱷᱟᱣ ᱠᱮᱫᱼᱟ ᱾
ᱩᱰᱟᱹᱱ ᱰᱟᱦᱟᱨ
ᱠᱷᱚᱡᱩᱨᱟᱦᱚ ᱥᱩᱨ ᱨᱮᱱᱟᱜ (᱑᱒᱕ ᱠᱤᱞᱚᱢᱤᱴᱚᱨ) ᱩᱰᱟᱹᱱ ᱰᱟᱹᱦᱤ ᱢᱮᱱᱟᱜᱼᱟ ᱚᱠᱟ ᱠᱷᱚᱱ ᱫᱤᱞᱞᱤ ᱟᱨ ᱟᱜᱽᱨᱟ ᱞᱟᱹᱜᱤᱫ ᱛᱮ ᱫᱤᱱᱟᱹᱢ ᱦᱤᱞᱚᱜ ᱩᱰᱟᱹᱜ ᱪᱟᱪᱞᱟᱣ ᱦᱩᱭᱩᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱵᱩᱱᱫᱮᱞᱠᱷᱚᱸᱰ ᱨᱮ ᱥᱚᱦᱚᱨ ᱠᱚ
ᱥᱤᱧᱚᱛ ᱨᱮ ᱡᱟᱹᱛᱤᱵᱟᱫᱽ
ᱟᱭᱢᱟ ᱜᱟᱱ ᱦᱚᱲ ᱠᱚ ᱥᱤᱧᱚᱛ ᱨᱮᱱᱟᱜ ᱡᱟᱹᱛᱤ ᱵᱮᱵᱚᱥᱛᱟ ᱵᱟᱵᱚᱛ ᱛᱮ ᱛᱟᱞᱩᱠ ᱥᱮ ᱟᱸᱡᱚᱢ ᱟᱠᱟᱫᱟ ᱵᱚ᱾ ᱱᱚᱶᱟ ᱟᱹᱰᱤ ᱟᱯᱷᱥᱚᱥ ᱨᱮᱱᱟᱜ ᱠᱟᱛᱷᱟ ᱠᱟᱱᱟ ᱡᱮ ᱢᱤᱫ ᱡᱟᱹᱛᱤ ᱞᱮᱠᱟᱛᱮ ᱟᱫᱷᱟᱨᱤᱛ ᱥᱟᱶᱛᱮ ᱠᱟᱱᱟ᱾ ᱡᱟᱹᱛᱤ ᱠᱚᱫᱚ ᱟᱭᱥᱮ ᱛᱮ ᱫᱚ ᱦᱤᱸᱫᱩ ᱠᱚ ᱥᱟᱶ ᱜᱮ ᱠᱚ ᱥᱮᱞᱮᱫ ᱟᱠᱟᱫᱟᱮ, ᱢᱮᱱᱠᱟᱷᱟᱱ ᱥᱤᱧᱚᱛ ᱨᱮ ᱟᱢᱫᱟᱡᱽ ᱛᱮ ᱥᱟᱱᱟᱢ ᱫᱷᱚᱨᱚᱢ ᱱᱚᱶᱟ ᱥᱟᱶ ᱛᱮᱠᱚ ᱯᱨᱚᱵᱷᱟᱣᱤᱛ ᱟᱠᱟᱱᱟ᱾ ᱡᱟᱹᱛᱤ ᱵᱮᱵᱚᱥᱛᱟ ᱥᱤᱧᱚᱛᱤᱭᱟ ᱥᱟᱶᱛᱟ ᱨᱮᱱᱟᱜ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱵᱟᱹᱲᱤᱡ ᱠᱷᱚᱱ ᱢᱤᱫ ᱜᱮᱭᱟ᱾ ᱥᱤᱧᱚᱛ ᱥᱟᱶᱛᱟᱣᱟᱜ ᱱᱚᱶᱟ ᱡᱟᱹᱛᱤ ᱵᱮᱵᱚᱥᱛᱟ ᱓᱐᱐᱐ ᱥᱮᱨᱢᱟ ᱢᱟᱨᱮ ᱜᱮᱭᱟ᱾ ᱟᱭᱢᱟ ᱜᱟᱱ ᱢᱟᱱᱚᱛ ᱛᱮ, ᱡᱟᱹᱛᱤ ᱵᱮᱵᱚᱥᱛᱟ ᱜᱚᱸᱵᱷᱤᱨ ᱥᱟᱶᱛᱮ ᱵᱷᱮᱫᱽ- ᱵᱷᱟᱣ ᱥᱮ ᱡᱟᱹᱛᱤ ᱵᱷᱮᱜᱮᱫ ᱟᱨ ᱥᱟᱛᱟᱣ ᱨᱮᱱᱟᱜ ᱥᱟᱱᱟᱢ ᱠᱷᱚᱱ ᱱᱟᱯᱟᱭ ᱡᱮᱞᱮᱠ ᱠᱟᱱᱟ᱾ ᱡᱟᱹᱛᱤ ᱵᱮᱵᱚᱥᱛᱟ ᱨᱮᱱᱟᱜ ᱟᱫᱷᱟᱱ ᱦᱟᱹᱴᱤᱧ ᱰᱟᱹᱨ ᱠᱚ ᱺ
᱑) ᱵᱨᱟᱦᱢᱚᱬ
᱒)ᱪᱷᱚᱛᱨᱤᱭᱚ
᱓)ᱣᱮᱭᱬᱚᱣ
᱔) ᱥᱩᱫᱽᱨᱚ
ᱱᱚᱶᱟ ᱠᱚ ᱡᱟᱦᱟᱸ ᱜᱮ ᱱᱚᱶᱟ ᱯᱮᱭᱟ ᱠᱚ ᱡᱟᱹᱛᱤ ᱨᱮ ᱡᱟᱦᱟᱸ ᱞᱟᱛᱟᱨ ᱨᱮ ᱢᱮᱱᱟᱜ ᱚᱱᱟ ᱫᱚ ᱥᱩᱫᱽᱨᱚ ᱡᱟᱹᱛᱤ ᱨᱮᱱ ᱦᱚᱲ ᱟᱭᱥᱮ ᱛᱮ ᱟᱪᱷᱩᱛ ᱥᱮ ᱦᱟᱹᱥᱤ ᱦᱤᱨᱠᱟ ᱦᱚᱲ ᱠᱚ ᱢᱮᱛᱟ ᱠᱚ ᱠᱟᱱᱟ᱾ ᱥᱚᱸᱣᱮᱭᱫᱷᱟᱱᱤᱠ ᱠᱟᱱᱩᱱᱟᱜ ᱛᱟᱦᱟᱛ ᱱᱚᱸᱠᱟ ᱜᱮ ᱵᱷᱮᱫᱽᱵᱷᱟᱣ ᱨᱮᱱᱟᱜ ᱚᱣᱮᱭᱫᱷ ᱟᱨ ᱠᱱᱩᱱ ᱟᱜ ᱛᱟᱦᱟᱛ ᱫᱟᱸᱰ ᱜᱮ ᱢᱮᱱᱟᱜ-ᱟ᱾ ᱵᱷᱮᱫᱽᱵᱷᱟᱣ ᱫᱚ ᱱᱚᱶᱟ ᱠᱤᱪᱷᱩ ᱖᱕ ᱥᱮᱨᱢᱟ ᱢᱟᱲᱟᱝ, ᱥᱟᱱᱟᱫᱷᱤᱱ ᱥᱤᱧᱚᱛ ᱨᱮᱱᱟᱜ ᱥᱚᱸᱣᱤᱫᱷᱟᱱ ᱨᱮ ᱥᱟᱱᱟᱢ ᱠᱚ ᱟᱨ ᱥᱤᱧᱚᱛ ᱨᱤᱱᱤᱡ ᱥᱟᱱᱟᱢ ᱱᱟᱜᱽᱨᱤᱠ ᱛᱟᱦᱮᱱᱟᱱ ᱦᱚᱲ ᱠᱚ ᱥᱟᱢᱟᱱ ᱟᱫᱷᱤᱠᱟᱨ ᱫᱟᱣ ᱠᱚ ᱮᱢ ᱧᱟᱢᱮᱫ ᱛᱟᱦᱮᱱᱟ, ᱚᱱᱟ ᱞᱮᱠᱟᱛᱮ ᱡᱟᱹᱛᱤ ᱫᱷᱚᱨᱚᱢ ᱞᱮᱠᱟᱛᱮ ᱜᱚᱸᱵᱷᱤᱨ ᱵᱟᱝ ᱛᱟᱦᱮᱸᱜ ᱠᱟᱱᱟ ᱦᱟᱞᱟᱸᱠᱤ, ᱱᱟᱶᱟ ᱱᱚᱸᱠᱟ ᱜᱮ ᱯᱨᱚᱬᱟᱞᱤ ᱱᱤᱛᱟᱝ ᱥᱤᱧᱚᱛᱤᱭᱟ ᱥᱟᱶᱛᱟ ᱨᱮ ᱢᱮᱱᱟᱜ-ᱟ᱾ ᱡᱟᱹᱛᱤ ᱯᱨᱚᱛᱷᱟ ᱫᱚ ᱦᱤᱸᱫᱩ ᱥᱟᱶᱛᱟ ᱨᱮᱱᱟᱜ ᱢᱤᱫ ᱟᱥᱚᱞ ᱣᱤᱥᱮᱥ ᱠᱟᱱᱟ᱾ ᱥᱮᱫᱟᱭ ᱚᱠᱛᱚ ᱨᱮ ᱱᱟᱯᱟᱭ ᱥᱟᱸᱦᱤᱡ ᱛᱮ ᱧᱮᱞ ᱧᱚᱜ ᱠᱟᱛᱮᱜ ᱵᱟᱰᱟᱭ ᱧᱟᱢ ᱞᱮᱠᱷᱟᱱ, ᱫᱨᱤᱥᱴᱤ ᱪᱟᱞᱟᱣ ᱠᱟᱛᱮᱜ ᱧᱮᱞᱟᱢ ᱜᱭᱟᱛ ᱧᱟᱢᱚᱜ ᱠᱟᱱᱟ ᱡᱮ ᱱᱟᱶᱟ ᱯᱨᱚᱛᱷᱟ ᱨᱮᱱᱟᱜ ᱦᱚᱲ ᱠᱚ ᱥᱟᱢᱟᱡᱤᱠ, ᱟᱨᱛᱷᱤᱠ, ᱡᱤᱭᱚᱱ ᱨᱮ ᱣᱤᱥᱮᱥ ᱯᱨᱚᱤ ᱛᱟᱦᱮᱸ ᱮᱱᱟ᱾ ᱥᱟᱹᱨᱤ ᱛᱮᱫᱚ ᱥᱟᱶᱛᱟ ᱨᱮ ᱟᱨᱛᱷᱤᱠ ᱠᱮᱴᱮᱡ ᱟᱨ ᱪᱷᱚᱢᱛᱟ ᱵᱟᱲᱦᱟᱣ ᱞᱟᱹᱜᱤᱫ ᱛᱮ ᱥᱨᱚᱢ ᱣᱤᱵᱷᱚᱡᱟᱱ ᱞᱮᱠᱟᱛᱮ ᱱᱚᱶᱟ ᱯᱨᱚᱛᱷᱟ ᱠᱚ ᱩᱯᱮᱞ ᱮᱱᱟ᱾ ᱮᱛᱚᱦᱚᱵ ᱨᱮ ᱱᱚᱶᱟ ᱦᱟᱹᱴᱤᱧ ᱨᱮ ᱟᱞᱜᱟ ᱛᱮ ᱛᱟᱦᱮᱸᱜ ᱠᱟᱱᱟ ᱟᱨ ᱢᱤᱫ ᱡᱟᱹᱤᱭᱟᱜ ᱦᱚᱲ ᱫᱚᱥᱟᱨ ᱡᱟᱹᱛᱤ ᱠᱚ ᱟᱯᱱᱟᱨ ᱫᱟᱲᱮ ᱟᱠᱚ ᱠᱟᱱ ᱛᱟᱦᱮᱱᱟ᱾ ᱢᱮᱱᱠᱟᱷᱟᱱ ᱚᱠᱛᱚ ᱠᱚ ᱥᱟᱶ -ᱥᱟᱶ ᱱᱚᱶᱟ ᱴᱚᱴᱷᱟ ᱨᱮ ᱥᱚᱱᱠᱤᱨᱬᱛᱟ ᱦᱮᱡ ᱮᱱᱟ᱾
ᱡᱟᱹᱛᱤ ᱯᱨᱚᱛᱷᱟ ᱨᱮᱱᱟᱜ ᱯᱨᱚᱪᱚᱞᱚᱱ ᱥᱩᱢᱩᱝ ᱥᱤᱧᱚᱛ ᱨᱮ ᱵᱟᱹᱱᱩᱜ ᱢᱮᱱᱠᱟᱷᱟᱱ ᱢᱤᱥᱨᱚ, ᱤᱭᱨᱚᱞ ᱮᱢᱟᱱ ᱨᱮ ᱦᱚᱸ ᱱᱚᱶᱟ ᱨᱮᱱᱟᱜ ᱟᱯᱮᱪᱷᱟ ᱠᱨᱤᱛ ᱰᱷᱤᱬ ᱨᱩᱯ ᱛᱮ ᱥᱚᱫᱚᱨ ᱢᱮᱱᱟᱜ-ᱟ᱾
ᱡᱚᱜᱽ ᱢᱟ.ᱡᱷᱤ
ᱡᱚᱜᱽ ᱢᱟᱹᱡᱷᱤ ᱫᱚ ᱟᱹᱛᱩ ᱨᱮᱱᱟᱜ ᱠᱟᱹᱢᱤ ᱠᱚ ᱠᱤᱱ ᱡᱚᱜᱷᱚ ᱵᱟᱲᱟᱭᱟ ᱾ ᱚᱱᱟᱛᱮ ᱡᱚᱜᱽ ᱢᱟᱹᱡᱷᱤ ᱠᱚ ᱧᱩᱛᱩᱢ ᱟᱠᱟ ᱫᱮᱭᱟ ᱾ ᱩᱱᱤ ᱫᱚ ᱟᱹᱛᱩ ᱨᱮ ᱫᱚᱨᱵᱟᱨ ᱫᱩᱯᱲᱩᱵ, ᱴᱚᱞᱟ ᱴᱚᱞᱟ ᱚᱲᱟᱜ ᱚᱲᱟᱜ ᱠᱩᱞᱦᱤ ᱠᱩᱞᱦᱤ ᱛᱮ ᱦᱚᱲ ᱧᱩᱛᱩᱢ ᱦᱚᱦᱚ ᱟᱛᱮ ᱢᱟᱹᱡᱷᱤ ᱪᱷᱟᱴᱠᱟ ᱨᱮ ᱫᱚᱨᱵᱟᱨ ᱫᱩᱯᱲᱩᱵ ᱮ ᱦᱚᱦᱚ ᱡᱟᱣᱨᱟ ᱠᱚᱣᱟ ᱾ ᱱᱩᱭ ᱜᱮ ᱵᱚᱸᱜᱟ ᱵᱳᱨᱳ ᱵᱟᱠᱷᱨᱟ ᱵᱚᱸᱜᱟ ᱦᱟᱺᱰᱤ ᱟᱨ ᱥᱚᱲᱮ ᱞᱟᱹᱜᱤᱫ ᱪᱟᱣᱞᱮᱭ ᱠᱚᱭ ᱩᱴᱷᱟᱹᱣ ᱡᱟᱣᱨᱟᱭᱟ ᱾ ᱟᱨ ᱦᱟᱺᱰᱤᱭ ᱫᱚᱦᱚ ᱦᱚᱪᱚ ᱠᱚᱣᱟ ᱵᱚᱸᱜᱟ ᱞᱟᱹᱜᱤᱫ ᱾ ᱚᱠᱟ ᱦᱤᱞᱚᱜ ᱵᱚᱸᱜᱟ ᱦᱩᱭᱩᱜᱼᱟ ᱤᱱᱟᱹ ᱦᱤᱞᱚᱜ ᱫᱚ ᱥᱮᱛᱟᱜ ᱠᱷᱚᱱ ᱤᱱᱟᱹᱦᱤᱞᱚᱜ ᱫᱚ ᱵᱩᱥᱟᱹᱜ ᱥᱤᱢ ᱠᱤᱱ ᱢᱟᱫ ᱴᱚᱨᱚᱰᱟᱝ ᱨᱮ ᱠᱚᱭ ᱩᱴᱷᱟᱹᱣ ᱡᱟᱣᱨᱟ ᱠᱚᱣᱟ ᱾ ᱚᱠᱚᱭ ᱠᱚᱠᱚ ᱮᱢ ᱠᱮᱜᱼᱟ ᱡᱚᱛᱚᱣᱟᱜ ᱚᱞ ᱠᱟᱛᱮ ᱦᱤᱥᱟᱹᱵᱽ ᱠᱤᱱ ᱫᱚᱦᱚᱭᱟ ᱾ ᱚᱱᱟ ᱢᱮᱱᱛᱮ ᱱᱩᱠᱤᱱ ᱫᱚ ᱢᱟᱹᱡᱷᱤ ᱜᱚᱢᱠᱮ ᱨᱤᱱ ᱪᱮ ᱥᱩᱛᱨᱮᱛ ᱠᱟᱱᱟ ᱠᱤᱱ ᱾ ᱵᱚᱸᱜᱟ ᱵᱳᱨᱳ ᱟᱧᱪᱟ ᱯᱟᱧᱪᱟ ᱰᱟᱸᱰᱚᱢ ᱴᱟᱠᱟ ᱠᱤᱱ ᱠᱚᱭ ᱟᱹᱫᱟᱹᱭ ᱠᱚᱣᱟ ᱾ ᱠᱟᱹᱭ ᱟᱠᱟᱫ ᱦᱚᱲ ᱠᱚ ᱥᱟᱡᱟ ᱠᱤᱱ ᱮᱢᱟ ᱠᱚᱣᱟ ᱾ ᱱᱩᱠᱤᱱ ᱫᱚ ᱟᱹᱰᱤ ᱠᱷᱟᱺᱴᱤ ᱨᱚᱲ ᱡᱚᱵᱟᱵᱽ ᱦᱚᱲ ᱠᱟᱱᱟ ᱠᱤᱱ ᱾ ᱚᱢᱟᱹᱱᱛᱤ ᱫᱚ ᱵᱟᱝ ᱠᱟᱱᱟ ᱵᱟᱝ ᱠᱷᱟᱱ ᱰᱟᱸᱰᱚᱢ ᱮᱢᱚᱜ ᱦᱩᱭᱩᱜᱼᱟ ᱾
ᱠᱩᱲᱟᱹᱭ
ᱱᱩᱠᱤᱱ ᱦᱚᱸ ᱢᱟᱹᱱ ᱦᱟᱥᱟ ᱥᱮᱫᱟᱭ ᱫᱚ ᱠᱤᱱ ᱧᱟᱢ ᱞᱮᱜᱼᱟ ᱾ ᱱᱮᱛᱟᱨ ᱫᱚ ᱢᱟᱹᱱ ᱞᱮᱠᱟᱛᱮ ᱵᱚᱸᱜᱟ ᱵᱳᱨᱳ, ᱯᱟᱨᱟᱵᱽ ᱯᱩᱱᱟᱹᱭ ᱠᱚᱨᱮ ᱢᱟᱹᱱ ᱯᱩᱲᱩᱜ ᱦᱟᱺᱰᱤ, ᱫᱟᱠᱟ, ᱥᱳᱲᱮ ᱡᱳᱲᱳ ᱠᱚ ᱧᱟᱢᱟ ᱾
ᱵᱟᱪᱷᱚᱱ
ᱱᱩᱠᱤᱱ ᱦᱚᱸ ᱢᱟᱜᱽ ᱵᱚᱸᱜᱟ ᱨᱮᱜᱮ ᱦᱚᱲ ᱟᱛᱮ ᱠᱚ ᱵᱟᱪᱷᱚᱱ ᱠᱤᱱᱟ ᱾ ᱱᱮᱛᱟᱨ ᱫᱚ ᱢᱟᱨᱟᱝ ᱟᱹᱛᱩ ᱠᱚᱨᱮ ᱫᱚ ᱢᱤᱫ ᱪᱟᱸᱫᱚ ᱪᱮ ᱵᱚᱸᱜᱟ ᱯᱤᱪᱷᱤ ᱵᱟᱨ ᱦᱚᱲ ᱠᱟᱛᱮ ᱠᱟᱹᱢᱤ ᱠᱚ ᱛᱚᱨᱟᱣᱮᱜᱼᱟ ᱾ ᱟᱨ ᱚᱠᱟ ᱚᱠᱟ ᱦᱩᱰᱤᱧ ᱧᱚᱜ ᱟᱹᱛᱩ ᱠᱚᱨᱮ ᱫᱚ ᱢᱤᱫ ᱦᱚᱲ ᱜᱮ ᱢᱤᱫ ᱥᱮᱨᱢᱟ ᱠᱟᱹᱢᱤᱭ ᱛᱚᱨᱟᱣᱮᱜᱼᱟ ᱾ ᱱᱚᱶᱟ ᱡᱚᱜᱽ ᱢᱟᱹᱡᱷᱤ ᱠᱟᱹᱢᱤ ᱫᱚ ᱢᱤᱫ ᱦᱚᱲ ᱚᱲᱟᱜ ᱛᱟᱭᱚᱢ ᱚᱱᱠᱟ ᱜᱮ ᱛᱷᱟᱨ ᱮᱞᱮᱞ ᱦᱤᱥᱟᱹᱵᱽ ᱠᱟᱹᱢᱤ ᱵᱷᱟᱨᱟ ᱛᱚᱨᱟᱣ ᱛᱮ ᱦᱩᱭᱩᱜᱼᱟ ᱾ ᱟᱨ ᱚᱠᱚᱭ ᱠᱚᱜᱮ ᱵᱟᱝ ᱠᱚ ᱛᱚᱨᱟᱣ ᱫᱟᱲᱮᱭᱟᱜ ᱠᱟᱱᱟ ᱩᱱᱤ ᱫᱚ ᱯᱚᱴᱟᱣ ᱤᱫᱤ ᱠᱟᱛᱮ ᱟᱡᱟᱜ ᱵᱷᱟᱨᱟ ᱚᱱᱟ ᱡᱚᱜᱽ ᱢᱟᱹᱡᱷᱤ ᱠᱟᱹᱢᱤᱭ ᱛᱚᱨᱟᱣ ᱦᱚᱪᱚ ᱮᱭᱟ ᱾ ᱚᱱᱟ ᱫᱚ ᱠᱩᱯᱩᱞᱤ ᱪᱮᱛᱟᱱ ᱨᱮᱱᱟᱜ ᱠᱟᱛᱷᱟ ᱠᱟᱱᱟ ᱾ ᱮᱴᱟᱜ ᱦᱚᱲ ᱡᱚᱜᱽ ᱢᱟᱹᱡᱷᱤ ᱠᱟᱹᱢᱤ ᱛᱚᱨᱟᱣ ᱠᱮᱫᱤᱡ ᱯᱮ/ᱯᱩᱱ ᱢᱩᱬᱤ ᱦᱳᱲᱳ ᱮᱢᱟᱱ ᱛᱮ ᱜᱟᱯᱟᱞ ᱢᱟᱨᱟᱣ ᱠᱟᱛᱮ ᱠᱟᱹᱢᱤ ᱛᱚᱨᱟᱣ ᱦᱚᱪᱚ ᱛᱮ ᱯᱟᱨᱚᱢᱚᱜᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ
ᱵᱮᱵᱷᱟᱨᱤᱭᱟᱹ ᱥᱟᱹᱜᱩᱱ ᱗ ᱟᱜ ᱑᱐᱐ᱣᱤᱠᱤᱢᱟᱦᱟ ᱪᱮᱞᱮᱱᱡᱽ
ᱥᱟᱱᱟᱢ ᱮᱱᱮᱢ ᱧᱮᱞ ᱞᱟᱹᱜᱤᱫ ᱱᱚᱣᱟ ᱞᱤᱱ ᱢᱮ᱾
᱕ ᱟᱱ ᱑᱐᱐ᱣᱤᱠᱤᱢᱟᱦᱟ ᱪᱮᱞᱮᱱᱡᱽ[[Image:Vortex-street-animation.gif|100px]]
{| class="wikitable sortable" ! No/ᱮᱞ !! Day/ᱢᱟᱦᱟᱸ !! Article/ᱚᱱᱚᱞ !! Date/ᱢᱟᱹᱦᱤᱛ
ᱠᱚᱞᱦᱟᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ
ᱠᱚᱞᱦᱟᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱫᱚ ᱥᱤᱧᱚᱛ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮ ᱯᱟᱪᱮ ᱥᱤᱝᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱪᱟᱸᱭᱵᱟᱥᱟ ᱨᱮ ᱢᱮᱱᱟᱜ ᱢᱤᱫ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱟᱱᱟ ᱾
ᱡᱮᱜᱮᱛ ᱵᱤᱨᱫᱟᱹᱜᱟᱲ
ᱠᱚᱞᱦᱟᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱱᱟᱜ ᱛᱷᱟᱯᱚᱱ ᱫᱚ ᱑᱓ ᱟᱜᱚᱥᱴ ᱒᱐᱐᱙ ᱥᱟᱞ ᱨᱮ ᱦᱩᱭ ᱞᱮᱱᱟ ᱛᱟᱦᱮᱸᱫ ᱥᱟᱢᱟᱝ ᱥᱤᱝᱵᱷᱩᱢ, ᱯᱟᱪᱮ ᱥᱤᱝᱵᱷᱩᱢ ᱟᱨ ᱥᱟᱹᱨᱟᱹᱭᱠᱮᱞᱟ ᱠᱷᱚᱨᱥᱚᱶᱟ ᱦᱚᱱᱚᱛ ᱨᱮᱱᱟᱜ ᱚᱛᱱᱚᱜ ᱴᱚᱴᱷᱟ ᱨᱮ ᱑᱔ ᱥᱟᱢᱵᱤᱫᱷᱟᱱ ᱠᱚᱞᱮᱡᱽ ᱟᱨ ᱑᱒ ᱡᱚᱲᱟᱣ ᱠᱚᱞᱮᱡᱽ ᱘᱐,᱐᱐᱐ ᱠᱷᱚᱱ ᱥᱟᱸᱜᱮ ᱟᱪᱮᱛᱟᱱᱤ ᱭᱟᱜ ᱫᱟᱲᱮ ᱥᱟᱶᱛᱮ ᱢᱮᱱᱟᱜᱼᱟ ᱾ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱟᱹᱫᱤᱵᱟᱹᱥᱤ ᱴᱚᱴᱷᱟ ᱨᱮᱱᱟᱜ ᱴᱚᱴᱷᱟ ᱨᱮ ᱢᱮᱱᱟᱜᱼᱟ ᱾
ᱢᱮᱰᱤᱠᱟᱞ/ᱰᱮᱸᱴᱟᱞ/ᱤᱱᱡᱤᱱᱤᱭᱟᱨᱤᱝ/ᱞᱳ/ᱢᱮᱱᱮᱡᱽᱢᱮᱸᱴ/ᱥᱮᱪᱮᱫ ᱥᱟᱶᱛᱮ ᱭᱩᱡᱤ ᱟᱨ ᱯᱤᱡᱤ ᱞᱮᱵᱟᱞ ᱨᱮ ᱟᱹᱨᱤᱪᱟᱹᱞᱤ ᱠᱚᱨᱥ ᱥᱟᱶᱛᱮ, ᱯᱨᱚᱯᱷᱮᱥᱚᱱᱟᱞ ᱠᱚᱨᱥ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱦᱩᱭᱩᱜ ᱠᱟᱱᱟ :
ᱵᱚᱠᱮᱥᱚᱱᱟᱞ ᱠᱚᱨᱥᱮᱥ:
᱑᱑ ᱠᱚᱞᱮᱡᱽ ᱨᱮ ᱪᱟᱞᱟᱜ ᱠᱟᱱᱟ ᱵᱷᱤᱱᱟᱹ ᱵᱷᱤᱱᱟᱹ ᱵᱚᱠᱮᱥᱚᱱᱟᱞ ᱠᱚᱨᱥ ᱢᱮᱱᱟᱜᱼᱟ :
ᱱᱟᱜᱟᱢ
ᱠᱚᱞᱦᱟᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱱᱟᱜ ᱛᱷᱟᱯᱚᱱ ᱫᱚ ᱑᱓ ᱚᱜᱚᱥᱴ ᱒᱐᱐᱙ ᱥᱟᱞ ᱨᱮ ᱑᱔ ᱥᱚᱢᱵᱤᱫᱷᱟᱱ ᱠᱚᱞᱮᱡᱽ ᱟᱨ ᱑᱒ ᱡᱚᱲᱟᱣ ᱠᱚᱞᱮᱡᱽ ᱥᱟᱶᱛᱮ ᱥᱟᱢᱟᱝ ᱥᱤᱝᱵᱷᱩᱢ, ᱯᱟᱪᱮ ᱥᱤᱝᱵᱷᱩᱢ ᱟᱨ ᱥᱟᱹᱨᱟᱹᱭᱠᱮᱞᱟ ᱠᱷᱚᱨᱥᱚᱶᱟ ᱦᱚᱱᱚᱛ ᱨᱮᱱᱟᱜ ᱚᱛᱱᱚᱜ ᱴᱚᱴᱷᱟ ᱨᱮ ᱦᱩᱭ ᱞᱮᱱᱟ ᱛᱟᱦᱮᱸᱫ ᱾ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱟᱹᱫᱤᱵᱟᱹᱥᱤ ᱴᱚᱴᱷᱟ ᱨᱮᱱᱟᱜ ᱴᱚᱴᱷᱟ ᱨᱮ ᱢᱮᱱᱟᱜᱼᱟ ᱾
ᱠᱟᱢᱡᱚᱝ ᱦᱚᱱᱚᱛ
ᱠᱟᱢᱡᱚᱝ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮᱱᱟᱜ ᱢᱟᱱᱤᱯᱩᱨ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱱᱚᱣᱟ ᱫᱚ ᱩᱠᱷᱨᱩᱞ ᱦᱚᱱᱚᱛ ᱠᱷᱚᱱ ᱦᱟᱹᱴᱤᱧ ᱠᱟᱛᱮ ᱵᱮᱱᱟᱣ ᱟᱠᱟᱱᱟ ᱾
ᱠᱚᱞᱦᱟᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ
ᱥᱟᱹᱠᱷᱭᱟᱹᱛ
ᱛᱷᱚᱠ:Educational institutions established in 2009 ᱛᱷᱚᱠ:2009 establishments in Jharkhand ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱᱟᱜ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱟᱨ ᱠᱚᱞᱮᱡᱽ
ᱠᱟᱢᱡᱚᱝ ᱦᱚᱱᱚᱛ
ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱫᱚ ᱠᱟᱢᱡᱚᱝ ᱨᱮ ᱢᱮᱱᱟᱜᱼᱟ ᱾     ᱠᱟᱢᱡᱚᱝ ᱦᱚᱱᱚᱛ ᱫᱚ ᱘ ᱰᱤᱥᱮᱢᱵᱚᱨ ᱒᱐᱑᱖ ᱥᱟᱞ ᱨᱮ ᱢᱤᱫᱴᱟᱹᱝ ᱱᱟᱶᱟ ᱵᱮᱱᱟᱣ ᱦᱚᱱᱚᱛ ᱠᱟᱱᱟ ᱟᱨ ᱢᱤᱭᱟᱱᱢᱟᱨ ᱥᱟᱶ ᱢᱤᱫ ᱡᱤᱞᱤᱧ ᱡᱮᱡᱟᱹᱛᱤᱭᱟᱹᱨᱤ ᱥᱤᱢᱟᱹ ᱢᱮᱱᱟᱜᱼᱟ ᱾ ᱱᱚᱣᱟ ᱥᱟᱢᱟᱝ ᱨᱮᱫᱚ ᱢᱤᱭᱟᱱᱢᱟᱨ, ᱯᱟᱪᱮ ᱨᱮᱫᱚ ᱥᱮᱱᱟᱯᱟᱛᱤ, ᱠᱚᱧᱮ ᱨᱮᱫᱚ ᱩᱠᱷᱨᱩᱞ ᱟᱨ ᱮᱛᱚᱢ ᱨᱮᱫᱚ ᱪᱟᱱᱰᱮᱞ ᱛᱮ ᱜᱷᱮᱨᱟᱣ ᱟᱠᱟᱱᱟ ᱾  ᱦᱚᱱᱚᱛ ᱨᱮᱱᱟᱜ ᱮᱞᱟᱠᱟ ᱫᱚ ᱵᱳᱨᱳ ᱢᱮᱱᱟᱜᱼᱟ ᱚᱠᱚᱭᱟᱜ ᱩᱥᱩᱞ ᱫᱚ ᱙᱑᱓ ᱢᱤᱴᱚᱨ ᱠᱷᱚᱱ ᱓᱑᱑᱔ ᱢᱤᱴᱚᱨ (ᱮᱢ.ᱮᱥ.ᱮᱞ) ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱤᱢᱯᱷᱟᱞ ᱠᱷᱚᱱ ᱫᱚ ᱑᱒᱐ ᱠᱤᱞᱚᱢᱤᱴᱚᱨ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱛᱮ ᱡᱚᱲᱟᱣ ᱟᱠᱟᱱᱟ ᱾
ᱦᱚᱲ ᱮᱞ
ᱠᱟᱢᱡᱚᱝ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱔᱕,᱑᱖᱑ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱭᱟᱜ ᱦᱚᱲ ᱮᱞ ᱫᱚ ᱐.᱐᱕% ᱟᱨ ᱟᱹᱫᱤᱵᱟᱹᱥᱤ ᱭᱟᱜ ᱦᱚᱲ ᱮᱞ ᱫᱚ ᱙᱖.᱕᱖% ᱢᱮᱱᱟᱜᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱢᱟᱱᱤᱯᱩᱨ ᱨᱮᱱᱟᱜ ᱦᱚᱱᱚᱛ ᱠᱚ
ᱪᱷᱚᱨ ᱯᱤᱴᱷᱟ.
ᱪᱷᱚᱨ ᱯᱤᱴᱷᱟ. ᱫᱚ ᱦᱩᱭᱩᱜ ᱠᱟᱱᱟ ᱵᱷᱟᱨᱚᱛ ᱨᱮᱭᱟᱜ ᱡᱷᱟᱲᱠᱷᱚᱱᱰ ᱨᱮᱭᱟᱜ ᱢᱤᱫᱴᱟᱝ ᱥᱮᱨᱣᱟ ᱟᱱᱟᱜ ᱯᱤᱴᱷᱟ.᱾ ᱱᱚᱶᱟ ᱫᱚ ᱟᱫᱣᱟ ᱪᱟᱣᱞᱮ ᱨᱮᱭᱟᱜ ᱢᱮᱫ ᱫᱩᱞ ᱵᱮᱣᱦᱟᱨ ᱠᱟᱛᱮ ᱵᱮᱱᱟᱣ ᱦᱩᱭᱩᱜᱼᱟ ᱾ ᱱᱚᱶᱟ ᱥᱟᱶᱛᱮ ᱥᱟᱨᱵᱷᱟᱨ ᱦᱩᱭᱩᱜᱼᱟ ᱾ ᱱᱚᱶᱟ ᱫᱚ ᱪᱤᱞᱠᱟ ᱨᱳᱴᱤ ᱧᱩᱛᱩᱢ ᱛᱮ ᱦᱚᱸ ᱩᱯᱨᱩᱢᱚᱜᱼᱟ ᱾
ᱥᱟᱯᱲᱟᱣ
ᱟᱫᱽᱣᱟ ᱪᱟᱣᱞᱮ ᱟᱨ ᱫᱟ.ᱞ ᱢᱤᱫ ᱧᱤᱫᱟᱹ ᱞᱟᱹᱜᱤᱫ ᱫᱟᱜ ᱨᱮ ᱞᱚᱦᱚᱫ ᱠᱟᱛᱮ ᱫᱚᱦᱚ ᱠᱟᱜ ᱟᱠᱚ ᱾ ᱱᱚᱶᱟ ᱫᱚ ᱫᱟᱜ ᱨᱮ ᱢᱮᱥᱟ ᱠᱟᱛᱮ ᱪᱮᱦᱨᱟ ᱠᱚ ᱨᱤᱫ ᱟ ᱟᱨ ᱠᱚ ᱥᱤᱯᱤᱭᱟ  ᱾ ᱚᱱᱟ ᱛᱟᱭᱚᱢ ᱜᱳᱨᱟᱢ ᱛᱟᱣᱟ ᱨᱮ ᱠᱤᱪᱷᱩᱠ ᱛᱚᱭᱞᱤᱭ ᱢᱮᱲᱟᱹᱣ ᱢᱮ ᱟᱨ ᱚᱱᱟ ᱨᱮ ᱟᱫᱷᱟ ᱵᱟᱛᱚᱞ ᱵᱮᱴᱟᱨ ᱯᱟᱥᱱᱟᱣ ᱢᱮ ᱾ ᱢᱮᱥᱟ ᱛᱟᱭᱚᱢ ᱚᱱᱟ ᱫᱚ ᱞᱟᱴᱩ ᱵᱨᱟᱢᱵᱷᱚ ᱢᱮ ᱟᱨ ᱫᱚᱥᱟᱨ ᱥᱮᱫ ᱨᱳᱥᱴ ᱢᱮ ᱾ ᱡᱩᱫᱤ ᱵᱟᱨᱵᱮᱹᱴ ᱥᱮᱰ ᱫᱚ ᱱᱟᱯᱟᱭ ᱨᱳᱥᱴ ᱠᱟᱛᱮ ᱞᱟᱭᱴ ᱵᱨᱟᱣᱩᱱ ᱦᱳᱭᱳᱜᱼᱟ, ᱮᱱᱠᱷᱟᱱ ᱯᱤᱴᱷᱟ. ᱫᱚ ᱵᱮᱱᱟᱣ ᱟᱠᱟᱱᱟ ᱾ ᱱᱚᱶᱟ ᱫᱚ ᱥᱟᱫᱷᱟᱨᱚᱱᱛᱚ ᱪᱟ.ᱴᱱᱤ ᱥᱟᱶᱛᱮ ᱠᱚ ᱵᱮᱵᱷᱟᱨᱼᱟ ᱾
ᱥᱤᱸᱫᱽᱨᱤ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ
ᱥᱤᱸᱫᱽᱨᱤ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱫᱚ ᱥᱤᱧᱚᱛ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱵᱤᱫᱷᱟᱱᱥᱚᱵᱷᱟ ᱨᱮᱱᱟᱜ ᱢᱤᱫ ᱵᱟᱪᱷᱱᱟᱣ ᱴᱚᱴᱷᱟ ᱠᱟᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱᱟᱜ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱠᱚ
ᱡᱷᱟᱲᱜᱨᱟᱢ (ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ)
ᱡᱷᱟᱲᱜᱨᱟᱢ ᱫᱚ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱯᱚᱪᱷᱤᱢ ᱵᱟᱝᱞᱟ ᱨᱮ ᱡᱷᱟᱲᱜᱨᱟᱢ ᱦᱚᱱᱚᱛ ᱨᱮᱱᱟᱜ ᱡᱷᱟᱲᱜᱨᱟᱢ ᱡᱚᱜᱚ ᱠᱷᱚᱸᱰ ᱨᱮ ᱢᱤᱫ ᱥᱟᱥᱚᱱᱤᱭᱟᱹ ᱠᱷᱚᱸᱰᱮ ᱵᱮᱱᱟᱣᱟ ᱾
ᱚᱛᱱᱚᱜ
ᱡᱷᱟᱲᱜᱨᱟᱢ 22.45°N, 86.98°W ᱨᱮ ᱢᱮᱱᱟᱜᱼᱟ ᱾
ᱡᱷᱟᱲᱜᱨᱟᱢ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮ ᱵᱤᱱᱯᱩᱨ ᱑ ᱟᱨ ᱢᱤᱫᱽᱱᱟᱯᱩᱨ ᱥᱚᱫᱚᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱥᱟᱢᱟᱝ ᱨᱮ ᱠᱷᱚᱲᱚᱜᱽᱯᱩᱨ ᱑ ᱟᱨ ᱥᱚᱸᱠᱨᱮᱞ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱮᱛᱚᱢ ᱨᱮ ᱜᱳᱯᱤᱵᱚᱞᱞᱚᱵᱷᱯᱩᱨ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱯᱟᱪᱮ ᱨᱮ ᱡᱟᱢᱵᱚᱱᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾ ᱱᱚᱣᱟ ᱫᱚ ᱦᱚᱱᱚᱛ ᱦᱮᱰᱠᱩᱣᱟᱴᱟᱨ ᱢᱤᱫᱽᱱᱟᱯᱩᱨ ᱠᱷᱚᱱ ᱫᱚ ᱓᱙ ᱠᱤᱞᱟᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾
ᱡᱷᱟᱲᱜᱨᱟᱢ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱕᱑᱕.᱑᱑ ᱠᱤᱞᱟᱢᱤᱴᱚᱨ᱒ ᱢᱮᱱᱟᱜᱼᱟ ᱾ᱱᱚᱸᱰᱮ ᱫᱚ ᱑ ᱯᱟᱸᱪᱮᱛ ᱥᱟᱢᱤᱛᱤ, ᱑᱓ ᱜᱚᱴᱟᱝ ᱟᱹᱛᱩ ᱯᱟᱸᱪᱮᱛ, ᱑᱒᱙ ᱜᱚᱴᱟᱝ ᱟᱹᱛᱩ ᱥᱚᱸᱥᱚᱫᱽ (ᱟᱹᱛᱩ ᱯᱚᱨᱤᱥᱟᱫᱽ), ᱖᱐᱔ ᱜᱚᱴᱟᱝ ᱢᱚᱣᱡᱟ ᱟᱨ ᱔᱘᱙ ᱜᱚᱴᱟᱝ ᱟᱹᱛᱩ ᱢᱮᱱᱟᱜᱼᱟ ᱾ ᱡᱷᱟᱲᱜᱨᱟᱢ ᱯᱩᱞᱤᱥ ᱥᱴᱮᱥᱚᱱ ᱫᱚ ᱱᱚᱣᱟ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱟᱨ ᱫᱚ ᱡᱷᱟᱲᱜᱨᱟᱢ ᱥᱚᱦᱚᱨ ᱨᱮ ᱢᱮᱱᱟᱜᱼᱟ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱡᱷᱟᱲᱜᱨᱟᱢ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱑᱗᱐,᱐᱙᱗ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱱᱩᱠᱩ ᱫᱚ ᱡᱚᱛᱚ ᱜᱮ ᱟᱹᱛᱩ ᱨᱮ ᱢᱮᱱᱟᱜ ᱠᱚᱣᱟ ᱾ ᱘᱕,᱙᱗᱐ (᱕᱑%) ᱠᱚᱲᱟ ᱟᱨ ᱘᱔,᱑᱒᱗ (᱔᱙%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱟᱢ ᱩᱢᱚᱨ ᱨᱤᱱ ᱫᱚ ᱒᱐,᱓᱓᱑ ᱜᱚᱴᱟᱝ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱫᱚ ᱒᱕,᱒᱒᱐ (᱑᱔.᱘᱓%) ᱟᱨ ᱟᱹᱫᱤᱵᱟᱹᱥᱤ ᱫᱚ ᱓᱘,᱖᱒᱕ (᱒᱒.᱗᱑%) ᱢᱮᱱᱟᱜ ᱠᱚᱣᱟ ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱡᱷᱟᱲᱜᱨᱟᱢ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱮᱪᱮᱫ ᱦᱚᱲᱟᱜ ᱜᱩᱴ ᱮᱞ ᱫᱚ ᱑᱐᱘,᱑᱗᱙ (᱖ ᱵᱚᱪᱷᱚᱨ ᱠᱷᱚᱱ ᱰᱮᱦᱮᱨ ᱩᱢᱚᱨ ᱠᱚᱣᱟᱜ ᱗᱒.᱒᱓%) ᱜᱚᱴᱟᱝ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱖᱐,᱙᱗᱔ (᱘᱐.᱕᱕%) ᱜᱚᱴᱟᱝ ᱠᱚᱲᱟ ᱟᱨ ᱔᱗,᱒᱐᱕ (᱖᱓.᱗᱓%) ᱜᱚᱴᱟᱝ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱡᱷᱟᱲᱜᱨᱟᱢ ᱦᱚᱱᱚᱛ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱱᱰᱳᱝᱜᱟ ᱯᱟᱹᱨᱥᱤ
ᱱᱰᱳᱝᱜᱟ, ᱳᱥᱤᱱᱰᱳᱝᱜᱟ ᱦᱚᱠᱚ ᱢᱮᱛᱟᱜᱼᱟ, ᱫᱚ ᱢᱤᱫ ᱵᱟᱱᱴᱩ ᱯᱟᱹᱨᱥᱤ ᱠᱟᱱᱟ, ᱡᱟᱦᱟᱸ ᱫᱚ ᱱᱟᱢᱤᱵᱤᱭᱟ ᱟᱨ ᱮᱝᱜᱳᱞᱟ ᱫᱤᱥᱚᱢ ᱨᱮᱠᱚ ᱨᱚᱲᱼᱟ ᱾ ᱱᱚᱣᱟ ᱫᱚ ᱳᱵᱷᱟᱢᱵᱳ ᱯᱟᱹᱨᱥᱤ ᱨᱮᱭᱟᱜ ᱢᱟᱱᱚᱠ ᱨᱩᱯ ᱠᱟᱱᱟ ᱟᱨ ᱠᱚᱣᱟᱱᱟᱭᱟᱢᱟ ᱪᱟᱸᱜᱟ ᱟᱨ ᱮᱴᱟᱜ ᱪᱟᱸᱜᱟ ᱯᱟᱹᱨᱥᱤ ᱥᱟᱶ ᱨᱮ ᱵᱩᱯᱩᱡᱷᱟᱹᱣ ᱢᱮᱱᱟᱜᱼᱟ ᱾
ᱢᱟᱨᱛᱤ ᱨᱟᱣᱛᱟᱱᱮᱱ ᱱᱚᱣᱟ ᱱᱰᱳᱝᱜᱟ ᱪᱟᱸᱜᱟ ᱯᱟᱹᱨᱥᱤ ᱛᱮᱜᱮ ᱵᱟᱭᱵᱮᱞ ᱮ ᱛᱚᱨᱡᱚᱢᱟ ᱞᱮᱫᱟ ᱾ ᱩᱱᱤ ᱫᱚ ᱑᱘᱘᱕ ᱨᱮ ᱟᱡᱟᱜ ᱠᱟᱹᱢᱤ ᱮ ᱮᱦᱚᱵ ᱞᱮᱫᱟ, ᱟᱨ ᱑᱙᱐᱓ ᱨᱮ ᱱᱟᱣᱟ ᱟᱹᱨᱤ ᱮ ᱯᱟᱨᱥᱟᱞ ᱞᱮᱫᱟ, ᱛᱚᱵᱮ ᱢᱟᱨᱮ ᱟᱹᱨᱤ ᱯᱩᱨᱟᱹᱣ ᱛᱮ ᱩᱱᱤ ᱫᱚ ᱑᱙᱒᱐ ᱦᱟᱹᱵᱤᱫ ᱚᱠᱛᱚ ᱞᱟᱜᱟᱣ ᱞᱮᱫᱮᱭᱟ ᱾ ᱩᱱᱤᱭᱟᱜ ᱵᱟᱭᱵᱮᱞ ᱛᱚᱨᱡᱚᱢᱟ ᱜᱮ ᱱᱰᱳᱝᱜᱟ ᱢᱟᱱᱚᱠ ᱨᱮᱭᱟᱜ ᱟᱫᱷᱟᱨ ᱠᱟᱱᱟ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱯᱟᱹᱨᱥᱤ ᱛᱷᱚᱠ: ᱱᱟᱭᱡᱟᱨᱼᱠᱚᱝᱜᱳ ᱯᱟᱹᱨᱥᱤ ᱛᱷᱚᱠ: ᱟᱴᱞᱟᱱᱴᱤᱠᱼᱠᱚᱝᱜᱳ ᱯᱟᱹᱨᱥᱤ ᱛᱷᱚᱠ: ᱟᱴᱞᱟᱱᱴᱤᱠᱼᱠᱚᱝᱜᱳ ᱯᱟᱹᱨᱥᱤ ᱛᱷᱚᱠ: ᱵᱮᱱᱩᱼᱠᱚᱝᱜᱳ ᱯᱟᱹᱨᱥᱤ ᱛᱷᱚᱠ: ᱵᱟᱱᱴᱩ ᱯᱟᱹᱨᱥᱤ ᱛᱷᱚᱠ: ᱱᱟᱢᱤᱵᱤᱭᱟ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱮᱝᱜᱳᱞᱟ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱟᱯᱷᱨᱤᱠᱟ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱞᱟᱛᱤᱱ ᱦᱚᱨᱚᱯ
ᱦᱤᱨᱚ ᱢᱚᱴᱚᱠᱚᱨᱯ
ᱛᱷᱚᱠ: ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ
ᱯᱩᱥ ᱵᱚᱝᱜᱟ
ᱯᱩᱥ ᱵᱚᱝᱜᱟ ᱫᱚ ᱥᱮᱨᱢᱟ ᱨᱮᱱᱟᱜ ᱜᱮᱵᱟᱨᱟᱜ ᱵᱚᱝᱜᱟ ᱥᱮ ᱪᱟᱸᱫᱚ ᱠᱟᱱᱟ ᱾ ᱥᱟᱨᱱᱟ ᱫᱷᱚᱨᱚᱢ ᱨᱮᱱᱟᱜ ᱥᱮᱨᱣᱟ ᱞᱮᱠᱟᱛᱮ ᱱᱩᱭ ᱪᱟᱸᱫᱚ ᱨᱮᱫᱚ ᱤᱨᱥᱤᱫ ᱠᱚ ᱵᱚᱝᱜᱟᱭᱟ ᱾ ᱪᱟᱹᱥᱤ ᱠᱚ ᱤᱱᱟᱹᱜ ᱛᱮᱫᱚ ᱤᱨᱩᱜ ᱠᱚᱠᱚ ᱪᱟᱵᱟ ᱠᱟᱜᱼᱟ ᱾ ᱱᱚᱶᱟ ᱫᱚ ᱪᱟᱥ ᱨᱮᱱᱟᱜ ᱢᱩᱪᱟᱹᱫ ᱵᱚᱝᱜᱟ ᱠᱟᱱᱟ ᱾ ᱱᱚᱶᱟ ᱫᱚ ᱥᱮᱨᱢᱟ ᱨᱮᱱᱟᱜ ᱢᱩᱪᱟᱹᱫ ᱪᱟᱸᱫᱚ ᱠᱟᱱᱟ ᱾ ᱯᱩᱥ ᱢᱮᱱ ᱞᱮᱠᱷᱟᱱ ᱦᱟᱯᱲᱟᱢ ᱠᱚ ᱢᱮᱱᱛᱮ ᱟᱸᱜᱚᱪᱚᱜᱼᱟ ᱾ ᱱᱚᱶᱟ ᱪᱟᱸᱫᱚ ᱨᱮᱫᱚ ᱵᱚᱝᱜᱟ ᱛᱟᱞᱟ ᱟᱠᱟᱱ ᱦᱟᱯᱲᱟᱢ ᱠᱚ ᱯᱮᱨᱮᱡ ᱩᱢᱟᱺᱬ ᱠᱚ ᱨᱮᱱᱟᱜ ᱥᱮᱨᱣᱟ ᱢᱮᱱᱟᱜᱼᱟ ᱾ ᱚᱱᱟ ᱛᱮ ᱟᱠᱚ ᱥᱮᱵᱟ ᱠᱚ ᱱᱟᱹᱯᱤᱛ ᱯᱟᱨᱟᱵ ᱠᱚ ᱢᱟᱱᱟᱶ ᱨᱮᱱᱟᱜ ᱱᱮᱸᱰᱟ ᱢᱮᱱᱟᱜᱼᱟ ᱾ ᱚᱱᱟ ᱫᱚ ᱯᱩᱥ ᱵᱚᱝᱜᱟ ᱠᱩᱱᱟᱹᱢᱤ ᱠᱮᱪᱟᱜ ᱛᱮᱥᱟᱨ ᱵᱟᱞᱮ ᱢᱟᱦᱟ ᱠᱷᱚᱱ ᱦᱩᱭᱩᱜᱼᱟ ᱾ ᱱᱚᱶᱟ ᱫᱚ ᱥᱟᱠᱨᱟᱛ ᱵᱚ ᱢᱮᱛᱟᱜ ᱠᱟᱱᱟ ᱾ ᱢᱮᱱᱟᱠᱚ ᱜᱚᱡ ᱵᱟᱧᱪᱟᱣ ᱥᱟᱠᱨᱟᱛ ᱾
ᱥᱟᱠᱨᱟᱛ ᱯᱟᱨᱟᱵᱽ
ᱢᱮᱱᱟ ᱠᱚ ᱜᱚᱡ ᱵᱟᱧᱪᱟᱣ ᱥᱟᱠᱨᱟᱛ ᱾ ᱱᱚᱶᱟ ᱥᱟᱠᱨᱟᱛ ᱯᱟᱨᱟᱵᱽ ᱫᱚᱥᱟᱨ ᱫᱚᱥᱟᱨ ᱜᱮ ᱜᱚᱡ ᱜᱩᱨ ᱟᱠᱟᱱ ᱦᱚᱲ ᱠᱚ ᱡᱤᱞᱤᱧ ᱰᱟᱦᱟᱨ ᱠᱚ ᱤᱫᱤ ᱠᱚᱣᱟ ᱟᱨ ᱥᱮᱨᱢᱟ ᱯᱩᱨᱟᱹᱣ ᱠᱟᱛᱮ ᱦᱟᱨᱠᱮᱛ ᱥᱟᱥᱮᱛ ᱠᱟᱛᱮ ᱵᱟᱧᱪᱟᱣ ᱛᱟᱦᱮᱸ ᱠᱟᱛᱮ ᱢᱟᱱᱟᱣᱜ ᱠᱟᱱ ᱯᱟᱨᱟᱵᱽ ᱜᱮ ᱥᱟᱠᱨᱟᱛ ᱯᱟᱨᱟᱵᱽ ᱫᱚᱵᱚ ᱢᱮᱛᱟᱜ ᱠᱟᱱᱟ ᱾ ᱥᱟᱠᱨᱟᱛ ᱮᱭᱟᱭ ᱢᱟᱦᱟᱸ ᱢᱟᱱᱟᱣᱜᱼᱟ ᱾ [᱑] ᱪᱟᱶᱰᱤ/ᱵᱟᱶᱰᱤ [᱒] ᱥᱟᱠᱨᱟᱛ [᱓] ᱜᱟᱺᱬᱤ ᱟᱥᱮᱱ [᱔] ᱵᱩᱰᱷᱤ ᱜᱟᱺᱬᱤ ᱟᱥᱮᱱ [᱕] ᱯᱟᱛᱟ [᱖] ᱡᱤᱞᱤᱧ ᱰᱟᱦᱟᱨ ᱚᱰᱚᱠᱚᱜ [᱗] ᱡᱟᱹᱛᱨᱤ ᱠᱚ ᱧᱮᱞᱫᱟᱨᱟᱢ ᱾ ᱱᱚᱶᱟ ᱢᱟᱱᱟᱣ ᱢᱟᱦᱟᱸ ᱠᱚᱫᱚ ᱴᱚᱴᱷᱟ ᱡᱟᱹᱱᱤᱡ ᱱᱟᱥᱮ ᱟᱹᱨᱩ ᱜᱮᱭᱟ ᱾ ᱚᱱᱟ ᱛᱮ ᱡᱚᱛᱚ ᱴᱚᱴᱷᱟ ᱨᱮᱫᱚ ᱮᱭᱟᱭ ᱢᱟᱦᱟᱸ ᱫᱚ ᱵᱟᱠᱚ ᱢᱟᱱᱟᱣᱟ ᱾ ᱤᱱᱟᱹᱦᱤᱞᱚᱜ ᱫᱚ ᱥᱮᱛᱟᱜ ᱵᱮᱲᱟ ᱠᱩᱲᱤ ᱦᱚᱯᱚᱱ ᱠᱚᱫᱚ ᱚᱲᱟᱜ ᱫᱩᱣᱟᱹᱨ ᱜᱮᱡ ᱜᱩᱨᱤᱡ ᱟᱨ ᱞᱩᱜᱽᱲᱤ ᱞᱟᱯᱚ ᱮᱢᱟᱱ ᱯᱷᱟᱨᱪᱟ ᱯᱷᱟᱹᱨᱪᱤ ᱠᱟᱹᱢᱤᱨᱮ ᱡᱚᱲᱟᱣ ᱠᱚ ᱛᱟᱦᱮᱸᱱᱟ ᱾ ᱠᱚᱲᱟ ᱦᱚᱯᱚᱱ ᱠᱚᱫᱚ ᱡᱤᱞ ᱟᱨ ᱦᱟᱹᱠᱩ ᱥᱮᱸᱫᱽᱨᱟ ᱠᱚ ᱫᱟᱬᱟ ᱵᱟᱲᱟᱭᱟ ᱾ ᱟᱹᱭᱩᱵ ᱫᱚ ᱡᱤᱞ ᱟᱨ ᱦᱟᱹᱠᱩ ᱡᱩᱫᱟᱹ ᱡᱩᱫᱟᱹ ᱩᱛᱩ ᱠᱟᱛᱮ ᱫᱟᱠᱟ ᱥᱟᱞᱟᱜ ᱯᱟᱛᱲᱟ ᱟᱨ ᱯᱷᱩᱲᱩᱜ ᱨᱮᱠᱚ ᱡᱚᱢᱟ ᱾ ᱠᱟᱹᱴᱤᱡ ᱠᱟᱹᱴᱤᱡ ᱠᱚ ᱤᱛᱟᱹᱫ ᱠᱟᱜ ᱜᱮᱭᱟ ᱾ ᱪᱮᱫᱟᱜ ᱥᱮ ᱥᱟᱠᱨᱟᱛ ᱵᱩᱰᱷᱤ ᱤᱱᱟᱹ ᱦᱤᱞᱚᱜ ᱫᱚ ᱯᱟᱛᱲᱟᱭ ᱞᱮᱠᱷᱟᱭᱟ ᱚᱠᱟ ᱜᱷᱟᱨᱚᱸᱡᱽ ᱨᱮ ᱛᱤᱱᱟᱹᱜ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱩᱱᱠᱩ ᱡᱚᱢ ᱧᱩ ᱠᱚ ᱠᱩᱲᱟᱹᱣᱜ ᱠᱟᱱᱟ ᱥᱮ ᱵᱟᱝ ᱟ ᱾ ᱠᱩᱲᱟᱣᱜ ᱠᱷᱟᱱᱠᱚ ᱫᱤᱱ ᱜᱮᱠᱚ ᱠᱩᱲᱟᱣᱜᱼᱟ ᱾ ᱵᱟᱝ ᱠᱷᱟᱱ ᱫᱤᱱ ᱜᱮᱠᱚ ᱨᱮᱸᱜᱮ ᱡᱚᱜᱼᱟ ᱾ ᱚᱱᱟᱛᱮ ᱤᱱᱟᱹᱦᱤᱞᱚᱜ ᱫᱚᱠᱚ ᱠᱩᱲᱟᱹᱣ ᱠᱟᱜ ᱜᱮᱭᱟ ᱾
ᱪᱟᱶᱰᱤ/ᱵᱟᱶᱰᱤ
ᱪᱟᱶᱰᱤ ᱫᱚ ᱥᱟᱠᱨᱟᱛ ᱢᱟᱬᱟᱝ ᱦᱤᱞᱚᱜ ᱠᱚ ᱢᱟᱱᱟᱶᱟ ᱾ ᱤᱱᱟᱹ ᱦᱤᱞᱚᱜ ᱦᱟᱹᱠᱩ ᱠᱟᱴᱠᱚᱢ ᱟᱨ ᱡᱤᱞ ᱢᱤᱫ ᱛᱮᱠᱚ ᱡᱚᱢᱟ ᱾ ᱟᱵᱚ ᱫᱚ ᱫᱟᱜ ᱡᱤᱣᱤ ᱠᱷᱚᱱ ᱚᱛᱮᱛ ᱛᱮᱵᱚ ᱦᱮᱡ ᱟᱠᱟᱱ ᱦᱟᱹᱠᱩ ᱠᱟᱴᱠᱚᱢ ᱥᱟᱶ ᱡᱤᱞᱵᱚ ᱡᱚᱢᱟ ᱾ ᱮᱴᱟᱜ ᱡᱚᱠᱷᱟᱜ ᱡᱚᱠᱷᱟᱜ ᱫᱚ ᱡᱤᱞ ᱟᱨ ᱦᱟᱹᱠᱩ ᱫᱚ ᱵᱟᱠᱚ ᱡᱚᱢᱟ ᱾ ᱥᱩᱢᱟᱹᱫ ᱜᱚᱡ ᱛᱟᱭᱚᱢ ᱵᱟᱜ ᱨᱚᱶᱟ ᱫᱟᱠᱟ ᱥᱟᱞᱟᱜ ᱠᱚ ᱜᱮᱠᱚ ᱡᱚᱢᱟ ᱾ ᱥᱟᱠᱨᱟᱛ ᱫᱚ ᱜᱚᱡ ᱜᱩᱨ ᱦᱚᱲᱟᱜ ᱯᱟᱨᱟᱵ ᱠᱟᱱᱟ ᱾ ᱚᱱᱟᱛᱮ ᱦᱟᱹᱠᱩ ᱠᱟᱴᱠᱚᱢ ᱟᱨ ᱡᱤᱞ ᱠᱚ ᱡᱚᱢᱟ ᱾ ᱜᱚᱡ ᱠᱚ ᱵᱟᱧ ᱨᱩᱣᱟᱹᱲ ᱵᱟᱝ ᱡᱟᱱᱟᱢ ᱨᱩᱣᱟᱹᱲ ᱠᱚ ᱞᱟᱹᱜᱤᱫ ᱱᱮᱦᱚᱨ ᱵᱟᱠᱷᱮᱬ ᱨᱮᱱᱟᱜ ᱯᱟᱨᱟᱵ ᱜᱮ ᱥᱟᱠᱨᱟᱛ ᱯᱟᱨᱟᱵ ᱫᱚ ᱾
ᱥᱟᱠᱨᱟᱛ
ᱪᱟᱶᱰᱤ ᱫᱚᱥᱟᱨ ᱦᱤᱞᱚᱜ ᱫᱚ ᱥᱟᱠᱨᱟᱛ ᱾ ᱥᱟᱠᱨᱟᱛ ᱦᱤᱞᱚᱜ ᱫᱚ ᱥᱤᱢ ᱨᱟᱜ ᱛᱮ ᱠᱚ ᱛᱩᱯᱩᱱᱟ ᱾ ᱛᱩᱯᱩ ᱨᱟᱠᱟᱵ ᱠᱟᱛᱮ ᱢᱟᱬᱟᱝ ᱨᱮ ᱵᱮᱱᱟᱶ ᱟᱠᱟᱱ ᱵᱩᱰᱷᱤ ᱠᱩᱸᱵᱟᱹ ᱠᱚ ᱟᱛᱟᱨᱟ ᱾ ᱚᱸᱰᱮ ᱠᱚ ᱡᱩᱨᱩᱜ ᱠᱮᱴᱮᱡᱚᱜᱼᱟ ᱾ ᱠᱩᱸᱵᱟᱹ ᱟᱛᱟᱨ ᱠᱷᱚᱱ ᱦᱮᱡ ᱠᱟᱛᱮ ᱫᱚ ᱚᱲᱟᱜ ᱨᱮ ᱦᱮᱡ ᱠᱟᱛᱮ ᱢᱤᱫᱴᱟᱹᱝ ᱥᱤᱢ ᱫᱩᱣᱟᱹᱨ ᱨᱮᱠᱚ ᱛᱷᱟᱯᱟ ᱮᱭᱟ ᱾ ᱤᱱᱟᱹ ᱛᱟᱭᱚᱢ ᱟᱭᱳ ᱛᱮᱠᱚ ᱵᱮᱱᱟᱣ ᱟᱠᱟᱫ ᱡᱤᱞ ᱯᱤᱴᱷᱟᱹ ᱠᱚ ᱡᱚᱢᱟ ᱥᱟᱶᱛᱮ ᱠᱷᱟᱹᱡᱟᱹᱲᱤ ᱛᱟᱵᱮᱱ ᱜᱩᱲ ᱥᱟᱞᱟᱜ ᱠᱚ ᱡᱚᱢᱟ ᱾ ᱤᱱᱟ ᱦᱤᱞᱚᱜ ᱫᱚ ᱥᱮᱛᱟᱜ ᱵᱮᱲᱟ ᱫᱚ ᱫᱟᱠᱟ ᱫᱚ ᱯᱟᱞᱮ ᱵᱟᱠᱚ ᱡᱚᱢᱟ ᱾ ᱛᱤᱠᱤᱱ ᱠᱩᱲᱤ ᱦᱚᱯᱚᱱ ᱠᱚ ᱛᱩᱯᱩ ᱦᱮᱡ ᱠᱟᱛᱮ ᱫᱟᱠᱟ ᱪᱚᱸᱫᱟ ᱠᱟᱛᱮ ᱠᱚ ᱡᱚᱢᱟ ᱾ ᱤᱱᱟ ᱦᱤᱞᱚᱜ ᱫᱚ ᱴᱚᱞᱟ ᱨᱤᱱ ᱥᱟᱱᱟᱢ ᱠᱩᱲᱤ ᱠᱚ ᱢᱤᱫ ᱛᱮ ᱛᱩᱯᱩᱱ ᱠᱚ ᱪᱟᱞᱟᱜᱼᱟ ᱾ ᱟᱨ ᱛᱩᱯᱩᱱ ᱜᱷᱟᱴ ᱨᱮ ᱵᱤᱨ ᱠᱚ ᱥᱮᱨᱮᱧᱟ ᱾ ᱠᱚᱲᱟ ᱠᱚᱫᱚ ᱛᱟᱨᱟᱥᱤᱧ ᱠᱷᱟᱱ ᱜᱮ ᱵᱮᱡᱷᱟ ᱛᱩᱧ ᱠᱚ ᱪᱟᱞᱟᱜᱼᱟ ᱾ ᱵᱮᱡᱷᱟ ᱟᱹᱛᱩ ᱨᱤᱱᱤᱡ ᱱᱟᱭᱠᱮᱭ ᱵᱤᱫᱟ ᱾ ᱟᱹᱛᱩ ᱢᱟᱯᱟᱧᱡᱤ ᱥᱟᱶᱛᱮ ᱟᱹᱛᱩ ᱦᱚᱲ ᱠᱚ ᱱᱟᱭᱠᱮ ᱚᱲᱟᱜ ᱠᱷᱚᱱᱠᱚ ᱫᱟᱨᱟᱢ ᱫᱟᱜ ᱟᱹᱜᱩᱭᱮᱭᱟ ᱵᱮᱡᱷᱟ ᱴᱟᱺᱰᱤᱛᱮ ᱾ ᱥᱟᱶᱨᱮ ᱢᱤᱫᱴᱟᱹᱝ ᱠᱟᱭᱨᱟ ᱫᱟᱨᱮ ᱠᱚ ᱟᱹᱜᱩ ᱛᱟᱨᱟᱭᱟ ᱾ ᱚᱱᱟ ᱠᱟᱭᱨᱟ ᱫᱟᱨᱮᱜᱮ ᱱᱟᱭᱠᱮᱫᱚ ᱵᱮᱡᱷᱟ ᱴᱟᱺᱰᱤᱨᱮ ᱵᱚᱝᱜᱟ ᱵᱳᱨᱳ ᱵᱟᱲᱟ ᱠᱟᱛᱮᱭ ᱵᱤᱫᱟ ᱾ ᱟᱫᱚ ᱯᱷᱟᱨᱟᱠ ᱧᱚᱜ ᱠᱷᱚᱱᱠᱚ ᱛᱩᱧᱟ ᱟᱹᱛᱩ ᱡᱷᱟᱠ ᱦᱚᱲ ᱛᱮ ᱾ ᱵᱮᱡᱷᱟ ᱛᱩᱧ ᱨᱮ ᱫᱚ ᱠᱩᱲᱤ ᱟᱨ ᱵᱤᱱ ᱛᱚᱣᱟ ᱰᱟᱴᱟ ᱧᱩᱨ ᱜᱤᱫᱽᱨᱟᱹ ᱫᱚ ᱵᱟᱠᱚ ᱢᱮᱥᱟ ᱠᱚᱣᱟ ᱾ ᱵᱮᱡᱷᱟ ᱛᱩᱧ ᱨᱮ ᱡᱟᱦᱟᱭᱮ ᱵᱟᱡᱟᱣᱟ ᱩᱱᱤ ᱫᱚ, ᱠᱟᱭᱨᱟ ᱫᱟᱨᱮ ᱠᱷᱟᱺᱰᱨᱟ ᱠᱟᱛᱮ ᱥᱟᱨ ᱢᱮᱥᱟᱜᱮ ᱱᱟᱭᱠᱮ ᱚᱲᱟᱜ ᱛᱮ ᱱᱟᱭᱠᱮ ᱢᱮᱥᱟᱜᱮ ᱱᱟᱭᱠᱮ ᱚᱲᱟᱜ ᱛᱮᱠᱚ ᱜᱷᱚᱬᱟ ᱠᱟᱛᱮ ᱠᱚ ᱫᱟᱨᱟᱢ ᱫᱟᱜ ᱤᱫᱤᱭᱮᱭᱟ ᱾ ᱥᱤᱨᱯᱷᱟᱹ ᱞᱮᱠᱟᱛᱮᱫᱚ ᱡᱟᱸᱜᱟ ᱟᱹᱨᱩᱵ ᱠᱟᱛᱮ ᱚᱲᱟᱜ ᱵᱷᱤᱛᱨᱤ ᱨᱮ ᱡᱚᱢᱟᱜ ᱧᱩᱣᱟᱜ ᱠᱚ ᱮᱢᱟᱸᱭᱟ ᱾ ᱱᱤᱝᱠᱟᱹ ᱠᱟᱹᱢᱤ ᱵᱟᱲᱟ ᱠᱟᱛᱮ ᱥᱟᱠᱨᱟᱛ ᱦᱤᱞᱚᱜ ᱫᱚ ᱯᱟᱨᱚᱢᱚᱜᱼᱟ ᱾
ᱵᱮᱡᱷᱟᱛᱩᱧ
ᱥᱟᱠᱨᱟᱛ ᱦᱤᱞᱚᱜ ᱛᱟᱨᱟᱥᱤᱧ ᱫᱚ ᱵᱮᱡᱷᱟ ᱠᱚ ᱛᱩᱧᱟ ᱾
ᱜᱟᱹᱬᱤ ᱟᱥᱮᱱ
ᱥᱟᱠᱨᱟᱛ ᱫᱚᱥᱟᱨ ᱦᱤᱞᱚᱜ ᱫᱚ ᱜᱟᱹᱬᱤ ᱟᱥᱮᱱ ᱠᱟᱱᱟ ᱾ ᱤᱱᱟᱹ ᱦᱤᱞᱚᱜ ᱫᱚ ᱯᱤᱴᱷᱟ, ᱞᱮᱴᱚ,ᱠᱷᱟᱹᱡᱟᱹᱲᱤ ᱛᱟᱵᱮᱱ ᱠᱚ ᱱᱟᱥᱮ ᱵᱟᱥᱠᱮ ᱠᱚᱜᱼᱟ ᱾ ᱜᱩᱸᱫᱽᱞᱤ ᱵᱩᱥᱩᱵ, ᱡᱟᱱᱦᱮ ᱵᱩᱥᱩᱵ, ᱦᱳᱲᱳ ᱵᱩᱥᱩᱵ ᱨᱤᱱ ᱜᱟᱹᱬᱤ, ᱦᱟᱹᱬᱩ ᱠᱚ ᱵᱮᱱᱟᱣ ᱠᱚᱣᱟ ᱾ ᱟᱫᱚ ᱩᱱᱠᱩ ᱜᱮ ᱚᱲᱟᱜ ᱚᱲᱟᱜ ᱠᱚ ᱟᱥᱮᱱ ᱠᱚᱣᱟ ᱟᱨ ᱯᱤᱴᱟᱹ, ᱞᱮᱴᱚ, ᱠᱷᱟᱹᱡᱟᱹᱲᱤ ᱛᱟᱵᱮᱱ ᱥᱟᱶ ᱪᱟᱣᱞᱮ ᱠᱚ ᱠᱚᱭ ᱠᱚᱣᱟ ᱾ ᱱᱟᱱᱟ ᱦᱩᱱᱟᱹᱨ ᱠᱚ ᱥᱮᱨᱮᱧᱟ ᱡᱮᱞᱮᱠ " ᱫᱤᱧ ᱫᱟᱝ ᱫᱤᱧ ᱞᱩᱴᱠᱩ ᱞᱩᱴᱩᱢ, ᱵᱷᱮᱸᱫᱟᱝ ᱫᱟᱝ ᱵᱷᱮᱸᱫᱟᱝ ᱫᱟᱞ ᱠᱟᱠᱲᱟ ᱨᱟᱥᱮ, ᱮᱢ ᱠᱷᱟᱱ ᱫᱚ ᱮᱢᱟ ᱞᱮᱯᱮ ᱜᱳ, ᱵᱟᱝ ᱠᱷᱟᱱ ᱫᱚ, ᱢᱚᱬᱮ ᱢᱟᱦᱟ ᱞᱮ ᱵᱟᱥᱟ ᱟᱯᱮᱭᱟ, ᱠᱚᱪᱟ ᱨᱤᱱᱤᱡ ᱯᱩᱸᱰ ᱥᱟᱺᱰᱤ ᱞᱮ ᱡᱚᱢᱮ ᱛᱟᱯᱮᱭᱟ ᱾ ᱫᱤᱧ ᱫᱟᱝ ᱫᱤᱧ ᱞᱩᱴᱠᱩ ᱞᱩᱴᱩᱢ ᱾" ᱱᱚᱝᱠᱟ ᱛᱟᱨᱟᱥᱤᱧ ᱫᱷᱟᱹᱨᱤᱡ ᱠᱚ ᱫᱟᱬᱟᱱᱟ ᱾ ᱛᱟᱨᱟᱥᱤᱧ ᱫᱚ ᱚᱠᱟ ᱠᱚᱨᱮᱪᱚ ᱪᱟᱛᱚᱢ ᱵᱩᱨᱩ, ᱞᱮᱴᱚ ᱵᱩᱨᱩ, ᱮᱢᱟᱱ ᱠᱚ ᱮᱱᱮᱡ ᱡᱚᱝ ᱟ ᱯᱟᱛᱟ ᱞᱮᱠᱟ ᱾ ᱟᱹᱭᱩᱵ ᱫᱚ ᱫᱷᱚᱨᱚᱢ ᱟᱠᱷᱲᱟᱨᱮ ᱞᱟᱜᱽᱬᱮ ᱠᱚ ᱮᱱᱮᱡᱼᱟ ᱾
ᱵᱩᱰᱷᱤ ᱜᱟᱹᱬᱤ ᱟᱥᱮᱱ
ᱜᱟᱹᱬᱤ ᱟᱥᱮᱱ ᱫᱚᱥᱟᱨ ᱦᱤᱞᱚᱜ ᱫᱚ ᱵᱩᱰᱷᱤ ᱜᱟᱹᱬᱤ ᱟᱥᱮᱱ ᱾ ᱵᱩᱰᱷᱤ ᱜᱟᱹᱬᱤ ᱢᱮᱱ ᱞᱮᱠᱷᱟᱱ ᱰᱟᱱᱴᱟ, ᱠᱩᱲᱤ ᱰᱟᱱᱴᱟ ᱠᱚ ᱮᱱᱮᱡ ᱟᱹᱪᱩᱨᱟ ᱾ ᱜᱟᱹᱬᱤ ᱟᱥᱮᱱ ᱞᱮᱠᱟᱜᱮ ᱠᱷᱟᱹᱡᱟᱹᱲᱤ, ᱛᱟᱵᱮᱱ, ᱯᱤᱴᱷᱟ, ᱪᱟᱣᱞᱮ ᱮᱢᱟᱱ ᱠᱚ ᱠᱚᱭ ᱟᱹᱪᱩᱨᱟ ᱾
ᱯᱟᱛᱟ/ᱪᱟᱛᱚᱢ ᱵᱩᱨᱩ/ᱞᱮᱴᱚ ᱵᱩᱨᱩ
ᱤᱱᱟᱹ ᱵᱩᱰᱷᱤ ᱜᱟᱹᱬᱤ ᱟᱥᱮᱱ ᱦᱤᱞᱚᱜ ᱜᱮ ᱛᱟᱨᱟ ᱥᱤᱧ ᱵᱮᱲᱟ ᱠᱩᱞᱦᱤ ᱢᱩᱪᱟᱹᱫ ᱨᱮ ᱯᱟᱛᱟ/ᱪᱟᱛᱚᱢ ᱵᱩᱨᱩ/ᱞᱮᱴᱚ ᱵᱩᱨᱩ ᱧᱩᱛᱩᱢ ᱛᱮᱠᱚ ᱮᱱᱮᱡᱼᱟ ᱾ ᱚᱱᱟ ᱫᱚ ᱯᱟᱨᱟᱵ ᱨᱮᱱᱟᱜ ᱵᱤᱫᱟᱹᱭ ᱮᱱᱮᱡ ᱠᱟᱱᱟ ᱾
ᱡᱤᱞᱤᱧ ᱰᱟᱦᱟᱨ/ᱱᱟᱺᱭᱛᱮ ᱪᱟᱞᱟᱜ
ᱥᱟᱠᱨᱟᱛ ᱯᱟᱨᱟᱵ ᱨᱮᱱᱟᱜ ᱢᱩᱪᱟᱹᱫ ᱠᱟᱹᱢᱤ ᱫᱚ ᱡᱤᱞᱤᱧ ᱰᱟᱦᱟᱨ ᱵᱟᱝ ᱱᱟᱺᱭ ᱛᱮ ᱪᱟᱞᱟᱜ ᱾ ᱜᱚᱡ ᱜᱩᱨ ᱟᱠᱟᱱ ᱦᱚᱲ ᱠᱚ ᱥᱟᱠᱨᱟᱛ ᱫᱚᱥᱟᱨ ᱡᱤᱞᱤᱧ ᱰᱟᱦᱟᱨ ᱛᱮᱠᱚ ᱤᱫᱤ ᱠᱚᱣᱟ ᱾ ᱢᱟᱬᱟᱝ ᱫᱚ ᱛᱷᱩᱞᱤ ᱠᱚ ᱨᱚᱜᱟ ᱾ ᱛᱷᱩᱞᱤ ᱨᱚᱜ ᱛᱟᱭᱚᱢ ᱠᱚ ᱨᱩᱢ ᱵᱚᱝᱜᱟ ᱠᱚᱣᱟ ᱾ ᱨᱩᱢ ᱵᱚᱝᱜᱟ ᱨᱮ ᱜᱚᱡ ᱜᱩᱨ ᱟᱠᱟᱱ ᱦᱚᱲ ᱠᱚ ᱠᱩᱞᱤ ᱮᱭᱟ, ᱚᱠᱚᱭ ᱥᱟᱞᱟᱜ ᱛᱮ ᱛᱩᱯᱩ ᱱᱟᱺᱭ ᱜᱷᱟᱴᱮ ᱪᱟᱞᱟᱜᱼᱟ ᱾ ᱪᱮᱫ ᱪᱮᱫ ᱥᱟᱸᱜᱚᱪ [ᱡᱤᱱᱤᱥ] ᱠᱚ ᱤᱫᱤ ᱥᱟᱱᱟᱭᱮ ᱠᱟᱱᱟ ᱾ ᱚᱱᱟᱠᱚ ᱵᱟᱰᱟᱭ ᱠᱟᱛᱮ ᱩᱱᱤ ᱚᱱᱟ ᱠᱚᱠᱚ ᱮᱢᱠᱟᱜ ᱛᱟᱭᱟ ᱾ ᱩᱱ ᱡᱚᱠᱷᱟᱜ ᱜᱮ ᱯᱮᱲᱟ ᱦᱚᱯᱚᱱ ᱠᱚ ᱡᱟᱦᱟᱱᱟᱜ ᱮᱢᱚᱜ ᱨᱮᱱᱟᱜ ᱛᱟᱦᱮᱱ ᱠᱷᱟᱱ ᱩᱱᱤ ᱨᱩᱢᱩᱜᱤᱡ ᱜᱮᱠᱚ ᱮᱢᱟᱭᱟ ᱾ ᱟᱨᱵᱟᱝ ᱠᱷᱟᱱ ᱡᱟᱹᱛᱨᱤ ᱛᱤᱱ ᱡᱚᱠᱷᱟᱜ ᱠᱚ ᱚᱡᱚᱜ ᱡᱟᱯᱟᱜ ᱮᱭᱟ ᱩᱱ ᱡᱚᱠᱷᱟᱜ ᱦᱚᱸ ᱡᱟᱹᱛᱨᱤ ᱫᱟᱱ ᱞᱟᱹᱜᱤᱫ ᱥᱟᱯᱟᱵ ᱠᱚ ᱠᱚ ᱮᱢᱟᱭᱟ ᱾ ᱱᱚᱝᱠᱟ ᱦᱩᱭᱩᱜᱼᱟ, ᱢᱤᱫ ᱦᱟ ᱨᱮ ᱠᱟᱹᱢᱤ ᱵᱟᱝ ᱪᱟᱵᱟᱜ ᱠᱷᱟᱱ ᱫᱚᱥᱟᱨ ᱦᱤᱞᱚᱜ ᱦᱚᱸ ᱡᱟᱹᱛᱨᱤ ᱠᱚ ᱚᱰᱚᱠᱮᱭᱟ ᱾ ᱥᱩᱱᱩᱢ ᱥᱟᱥᱟᱝ ᱚᱡᱚᱜ ᱮᱭᱟ ᱟᱨ ᱫᱷᱩᱛᱤ ᱫᱟᱦᱲᱤ ᱠᱟᱛᱮ ᱚᱲᱟᱜ ᱠᱷᱚᱱ ᱠᱚ ᱚᱰᱚᱠᱮᱭᱟ ᱾ ᱚᱰᱚᱠ ᱠᱟᱛᱮ ᱪᱟᱸᱜᱚᱨ ᱨᱮ ᱠᱚ ᱤᱫᱤ ᱮᱭᱟ ᱾ ᱚᱸᱰᱮ ᱜᱮ ᱟᱹᱨᱩᱵ ᱞᱟᱹᱜᱤᱫ ᱛᱚᱯᱟ ᱟᱠᱟᱱ ᱡᱟᱝ ᱵᱟᱦᱟ ᱟᱹᱨᱩᱵ ᱞᱟᱹᱜᱤᱫ ᱠᱚ ᱩᱴᱠᱟᱹᱣ ᱟᱹᱜᱩᱭᱟ ᱟᱨ ᱡᱟᱹᱛᱨᱤ ᱚᱱᱟ ᱡᱟᱝ ᱵᱟᱦᱟᱭ ᱟᱹᱨᱩᱵᱟ ᱾ ᱯᱮᱭᱟ ᱛᱤᱨᱤᱞ ᱛᱤᱨᱤᱞ ᱪᱟᱸᱜᱟ ᱠᱚ ᱵᱮᱱᱟᱣᱟ ᱾ ᱚᱱᱟ ᱪᱟᱸᱜᱟ ᱨᱮ ᱡᱟᱝ ᱵᱟᱦᱟ ᱫᱚᱦᱚᱞᱟᱱ ᱪᱩᱠᱟᱜ ᱠᱚ ᱫᱚᱦᱚᱭᱟ ᱾ ᱚᱱᱟ ᱪᱩᱠᱟᱜ ᱪᱚᱴ ᱨᱮ ᱥᱟᱥᱟᱝ ᱫᱟᱜ ᱟᱨ ᱵᱮᱨᱮᱞ ᱫᱟᱜ ᱛᱮ ᱚᱲᱟᱜ ᱦᱚᱲ ᱟᱨ ᱟᱹᱛᱩ ᱦᱚᱲ ᱛᱮ ᱡᱟᱝ ᱵᱟᱦᱟ ᱠᱚ ᱟᱹᱨᱩᱵᱟ ᱾ ᱯᱷᱟᱨᱪᱟ ᱜᱟᱢᱪᱷᱟ ᱪᱚᱴ ᱨᱮ ᱡᱟᱹᱛᱨᱤ ᱠᱚᱲᱟ ᱡᱟᱝ ᱵᱟᱦᱟᱭ ᱟᱹᱨᱩᱵᱟ ᱾ ᱡᱟᱝ ᱵᱟᱦᱟ ᱟᱹᱨᱩᱵ ᱪᱟᱵᱟ ᱠᱟᱛᱮ ᱡᱟᱹᱛᱨᱤ ᱵᱟᱹᱲᱛᱤ ᱟᱠᱟᱱ ᱛᱤᱨᱤᱞ ᱦᱟᱯᱟ ᱞᱮᱸᱜᱟᱛᱤᱛᱮ ᱥᱟᱵ ᱠᱟᱛᱮ ᱮᱛᱚᱢ ᱛᱮ ᱯᱮ ᱫᱷᱟᱣ ᱟᱹᱪᱩᱨ ᱠᱟᱛᱮ ᱵᱚᱝᱜᱟ ᱨᱟᱠᱟᱵ ᱥᱮᱫ ᱥᱟᱢᱟᱝ ᱠᱟᱛᱮ ᱪᱟᱸᱜᱟ ᱪᱚᱴ ᱨᱮᱱᱟᱜ ᱪᱩᱠᱟᱹᱜᱼᱮ ᱫᱟᱞ ᱨᱟᱹᱯᱩᱫ ᱦᱚᱴᱚ ᱠᱟᱜᱼᱟ ᱾ ᱟᱫᱚ ᱪᱟᱞᱟᱜ ᱦᱚᱨ ᱥᱮᱫᱼᱮ ᱟᱹᱪᱩᱨ ᱪᱟᱞᱟᱜᱼᱟ ᱾ ᱤᱱᱟᱹ ᱛᱟᱭᱚᱢ ᱫᱚ ᱵᱟᱹᱴᱤ ᱥᱮᱫ ᱠᱚ ᱪᱟᱞᱟᱜᱼᱟ ᱾ ᱪᱟᱸᱜᱚᱨ ᱨᱮ ᱚᱡᱷᱟ ᱥᱤᱢ ᱵᱩᱥᱟᱜ ᱛᱮ ᱪᱷᱟᱰᱟᱣ ᱠᱚᱣᱟ ᱡᱟᱹᱛᱨᱤ ᱢᱩᱴᱷᱤᱭᱟ ᱟᱨ ᱟᱹᱭᱩᱨᱤᱭᱟᱹ ᱠᱚ ᱾ ᱟᱫᱚ ᱡᱤᱞᱤᱧ ᱰᱟᱦᱟᱨ ᱦᱚᱨ ᱛᱮᱠᱚ ᱵᱤᱫᱟᱹᱭ ᱜᱚᱫ ᱠᱟᱠᱚᱣᱟ ᱢᱟᱯᱟᱧᱡᱤ ᱟᱛᱮ ᱾ ᱪᱟᱞᱟᱜ ᱡᱚᱠᱷᱟᱜ " ᱦᱤᱨᱞᱟᱹ ᱢᱟᱨᱟᱝ ᱵᱳᱨᱳ ᱦᱤᱨᱞᱟᱹ " ᱠᱚ ᱨᱟᱹᱲ ᱤᱫᱤᱭᱟ ᱾ ᱚᱱᱠᱟ ᱨᱟᱹᱲ ᱨᱟᱹᱲ ᱛᱮ ᱱᱟᱺᱭ ᱜᱷᱟᱴ ᱫᱷᱟᱹᱨᱤᱡ ᱠᱚ ᱪᱟᱞᱟᱜᱼᱟ ᱾ ᱢᱩᱠᱟᱹᱢ ᱠᱚ ᱟᱦᱮᱱ ᱠᱷᱟᱱ ᱚᱱᱟ ᱠᱚᱨᱮᱠᱚ ᱡᱤᱨᱟᱞ ᱛᱟᱨᱟᱜᱼᱟ ᱾ ᱱᱟᱺᱭ ᱨᱮ ᱥᱮᱴᱮᱨ ᱠᱟᱛᱮ ᱦᱚᱭᱚ ᱢᱩᱰᱨᱟᱹᱜ ᱟᱠᱚ ᱾ ᱦᱚᱭᱚ ᱢᱩᱰᱨᱟᱹ ᱛᱟᱭᱚᱢ ᱡᱟᱹᱛᱨᱤ ᱠᱚᱲᱟ ᱱᱟᱹᱭ ᱫᱟᱜ ᱨᱮ ᱯᱮ ᱫᱷᱟᱣ ᱩᱱᱩᱢ ᱠᱟᱛᱮ ᱡᱟᱝ ᱵᱟᱦᱟᱭ ᱵᱚᱦᱮᱞᱟ ᱾ ᱡᱟᱝ ᱵᱟᱦᱟ ᱵᱚᱦᱮᱞ ᱡᱚᱠᱷᱟᱜ ᱯᱮ ᱫᱷᱟᱣ ᱦᱤᱨᱞᱟᱹ ᱢᱟᱨᱟᱝ ᱵᱳᱨᱳ ᱦᱤᱨᱞᱟᱹ ᱢᱮᱱ ᱠᱟᱛᱮ ᱡᱟᱝ ᱵᱟᱦᱟᱭ ᱟᱲᱟᱜ ᱜᱚᱫ ᱠᱟᱜᱼᱟ ᱾ ᱟᱫᱚ ᱢᱤᱫ ᱟᱸᱡᱽᱞᱮ ᱵᱟᱹᱞᱤ ᱟᱹᱜᱩ ᱛᱟᱨᱟ ᱠᱟᱛᱮ ᱜᱷᱩᱴᱩ ᱨᱮ ᱯᱮᱸᱰᱮ ᱵᱮᱱᱟᱣᱟᱭ ᱾ ᱚᱸᱰᱚ ᱯᱮᱸᱰᱮ ᱨᱮ ᱯᱮᱭᱟ ᱥᱟᱨᱡᱚᱢ ᱰᱟᱹᱨ ᱠᱚ ᱵᱤᱫᱟ ᱾ ᱛᱟᱞᱟ ᱨᱮᱱᱟᱜ ᱥᱟᱨᱡᱚᱢ ᱰᱟᱹᱨ ᱫᱚ ᱠᱟᱣᱰᱤ ᱟᱨ ᱥᱚᱞᱚᱝ ᱛᱟᱞᱟ ᱨᱮ ᱠᱚ ᱵᱤᱫᱟ ᱾ ᱯᱮ ᱴᱷᱮᱱ ᱠᱷᱤᱸᱰ ᱠᱟᱛᱮ ᱠᱚ ᱵᱚᱝᱜᱟᱭᱟ ᱾ ᱮᱛᱚᱢ ᱨᱮᱫᱚ ᱢᱟᱨᱟᱝ ᱵᱳᱨᱳ, ᱛᱟᱞᱟᱨᱮ ᱫᱚ ᱦᱟᱯᱲᱟᱢ ᱠᱚ, ᱠᱚᱧᱮ ᱩᱛᱟᱹᱨ ᱨᱮᱫᱚ ᱜᱚᱡ ᱜᱩᱨ ᱟᱠᱟᱱ ᱦᱚᱲ ᱧᱩᱛᱩᱢ ᱛᱮ ᱡᱚ ᱵᱤᱞᱤ ᱠᱚᱠᱚ ᱵᱚᱝᱜᱟᱭᱟ ᱾ ᱵᱚᱝᱜᱟ ᱦᱩᱭ ᱠᱟᱛᱮ ᱫᱚᱦᱲᱟ ᱡᱚᱵᱮ ᱠᱟᱛᱮ ᱥᱩᱱᱩᱢ ᱠᱚᱠᱚ ᱚᱡᱚᱜ ᱯᱷᱟᱨᱪᱟᱜᱼᱟ ᱾ ᱟᱫᱚ ᱦᱤᱨᱞᱟᱹ ᱢᱟᱨᱟᱝ ᱵᱳᱨᱳ ᱢᱮᱱ ᱠᱟᱛᱮ ᱠᱚ ᱨᱟᱠᱟᱵᱼᱟ ᱾ ᱥᱟᱸᱜᱚᱪ ᱠᱚᱠᱚ ᱫᱟᱱᱟ ᱟᱨ ᱠᱚ ᱟᱹᱨᱩᱭᱟ ᱾ ᱫᱟᱱ ᱟᱨ ᱟᱹᱨᱩ ᱠᱟᱹᱢᱤ ᱪᱟᱵᱟ ᱞᱮᱱ ᱠᱷᱟᱱ ᱟᱨ ᱦᱚᱸ ᱚᱲᱟᱜ ᱢᱚᱦᱰᱟ ᱠᱚ ᱨᱩᱣᱟᱲ ᱦᱤᱡᱩᱜᱼᱟ ᱾ ᱢᱩᱠᱟᱹᱢ ᱠᱚ ᱛᱟᱦᱮᱱ ᱠᱷᱟᱱ ᱚᱱᱟ ᱠᱚᱨᱮᱠᱚ ᱫᱩᱲᱩᱵ ᱛᱟᱨᱟᱜᱼᱟ ᱾ ᱟᱹᱛᱩᱨᱮ ᱦᱮᱡ ᱠᱟᱛᱮ ᱠᱚ ᱠᱷᱟᱹᱨᱟᱹᱭ ᱠᱩᱸᱵᱟᱹᱭᱟ ᱾ ᱠᱷᱟᱹᱨᱟᱹᱭ ᱠᱩᱸᱵᱟᱹᱨᱮ ᱟᱹᱨᱩ ᱟᱹᱜᱩ ᱟᱠᱟᱱ ᱥᱤᱢ ᱢᱮᱨᱚᱢ ᱠᱚᱠᱚ ᱠᱩᱴᱟᱹᱢ ᱠᱚᱣᱟ ᱾ ᱚᱸᱰᱮ ᱜᱤᱰᱤ ᱛᱟᱨᱟ ᱫᱟᱠᱟ ᱵᱚᱝᱜᱟ ᱠᱟᱛᱮ ᱡᱚᱢ ᱥᱟᱭ ᱠᱟᱛᱮ ᱚᱲᱟᱜ ᱠᱚ ᱦᱤᱡᱩᱜᱼᱟ ᱾ ᱚᱲᱟᱜ ᱠᱚ ᱦᱮᱡ ᱞᱮᱱ ᱠᱷᱟᱱ ᱟᱹᱛᱩ ᱵᱩᱰᱤ ᱮᱨᱟ ᱠᱚ ᱡᱟᱸᱜᱟ ᱟᱹᱨᱩᱵ ᱠᱚ ᱦᱤᱡᱩᱜᱼᱟ ᱾ ᱚᱲᱟᱜ ᱠᱚ ᱵᱚᱞᱚ ᱞᱮᱱ ᱠᱷᱟᱱ ᱟᱹᱜᱩ ᱟᱠᱟᱫ ᱠᱷᱟᱹᱡᱟᱹᱲᱤ ᱛᱟᱵᱮᱱ ᱠᱚ ᱠᱚ ᱵᱚᱝᱜᱟᱭᱟ ᱾ ᱵᱚᱝᱜᱟ ᱥᱟᱨᱮᱡ ᱫᱚ ᱡᱟᱸᱜᱟ ᱟᱹᱨᱩᱵ ᱦᱮᱡ ᱠᱚᱜ ᱵᱩᱰᱤ ᱮᱨᱟ ᱦᱟᱲᱟᱢ ᱦᱚᱲ ᱥᱟᱶ ᱥᱟᱱᱟᱢ ᱠᱚᱜᱮ ᱠᱚ ᱦᱟᱹᱴᱤᱧ ᱵᱟᱲᱟ ᱟᱠᱚᱣᱟ ᱾ ᱞᱮᱜᱮᱡ ᱞᱮᱜᱮᱡ ᱜᱚᱰ ᱡᱚᱦᱟᱨ ᱠᱚ ᱟᱛᱟᱝ ᱡᱚᱝᱼᱟ ᱾ ᱛᱟᱭᱚᱢ ᱦᱟ [ᱢᱟᱦᱟᱸ/ᱫᱤᱱ] ᱨᱮ ᱡᱟᱹᱛᱨᱤ ᱫᱚ ᱯᱮᱲᱟ ᱦᱚᱯᱚᱱ ᱠᱚ ᱡᱤᱣᱤ ᱨᱟᱲᱮᱡ ᱠᱚ ᱤᱫᱤᱭᱮᱭᱟ ᱾
ᱡᱤᱞᱤᱧ ᱰᱟᱦᱟᱨ ᱥᱮᱨᱮᱧ
ᱛᱟᱦᱟᱸ ᱨᱮᱛᱟ ᱱᱟ~ᱱᱟ~ ᱡᱟ, ᱛᱟᱦᱟᱸ ᱨᱮᱛᱟ ᱱᱟ~ ᱱᱟ~ ᱦᱚ ᱾ ᱮᱛᱚᱢ ᱵᱩᱨᱩ ᱠᱚᱧᱮ ᱵᱩᱨᱩ, ᱥᱟᱢᱟᱝ ᱵᱩᱨᱩ ᱯᱟᱪᱮ ᱵᱩᱨᱩ, ᱛᱚᱠᱟ ᱵᱩᱨᱩ ᱱᱤᱧ ᱫᱩᱧ ᱥᱟᱢᱟᱝ ᱟ ᱾ ᱮᱛᱚᱢ ᱵᱩᱨᱩ ᱠᱚᱧᱮ ᱵᱩᱨᱩ, ᱥᱟᱢᱟᱝ ᱵᱩᱨᱩ ᱯᱟᱪᱮ ᱵᱩᱨᱩ, ᱢᱟᱨᱟᱝ ᱵᱳᱨᱳ ᱱᱟᱢ ᱫᱚ ᱥᱟᱢᱟᱝ ᱢᱮ ᱾
ᱵᱟᱝ ᱫᱚ ᱵᱟᱝ ᱫᱚ ᱡᱟᱹᱱᱩᱢ ᱫᱷᱩᱸᱫᱽ ᱨᱮ, ᱵᱟᱝ ᱫᱚ ᱵᱟᱝ ᱫᱚ ᱵᱟ~ᱵᱟ ᱫᱚ, ᱵᱟᱝ ᱫᱚ ᱵᱟᱝ ᱫᱚ ᱛᱤᱨᱤᱞ ᱫᱷᱩᱫᱽᱨᱮ, ᱵᱟᱝ ᱫᱚ ᱵᱟᱝ ᱫᱚ ᱵᱟ~ᱵᱟ ᱫᱚ, ᱵᱟᱝ ᱫᱚ ᱵᱟᱝ ᱫᱚ ᱥᱟᱨᱡᱚᱢ ᱵᱩᱴᱟᱹᱨᱮ, ᱵᱟᱵᱟ ᱫᱚᱞᱟᱝ ᱫᱚᱦᱟᱭ ᱦᱚᱴᱚ ᱠᱟᱭ ᱾
ᱵᱟᱹ~ᱵᱩ~ ᱥᱩ~ᱠᱮᱢ ᱨᱩ~ᱣᱟᱹᱲ ᱮᱣ ᱾ ᱵᱟ~ᱵᱩ~ ᱮ~ᱛᱚᱢ ᱦᱚᱨ ᱛᱮ, ᱵᱟᱹ~ᱵᱩ~ ᱫᱮᱥᱠᱚ ᱨᱩᱣᱟᱹᱲ ᱠᱟᱱ, ᱵᱟ~ᱵᱩ~ ᱠᱚ~ᱧᱮ ᱦᱚᱨ ᱛᱮ, ᱵᱟᱹ~ᱵᱩ~ ᱵᱚᱝᱜᱟ ᱠᱚ ᱨᱩᱣᱟᱲ ᱠᱟᱱ ᱾ ᱵᱟᱹ~ᱵᱩ~ ᱛᱟ~ᱞᱟ ᱨᱟᱪᱟ ᱨᱮ, ᱵᱟᱹ~ᱵᱩ~ ᱫᱮᱥᱫᱚ ᱫᱩᱲᱩᱵ ᱠᱚᱢ, ᱵᱟᱹ~ᱵᱩ ᱛᱟ~ᱞᱟ ᱚᱲᱟᱜ ᱨᱮ, ᱵᱟᱹ~ᱵᱩ~ ᱵᱚᱝᱜᱟ ᱫᱚ ᱥᱮᱵᱟ ᱠᱚᱱ ᱾
ᱵᱟᱵᱟ ᱥᱟᱨᱟ ᱡᱩᱞᱩᱜ ᱢᱮᱫ ᱫᱟᱜ ᱡᱚᱨᱚᱜ ᱾ ᱟᱭᱳ ᱥᱟᱨᱟ ᱡᱩᱞᱩᱜ ᱥᱮᱸᱜᱮᱞ ᱰᱤᱜᱤᱨ ᱰᱤᱜᱤᱨ, ᱵᱟᱵᱟ ᱥᱟᱨᱟ ᱡᱩᱞᱩᱜ ᱢᱮᱫ ᱫᱟᱜ ᱦᱤᱰᱤᱨ ᱦᱤᱰᱤᱨ ᱾
ᱛᱤᱱᱟᱜ ᱜᱟᱱ ᱠᱩᱠᱞᱤ ᱟᱨ ᱚᱱᱟ ᱨᱮᱱᱟᱜ ᱞᱟᱹᱱᱟᱹᱭ
ᱞᱟᱹᱱᱟᱺᱭ-ᱥᱟᱠᱨᱟᱛ ᱨᱮᱱᱟᱜ ᱢᱮᱱᱮᱛ ᱫᱚ, ᱥᱟᱥ + ᱨᱟᱛ = ᱥᱟᱠᱨᱟᱛ ᱾ ᱢᱮᱱᱫᱚ, ᱦᱟᱯᱲᱟᱢ ᱠᱚᱣᱟᱜ ᱛᱟᱨᱟᱥ ᱵᱟᱝ ᱚᱨᱥᱚᱝ ᱾ ᱞᱟᱹᱱᱟᱺᱭ-ᱥᱟᱠᱨᱟᱛ ᱫᱚ ᱠᱷᱮᱨᱣᱟᱲ ᱜᱟᱫᱮᱞ ᱦᱚᱲ ᱠᱚᱣᱟᱜ ᱠᱟᱱᱟ ᱾ ᱢᱮᱱᱫᱚ ᱟᱹᱫᱤᱵᱟᱹᱥᱤ ᱦᱚᱲ ᱠᱚᱣᱟᱜ ᱠᱟᱱᱟ ᱾ ᱡᱟᱦᱟᱸᱭ ᱦᱚᱲ ᱠᱚ ᱦᱟᱯᱲᱟᱢ ᱠᱚ ᱧᱩᱢ ᱨᱩᱣᱟᱹᱲ ᱠᱚ ᱨᱮᱱᱟᱜ ᱥᱮᱨᱣᱟ ᱢᱮᱱᱟᱜ ᱛᱟᱠᱚᱣᱟ ᱥᱟᱠᱨᱟᱛ ᱯᱟᱨᱟᱵ ᱫᱚ ᱩᱱᱠᱩᱣᱟᱜ ᱠᱟᱱᱟ ᱾ ᱤᱠᱷᱟᱹᱱ ᱥᱟᱶ ᱛᱮᱫᱚ ᱡᱚᱛᱚ ᱜᱮᱠᱚ ᱢᱟᱱᱟᱣᱟ ᱾ ᱞᱟᱹᱱᱟᱺᱭ-ᱥᱟᱠᱨᱟᱛ ᱫᱚ ᱯᱩᱥ ᱵᱚᱝᱜᱟ ᱠᱩᱱᱟᱹᱢᱤ ᱠᱮᱪᱟᱜ ᱢᱚᱬᱮ ᱢᱟᱦᱟ ᱛᱟᱭᱚᱢ ᱾
ᱛᱷᱚᱠ:ᱪᱟᱸᱫᱚ ᱨᱮᱱᱟᱜ ᱧᱩᱛᱩᱢ ᱠᱚ
ᱵᱚᱵᱤ ᱣᱤᱴᱟᱞ
ᱵᱚᱵᱤ ᱵᱷᱤᱴᱟᱞᱤ (ᱡᱟᱱᱟᱢ ᱓᱐ ᱡᱩᱱ ᱑᱙᱖᱕), ᱡᱚᱨᱤ ᱯᱷᱚᱨᱰ ᱧᱩᱛᱩᱢ ᱛᱮᱦᱚᱸ ᱵᱟᱰᱟᱭᱚᱜᱼᱟ, ᱢᱤᱫ ᱟᱢᱮᱨᱤᱠᱟ ᱨᱤᱱᱤᱡ ᱯᱚᱨᱱᱳᱜᱽᱨᱟᱯᱷᱤᱠ ᱟᱠᱴᱚᱨ ᱠᱟᱱᱟᱭ ᱾ ᱑᱙᱙᱕ ᱥᱮᱨᱢᱟ ᱨᱮ ᱩᱱᱤ ᱫᱚ ᱮᱰᱩᱠᱥ ᱯᱷᱤᱞᱢ ᱤᱱᱰᱟᱥᱴᱨᱤ ᱨᱮᱭᱮ ᱥᱮᱞᱮᱫ ᱞᱮᱱᱟ ᱟᱨ ᱔᱑᱘ ᱜᱚᱴᱟᱝ ᱯᱷᱤᱞᱢ ᱨᱮ ᱟᱡᱟᱜ ᱯᱷᱤᱞᱢ ᱜᱽᱨᱟᱯᱷᱤ ᱨᱮ ᱡᱚᱱ ᱞᱮᱥᱞᱤ ᱟᱜ ᱯᱷᱤᱞᱢ ᱠᱚ ᱥᱮᱞᱮᱫ ᱢᱮᱱᱟᱜᱼᱟ ᱾ ᱣᱤᱴᱟᱞ ᱫᱚ ᱵᱟᱨᱭᱟ ᱮᱰᱟᱞᱴ ᱯᱷᱤᱞᱢ ᱨᱮ ᱰᱟᱭᱨᱮᱠᱴ ᱟᱠᱟᱫᱟᱭ᱾
ᱟᱡᱟᱜ ᱡᱤᱭᱚᱱ
ᱣᱤᱴᱟᱞ ᱫᱚ ᱑᱙᱙᱖ ᱠᱷᱚᱱ ᱑᱙᱙᱘ ᱥᱮᱨᱢᱟ ᱦᱟᱹᱵᱤᱡ ᱜᱟᱛᱮ ᱠᱟᱛᱮ ᱯᱳᱨᱱ ᱯᱟᱯᱟᱴᱤᱭᱟᱹ ᱱᱤᱠᱤ ᱴᱟᱭᱞᱟᱨ ᱥᱟᱶᱛᱮ ᱵᱟᱯᱞᱟ ᱞᱮᱱᱟᱭ᱾ ᱩᱱᱤ ᱥᱟᱶ ᱥᱤᱱ ᱠᱚ ᱨᱮ ᱥᱚᱫᱚᱨ ᱵᱟᱲᱟ ᱞᱮᱱᱟᱭ᱾ ᱛᱟᱭᱚᱢ ᱛᱮ ᱩᱱᱠᱤᱱ ᱚᱱᱠᱟ ᱜᱮ ᱫᱤᱱ ᱯᱟᱨᱚᱢ ᱤᱫᱤᱭᱮᱱᱟ ᱟᱨ ᱟᱭᱢᱟ ᱥᱟᱢᱥᱟᱭᱟ ᱠᱚ ᱦᱩᱭ ᱮᱱ ᱛᱮ ᱟᱨᱦᱚᱸ ᱩᱱᱠᱤᱱ ᱫᱚ ᱠᱤᱱ ᱵᱟᱯᱟᱜ ᱮᱱᱟ, ᱣᱤᱴᱟᱞ ᱥᱟᱶ ᱵᱟᱯᱟᱜ ᱦᱩᱭ ᱮᱱ ᱛᱟᱭᱚᱢ ᱩᱱᱤ ᱫᱚ ᱒᱐᱐᱓ ᱨᱮ ᱵᱽᱨᱤᱭᱟᱱᱟ ᱵᱮᱱᱠᱥ ᱥᱟᱶ ᱮ ᱤᱱᱡᱮᱡᱽ ᱮᱱᱟᱭ, ᱟᱨ ᱦᱚᱸ ᱚᱱᱟ ᱛᱟᱭᱚᱢ ᱩᱱᱤ ᱫᱚ ᱒᱐᱐᱖ ᱥᱟᱞᱮ ᱨᱮ ᱵᱷᱮᱜᱟᱨ ᱞᱮᱱᱟᱭ ᱾
ᱵᱤᱴᱟᱞᱮ 2004 ᱥᱟᱹᱦᱤᱛ ᱨᱮ ᱢᱤᱫᱴᱟᱝ ᱜᱟᱹᱰᱤ ᱜᱷᱟᱹᱞ ᱨᱮᱭ ᱜᱷᱟᱹᱞ ᱞᱮᱱᱟ ᱡᱟᱸᱦᱟ ᱠᱷᱟᱹᱛᱤᱨ ᱩᱱᱤ ᱫᱚ ᱢᱤᱫᱴᱟᱝ ᱯᱮᱞᱤᱵᱷᱤᱥᱼᱯᱷᱚᱥ ᱟᱠᱟᱱ ᱤᱭᱩᱨᱮᱛᱷᱨᱟ ᱨᱮ ᱜᱷᱟᱹᱞ ᱞᱮᱱᱟ ᱟᱨ ᱩᱱᱤ ᱫᱚ ᱢᱤᱫ ᱚᱠᱛᱚ ᱞᱟᱹᱜᱤᱫ ᱢᱤᱫᱴᱟᱝ ᱳᱭᱞᱤᱪᱮᱭᱟᱨ ᱟᱨ ᱢᱤᱫᱴᱟᱝ ᱠᱳᱞᱳᱥᱴᱟᱢᱤ ᱵᱮᱜ ᱵᱮᱣᱦᱟᱨ ᱦᱩᱭᱩᱜ ᱛᱟᱦᱮᱸᱫ ᱾
᱒᱐᱐᱐ ᱥᱮᱨᱢᱟ ᱨᱮᱱᱟᱜ ᱛᱟᱞᱟ ᱥᱮᱦᱮᱫ ᱨᱮ ᱨᱤᱡᱟᱨᱵᱽ ᱟᱠᱟᱱ ᱣᱤᱴᱟᱞ ᱫᱚ ᱥᱟᱢᱟᱝ ᱠᱟᱞᱤᱯᱷᱳᱨᱱᱤᱭᱟ ᱨᱮ ᱢᱤᱫ ᱠᱳᱰᱤ ᱥᱴᱳᱯ ᱮ ᱪᱟᱞ ᱟᱫᱮᱭᱟ ᱾ ᱩᱱᱤ ᱫᱚ ᱒᱐᱑᱑ ᱨᱮ ᱯᱳᱨᱱ ᱤᱱᱰᱟᱥᱴᱨᱤ ᱨᱮ ᱨᱩᱣᱟᱹᱲᱚᱜ ᱞᱟᱹᱜᱤᱫ ᱛᱮᱭ ᱞᱟᱹᱭ ᱞᱮᱫ ᱛᱟᱦᱮᱸᱫ, ᱢᱮᱱᱠᱷᱟᱱ ᱱᱚᱶᱟ ᱠᱷᱚᱱ ᱵᱟᱹᱱᱩᱜ-ᱟ ᱾
ᱵᱚᱵᱤ ᱵᱤᱴᱟᱞᱤ ᱱᱮᱴ ᱣᱟᱨᱴ
᱒᱐᱒᱒-᱒᱐᱒᱓ ᱨᱮ ᱟᱡᱟᱜ ᱱᱮᱴ ᱣᱮᱞᱛᱷ ᱫᱚ ᱟᱹᱰᱤ ᱜᱮ ᱵᱟᱹᱲᱛᱤ ᱟᱠᱟᱱᱟ ᱾ ᱚᱱᱟᱛᱮ, ᱕᱘ ᱥᱮᱨᱢᱟ ᱩᱢᱮᱨ ᱨᱮ ᱵᱚᱵᱤ ᱵᱤᱴᱟᱞᱤ ᱫᱚ ᱪᱮᱫ ᱞᱮᱠᱟᱱ ᱩᱢᱮᱨ ᱢᱮᱱᱟᱜ-ᱟ? ᱵᱚᱵᱤ ᱵᱷᱤᱴᱟᱞ ᱟᱜ ᱡᱤᱣᱤ ᱜᱚᱲᱦᱚᱱ ᱫᱚ ᱢᱩᱬᱩᱛ ᱞᱮᱠᱟᱛᱮ ᱢᱤᱫ ᱧᱩᱛᱩᱢᱟᱱ ᱚᱱᱚᱞᱤᱭᱟ. ᱠᱟᱱᱟᱭ ᱾ ᱩᱱᱤ ᱫᱚ ᱟᱢᱮᱨᱤᱠᱟ ᱠᱷᱚᱱ ᱠᱟᱱᱟᱭ ᱾ ᱟᱵᱚ ᱫᱚ ᱵᱚᱵᱤ ᱵᱤᱴᱟᱞᱤ ᱟᱜ ᱱᱮᱴ ᱣᱟᱨᱴ, ᱥᱚᱱᱟ, ᱥᱚᱞᱟᱨ, ᱮᱱᱮᱢ ᱟᱨ ᱮᱥᱴᱮᱴ ᱠᱚ ᱵᱟᱰᱟᱭ ᱟᱠᱟᱫ ᱟᱵᱚ᱾
ᱞᱟᱹᱭ ᱞᱮᱠᱟᱛᱮ
ᱵᱚᱵᱤ ᱣᱤᱴᱟᱞ, ᱡᱟᱦᱟᱸᱭ ᱫᱚ "ᱡᱮᱨᱤ ᱯᱷᱳᱨᱰ" ᱧᱩᱛᱩᱢ ᱛᱮᱦᱚᱸ ᱵᱟᱰᱟᱭᱚᱜ ᱠᱟᱱᱟ (᱓᱐ ᱡᱩᱱ ᱑᱙᱖᱕ - ᱒᱙ ᱚᱜᱚᱥᱴ ᱒᱐᱑᱗) ᱫᱚ ᱢᱤᱫ ᱟᱢᱮᱨᱤᱠᱟᱱ ᱯᱚᱨᱱᱳᱜᱨᱟᱯᱷᱤ ᱟᱠᱴᱚᱨ ᱠᱟᱱᱟᱭ ᱾ ᱑᱙᱙᱕ ᱥᱮᱨᱢᱟ ᱨᱮ ᱩᱱᱤ ᱫᱚ ᱮᱰᱩᱠᱥ ᱯᱷᱤᱞᱢ ᱤᱱᱰᱟᱥᱴᱨᱤ ᱨᱮᱭᱮ ᱥᱮᱞᱮᱫ ᱞᱮᱱᱟ ᱟᱨ ᱔᱑᱘ ᱜᱚᱴᱟᱝ ᱯᱷᱤᱞᱢ ᱨᱮᱭᱮ ᱠᱟ. ᱟᱡᱟᱜ ᱯᱷᱤᱞᱢ ᱜᱽᱨᱟᱯᱷᱤ ᱨᱮ ᱡᱚᱱ ᱞᱮᱥᱞᱤ ᱟᱜ ᱯᱷᱤᱞᱢ ᱠᱚ ᱥᱮᱞᱮᱫ ᱢᱮᱱᱟᱜᱼᱟ ᱾ ᱣᱤᱴᱟᱞᱤ ᱫᱚ ᱵᱟᱨᱭᱟ ᱮᱰᱩᱠᱴ ᱯᱷᱤᱞᱢ ᱨᱮ ᱠᱟ.ᱢᱤ ᱟᱠᱟᱫᱟ।
ᱥᱟᱹᱠᱷᱭᱟᱹᱛ
ᱛᱷᱚᱠ:ᱮᱰᱟᱞᱴ ᱥᱚᱨᱮᱥ ᱯᱟᱯᱟᱴᱤᱭᱟᱹ ᱛᱷᱚᱠ:ᱮᱰᱟᱞᱴ ᱠᱚᱲᱟ ᱯᱟᱯᱟᱴᱤᱭᱟᱹ ᱛᱷᱚᱠ:ᱮᱰᱟᱞᱴ ᱟᱢᱨᱤᱠᱟᱱ ᱯᱟᱯᱟᱴᱤᱭᱟᱹ ᱛᱷᱚᱠ:ᱯᱚᱨᱱᱚᱜᱽᱨᱟᱯᱷᱤᱠ ᱯᱟᱯᱟᱴᱤᱭᱟᱹ
ᱰᱚᱠᱞᱟᱢ ᱵᱤᱵᱟᱹᱫᱽ ᱒᱐᱑᱗
᱒᱐᱑᱗ ᱥᱟᱹᱦᱤᱛ ᱨᱮ ᱥᱤᱧᱚᱛ ᱯᱷᱟᱹᱫᱽ ᱟᱨ ᱪᱤᱱ ᱯᱤᱯᱩᱞᱥ ᱞᱤᱵᱚᱨᱮᱥᱚᱱ ᱟᱨᱢᱤ ᱢᱩᱫᱽ ᱨᱮ ᱰᱚᱠᱞᱟᱢ ᱮᱞᱟᱠᱟ ᱨᱮ ᱦᱩᱭ ᱞᱮᱱ ᱢᱤᱫ ᱵᱤᱵᱟᱹᱫᱽ ᱜᱮ ᱰᱚᱠᱞᱟᱢ ᱵᱤᱵᱟᱹᱫᱽ ᱠᱚ ᱢᱮᱛᱟᱜ ᱠᱟᱱᱟ ᱾ ᱱᱚᱶᱟ ᱮᱞᱟᱠᱟ ᱨᱮ ᱪᱤᱱ ᱨᱤᱱ ᱯᱷᱟᱹᱫᱽ ᱢᱤᱫ ᱰᱟᱦᱟᱨ ᱚᱥᱟᱨ ᱨᱮᱱᱟᱜ ᱠᱟᱹᱢᱤ ᱠᱚ ᱥᱟᱵ ᱞᱮᱫ ᱛᱟᱦᱮᱸᱫ, ᱡᱟᱦᱟᱸ ᱫᱚ ᱵᱤᱵᱟᱹᱫᱽ ᱨᱮᱱᱟᱜ ᱢᱩᱬ ᱚᱡᱮ (reason) ᱛᱟᱦᱮᱸ ᱠᱟᱱᱟ ᱾ ᱰᱚᱠᱞᱟᱢ ᱮᱞᱟᱠᱟ ᱫᱚ ᱰᱚᱝᱜᱽᱞᱟᱝᱜᱽ ᱟᱨᱵᱟᱝ ᱰᱚᱝᱜᱽᱞᱟᱝᱜᱽ ᱪᱟᱣᱪᱟᱝᱜᱽ ᱧᱩᱛᱩᱢ ᱛᱮ ᱵᱟᱰᱟᱭᱚᱜ ᱠᱟᱱᱟ ᱾ ᱪᱟᱝᱜᱽᱣᱟᱝᱜᱽ ᱢᱮᱱ ᱫᱚ ᱦᱩᱭᱩᱜ ᱠᱟᱱᱟ ᱛᱟᱥᱟᱫ ᱚᱛ ᱟᱨᱵᱟᱝ ᱯᱩᱲᱤᱭᱟᱹ ᱚᱛ ᱾ ᱑᱖ ᱡᱩᱱ ᱒᱐᱑᱗ ᱨᱮ ᱪᱤᱱ ᱨᱤᱱ ᱯᱷᱟᱹᱫᱽ ᱱᱤᱡᱚᱨ ᱰᱟᱦᱟᱨ ᱛᱮᱭᱟᱨ ᱞᱟᱹᱜᱤᱫ ᱦᱟᱹᱛᱭᱟᱹᱨ ᱠᱚ ᱥᱟᱵ ᱠᱟᱛᱮ ᱰᱚᱠᱞᱟᱢ ᱛᱮ ᱥᱮᱴᱮᱨ ᱞᱮᱱ ᱛᱟᱦᱮᱸᱫ, ᱚᱸᱰᱮ ᱢᱟᱬᱟᱝ ᱰᱟᱦᱟᱨ ᱫᱚ ᱠᱚᱧᱮ ᱥᱮᱫ ᱚᱥᱟᱨ ᱞᱟᱹᱜᱤᱫ ᱮ ᱮᱦᱚᱵ ᱞᱮᱫ ᱛᱟᱦᱮᱸᱫ ᱾ ᱰᱚᱠᱞᱟᱢ ᱮᱞᱟᱠᱟ ᱨᱮ ᱪᱤᱱ ᱟᱨ ᱵᱷᱩᱴᱟᱱ ( ᱥᱤᱧᱚᱛ ᱯᱩᱲᱥᱤ ᱟᱨ ᱜᱟᱛᱮ ᱫᱤᱥᱚᱢ) ᱟᱯᱱᱟᱨᱟᱜ ᱟᱹᱭᱫᱟᱹᱨ ᱠᱤᱱ ᱢᱮᱱᱮᱫ ᱠᱷᱟᱹᱛᱤᱨ ᱱᱚᱶᱟ ᱫᱚ ᱵᱤᱵᱟᱹᱫᱽ ᱴᱷᱟᱶ ᱠᱟᱱᱟ ᱾ ᱑᱘ ᱡᱩᱱ ᱒᱐᱑᱗ ᱨᱮ ᱒᱗᱐ ᱜᱟᱱ ᱥᱤᱧᱚᱛ ᱨᱤᱱ ᱯᱷᱟᱹᱫᱽ ᱦᱟᱹᱛᱭᱟᱹᱨ ᱟᱨ ᱥᱰᱟᱦᱟᱨ ᱨᱟᱹᱯᱩᱫ ᱵᱩᱞᱰᱚᱡᱚᱨ ᱥᱟᱵ ᱠᱟᱛᱮ ᱰᱚᱠᱞᱟᱢ ᱠᱚ ᱵᱚᱞᱚ ᱞᱮᱱ ᱛᱟᱦᱮᱸᱫ ᱾ ᱒᱘ ᱚᱜᱚᱥᱴ ᱒᱐᱑᱗ ᱦᱤᱞᱚᱜ ᱥᱤᱧᱚᱛ ᱟᱨ ᱤᱱ ᱟᱯᱟᱱᱟᱹᱯᱤᱱ ᱨᱤᱱ ᱯᱷᱟᱹᱫᱽ ᱠᱚ ᱚᱱᱟ ᱮᱞᱟᱠᱟ ᱠᱷᱚᱱ ᱠᱤᱱ ᱥᱟᱦᱟ ᱠᱮᱫ ᱠᱚᱣᱟ ᱢᱮᱱᱛᱮ ᱵᱟᱰᱟᱭᱞᱮᱱᱟ ᱾
ᱴᱷᱟᱶ
ᱥᱤᱧᱚᱛ, ᱪᱤᱱ ᱟᱨ ᱵᱷᱩᱴᱟᱱ ᱨᱮᱱᱟᱜ ᱯᱮᱭᱟ ᱫᱤᱥᱚᱢ ᱨᱮᱱᱟᱜ ᱢᱤᱞᱚᱱ ᱴᱤᱰᱟᱹᱜ ᱨᱮ ᱢᱮᱱᱟᱜ ᱰᱚᱠᱞᱟᱢ ᱮᱞᱟᱠᱟ ᱢᱮᱱᱟᱜᱼᱟ ᱾ ᱱᱚᱶᱟ ᱫᱚ ᱪᱤᱱ ᱟᱨ ᱵᱷᱩᱴᱟᱱ ᱛᱟᱞᱟ ᱨᱮᱱᱟᱜ ᱥᱤᱢᱟᱹᱜᱷᱟᱸᱭ ᱨᱮ ᱵᱟᱱᱟᱨ ᱫᱤᱥᱚᱢ ᱨᱮᱱᱟᱜ ᱵᱤᱵᱟᱹᱫᱽ ᱮᱞᱟᱠᱟ ᱾ ᱥᱤᱧᱚᱛ ᱫᱚ ᱰᱚᱠᱞᱟᱢ ᱨᱮᱱᱟᱜ ᱟᱹᱭᱫᱟᱹᱨ ᱫᱚ ᱵᱟᱭ ᱫᱚᱦᱚᱭᱮᱫᱼᱟ, ᱢᱮᱱᱠᱷᱟᱱ ᱟᱡᱤᱡ ᱜᱟᱛᱮ ᱫᱤᱥᱚᱢ ᱵᱷᱩᱴᱟᱱ ᱨᱮᱱᱟᱜ ᱟᱹᱭᱫᱟᱹᱨ ᱮ ᱥᱟᱨᱦᱟᱣ ᱮᱫᱼᱟ ᱾
᱑᱘᱙᱐ ᱨᱮ ᱪᱤᱱ ᱟᱨ ᱵᱨᱤᱴᱮᱱ ᱢᱩᱸᱫᱽ ᱨᱮ ᱠᱚᱞᱠᱟᱛᱟ ᱨᱮ ᱦᱩᱭᱞᱮᱱ ᱢᱤᱫ ᱥᱩᱦᱤᱥᱟᱠᱟᱢ ᱨᱮᱱᱟᱜ ᱯᱩᱭᱞᱩ ᱫᱷᱟᱯ ᱞᱮᱠᱟᱛᱮ ᱪᱤᱱ ᱫᱚ ᱰᱚᱠᱞᱟᱢ ᱨᱮ ᱥᱟᱢᱵᱽᱲᱟᱣ ᱟᱹᱭᱫᱟᱹᱨ ᱮ ᱠᱷᱚᱡᱽ ᱮᱫᱟ ᱾ ᱱᱶᱟ ᱥᱩᱦᱤᱥᱟᱠᱟᱢ ᱞᱮᱠᱟᱛᱮ ᱺ ᱥᱤᱠᱤᱢ ᱥᱮᱫ ᱞᱤᱸᱡᱤᱱ ᱠᱟᱱ ᱛᱤᱥᱛᱟ ᱜᱟᱰᱟ ᱟᱨ ᱛᱤᱵᱽᱵᱚᱛ ᱨᱮᱱᱟᱜ ᱢᱚᱪᱩ ᱟᱨ ᱥᱟᱢᱟᱝ ᱥᱮᱦᱮᱫ ᱨᱮᱱᱟᱜ ᱮᱴᱟᱜ ᱜᱟᱰᱟ ᱠᱚ ᱫᱟᱜ ᱥᱚᱢᱯᱚᱫᱽ ᱦᱟᱹᱴᱤᱧᱮᱫ ᱵᱩᱨᱩ ᱠᱚ ᱥᱤᱠᱤᱢ ᱟᱨ ᱛᱤᱵᱽᱵᱚᱛ ᱨᱮᱱᱟᱜ ᱥᱤᱢᱟᱹᱜᱷᱟᱸᱭ ᱞᱮᱠᱟᱛᱮ ᱞᱮᱠᱷᱟᱜᱼᱟ ᱾ ᱱᱚᱶᱟ ᱥᱤᱢᱟᱹᱜᱷᱟᱸᱭ ᱵᱷᱩᱴᱟᱱ ᱮᱞᱟᱠᱟ ᱨᱮᱱᱟᱜ ᱜᱤᱢᱚᱪᱤ ᱵᱩᱨᱩ ᱠᱷᱚᱱ ᱮᱦᱚᱵ ᱠᱟᱛᱮ ᱱᱚᱶᱟ ᱫᱟᱜᱦ ᱦᱟᱹᱴᱤᱧᱟᱜ ᱵᱩᱨᱩ ᱥᱮᱫ ᱛᱮ ᱱᱮᱯᱟᱞ ᱨᱮᱱᱟᱜ ᱥᱤᱢᱟᱹᱜᱷᱟᱱᱭ ᱨᱮ ᱢᱩᱪᱟᱹᱫ ᱟᱠᱟᱱᱟ ᱾
ᱞᱤᱭᱚᱱᱦᱟᱨᱰ ᱤᱣᱞᱟᱨ
ᱞᱤᱭᱚᱱᱦᱟᱨᱰ ᱤᱣᱞᱟᱨ ᱫᱚ ᱢᱤᱫ ᱥᱣᱤᱥ ᱮᱞᱠᱷᱟ ᱯᱟᱹᱨᱣᱠᱷᱤᱭᱟᱹ, ᱡᱟᱜ ᱥᱟᱬᱮᱥᱤᱭᱟᱹ, ᱡᱟᱜ ᱥᱮᱨᱢᱟ ᱥᱟᱬᱮᱥᱱᱭᱟᱹ, ᱞᱚᱡᱤᱥᱤᱭᱟᱱ ᱟᱨ ᱤᱧᱡᱤᱱᱤᱭᱟᱹᱨ ᱛᱟᱦᱮᱸ ᱠᱟᱱᱟᱭ ᱾ ᱡᱟᱦᱟᱸᱭ ᱫᱚ ᱫᱚᱲᱦᱚᱣᱟᱱ ᱟᱨ ᱞᱟᱹᱠᱛᱤᱭᱟᱱ ᱛᱚᱞᱟᱥ ᱠᱚᱭ ᱧᱟᱢ ᱞᱮᱜᱼᱟ ᱮᱞᱠᱷᱟ ᱨᱮᱱᱟᱜ ᱟᱭᱢᱟ ᱰᱟᱹᱨ ᱤᱫᱤᱠᱟᱛᱮ ᱾ ᱤᱣᱞᱟᱨ ᱫᱚ ᱑᱘ ᱟᱱᱟᱜ ᱡᱩᱜᱽ ᱨᱤᱱᱤᱡ ᱢᱤᱫ ᱧᱩᱛᱩᱢᱟᱱ ᱮᱞᱠᱷᱟ ᱯᱟᱹᱨᱩᱠᱷᱤᱭᱟᱹᱭ ᱛᱟᱦᱮᱸᱠᱟᱱᱟ ᱾ ᱮᱞᱠᱷᱟ ᱵᱮᱜᱚᱨ ᱡᱟᱜ ᱥᱟᱬᱮᱥ ᱯᱮᱦᱚᱸ ᱟᱡᱟᱜ ᱮᱱᱮᱢ ᱫᱚ ᱛᱟᱦᱮᱸ ᱠᱟᱱᱟ ᱾ ᱡᱟᱜ ᱥᱟᱬᱮᱥ ᱮᱱᱮᱢ ᱢᱩᱸᱫᱽ ᱠᱚᱨᱮ ᱢᱮᱠᱟᱞᱤᱠᱥ, ᱚᱯᱴᱤᱠᱥ, ᱯᱷᱞᱩᱭᱩᱰ ᱰᱟᱭᱱᱟᱢᱤᱠᱥ, ᱟᱥᱴᱨᱚᱱᱚᱢᱤ ᱟᱨ ᱢᱭᱩᱡᱤᱠ ᱛᱷᱤᱭᱚᱨᱤ ᱮᱢᱟᱱ ᱠᱚ ᱾ ᱟᱡᱟᱜ ᱥᱟᱢᱴᱟᱣ ᱠᱟᱹᱢᱤ ᱠᱚ ᱫᱚ ᱖᱐ ᱠᱷᱚᱱ ᱘᱐ ᱠᱩᱣᱟᱴᱚ ᱨᱟᱫᱟ ᱞᱮᱠᱟ ᱠᱚᱭ ᱯᱮᱨᱮᱡ ᱟᱠᱟᱫᱟ ᱾ ᱵᱟᱹᱲᱛᱤ ᱡᱩᱱᱟᱹᱱ ᱡᱤᱭᱚᱱ ᱫᱚ ᱥᱮᱸᱴ ᱯᱤᱴᱟᱨᱵᱚᱨᱜᱽ, ᱨᱩᱥᱤᱭᱟ ᱟᱨ ᱵᱚᱨᱞᱤᱱ ᱨᱮᱭ ᱠᱷᱮᱢᱟᱣ ᱞᱮᱜᱼᱟ, ᱚᱱᱟ ᱛᱟᱭᱚᱢ ᱯᱨᱩᱥᱤᱭᱟ ᱨᱮᱱᱟᱜ ᱨᱟᱡᱽᱜᱟᱲ ᱨᱮ ᱾
ᱡᱤᱭᱚᱱ
thumb|Euler on the Old Swiss [[Swiss Franc|10 Franc banknote]] ᱞᱤᱭᱚᱱᱦᱟᱨᱰ ᱤᱣᱞᱟᱨ ᱫᱚ ᱑᱕ ᱮᱯᱨᱤᱞ ᱑᱙᱐'᱗ ᱥᱟᱞᱮ ᱨᱮ ᱡᱟᱱᱟᱢ ᱞᱮᱱᱟ ᱵᱟᱥᱮᱞ ᱧᱩᱛᱩᱢᱟᱱ ᱢᱤᱫ ᱡᱟᱭᱜᱟ ᱨᱮ ᱾ ᱟᱡ ᱨᱤᱱ ᱵᱟᱨᱭᱟ ᱢᱤᱥᱨᱟ ᱠᱤᱱ ᱛᱟᱦᱮᱸᱠᱟᱱᱟ : ᱟᱱᱱᱟ ᱢᱟᱨᱤᱭᱟ ᱟᱨ ᱢᱟᱨᱤᱭᱟ ᱢᱟᱜᱽᱰᱟᱞᱮᱱᱟ ᱟᱨ ᱢᱤᱫ ᱵᱚᱠᱚᱛ ᱠᱚᱲᱟ ᱡᱚᱦᱟᱱ ᱦᱮᱱᱨᱤᱪ ᱾ ᱑᱗᱒᱐ ᱥᱟᱞᱮ ᱨᱮ ᱩᱱ ᱫᱚ ᱑᱓ ᱥᱟᱞᱮ ᱵᱚᱭᱚᱥ ᱛᱟᱭ ᱦᱩᱭ ᱞᱮᱱ ᱛᱟᱦᱮᱸᱱ, ᱩᱱ ᱡᱚᱨᱷᱟᱜ ᱵᱟᱥᱮᱞ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱭ ᱤᱛᱩᱱᱮ ᱵᱚᱞᱚ ᱞᱮᱱ ᱛᱟᱦᱮᱸᱫ ᱾ ᱑᱗᱒᱓ ᱥᱟᱞᱮ ᱨᱮ ᱥᱟᱱᱟᱥᱤ  (philosophy) ᱨᱮ ᱢᱟᱥᱴᱟᱨᱮ ᱟᱛᱟᱝ ᱞᱮᱫ ᱛᱟᱦᱮᱸᱫ ᱾ ᱤᱣᱞᱟᱨ ᱫᱚ ᱑᱗ ᱢᱮ ᱑᱗᱒᱗ ᱥᱟᱞᱮᱨᱮ ᱥᱮᱱ ᱮᱱᱟᱭ ᱥᱮᱸᱴ ᱯᱤᱴᱟᱨᱵᱚᱨᱜᱽ ᱾ ᱚᱸᱰᱮ ᱢᱮᱰᱤᱠᱟᱞ ᱰᱤᱯᱟᱨᱢᱮᱸᱴ ᱨᱮ ᱜᱚᱲᱚᱭ ᱮᱢ ᱠᱮᱜᱼᱟ ᱾ ᱚᱸᱰᱮ ᱨᱩᱥᱤᱭᱟᱱ ᱯᱟᱹᱨᱥᱤ ᱨᱮ ᱢᱟᱥᱴᱟᱨ ᱮᱱᱟᱭ ᱟᱨ ᱚᱸᱰᱮ ᱵᱟᱥᱟ ᱛᱟᱦᱮᱸᱭᱮᱱᱟᱭ ᱾  ᱚᱱᱟ ᱥᱟᱶᱛᱮ ᱨᱩᱥᱤᱭᱟᱱ ᱱᱮᱵᱷᱤ ᱨᱮ ᱢᱮᱰᱤᱠ ᱞᱮᱠᱟᱛᱮ ᱠᱟᱹᱢᱤ ᱠᱟᱱ ᱛᱟᱦᱮᱸᱫ ᱾
ᱫᱩᱜᱽᱞᱟ, ᱦᱟᱡᱟᱨᱵᱟᱜᱽ (ᱡᱷᱟᱨᱠᱷᱚᱸᱰ)
ᱰᱮᱢᱚᱜᱽᱨᱟᱯᱷᱤᱠ
ᱱᱚᱶᱟ ᱟᱹᱛᱩ ᱨᱮ ᱥᱤᱠᱷᱱᱟᱹᱛ ᱫᱚᱨ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱫᱚᱨ ᱠᱷᱚᱱ ᱠᱚᱢ ᱜᱮᱭᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮ ᱥᱤᱠᱷᱟᱱᱟᱹᱛ ᱫᱚᱨ ᱫᱚ ᱕᱗.᱒᱕% ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱢᱟᱹᱫᱽ ᱨᱮ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱫᱚ ᱗᱕.᱐᱐, ᱢᱮᱱᱠᱷᱟᱱ ᱠᱩᱲᱤ ᱠᱚᱣᱟᱜ ᱫᱚ ᱓᱘.᱑᱐ % ᱾
ᱪᱟᱪᱞᱟᱣ
ᱥᱤᱧᱚᱛ ᱨᱮᱱᱟᱜ ᱥᱚᱢᱵᱤᱫᱷᱟᱱ (constitution of India) ᱟᱨ ᱯᱚᱧᱪᱟᱭᱚᱛᱤ ᱨᱟᱡᱽ ᱠᱟᱹᱱᱩᱱ (Panchyati Raaj Act) ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱫᱚ ᱥᱚᱨᱯᱚᱧᱪ (Sarpanch) ᱦᱚᱛᱮᱛᱮ ᱪᱟᱪᱞᱟᱣᱜ ᱠᱟᱱᱟ ᱾ ᱱᱚᱶᱟ ᱟᱹᱛᱩ ᱨᱮᱱᱟᱜ ᱜᱽᱨᱟᱢ ᱯᱚᱧᱪᱟᱭᱚᱛ ᱫᱚ ᱥᱟᱠᱷᱤᱭᱟ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱫᱚ ᱦᱟᱡᱟᱨᱤᱵᱟᱜᱽ, ᱥᱚᱫᱚᱨ ᱛᱷᱟᱱᱟ ᱛᱟᱹᱨᱤ ᱨᱮ ᱢᱮᱱᱟᱜᱼᱟ ᱾
ᱥᱮᱪᱮᱫ
ᱥᱮᱪᱮᱫᱚᱜ ᱞᱟᱹᱜᱤᱫ ᱛᱮ ᱱᱚᱶᱟ ᱟᱹᱛᱩ ᱨᱮ ᱥᱚᱨᱠᱟᱨᱤ ᱯᱨᱟᱭᱢᱮᱨᱤ ᱟᱥᱲᱟ ᱢᱮᱱᱟᱜᱼᱟ ᱾ ᱥᱩᱨ ᱨᱮᱱᱟᱜ ᱪᱮᱛᱟᱱ ᱛᱟᱱᱟᱞᱟ ᱵᱤᱨᱫᱟᱹᱜᱟᱲ (higher secondary school) ᱫᱚ ᱦᱟᱡᱟᱨᱤᱵᱟᱜᱽ ᱨᱮ ᱢᱮᱱᱟᱜ-ᱟ ᱾ ᱥᱩᱨ ᱨᱮᱱᱟᱜ ᱯᱨᱟᱭᱵᱷᱮᱴ ᱟᱨ ᱥᱚᱨᱠᱟᱨᱤ ᱭᱩᱱᱤᱵᱷᱟᱨᱥᱤᱴᱤ ᱤᱸᱡᱤᱱᱤᱭᱟᱹᱨᱤᱝ ᱠᱚᱞᱮᱡᱽ ᱫᱚ ᱦᱟᱡᱟᱨᱤᱵᱟᱜᱽ ᱨᱮ ᱢᱮᱱᱟᱜᱼᱟ ᱾ ᱟᱨ ᱥᱟᱱᱟᱢ ᱠᱷᱚᱱ ᱪᱮᱛᱟᱱ ᱵᱤᱱᱳᱵᱟ ᱵᱷᱟᱣᱮ ᱭᱩᱱᱤᱵᱷᱟᱨᱥᱤᱴᱤ ᱠᱚᱞᱮᱡᱽ ᱢᱮᱱᱟᱜ-ᱟ᱾
ᱦᱮᱡᱥᱮᱱ
ᱱᱚᱶᱟ ᱟᱹᱛᱩ ᱠᱷᱚᱱ ᱦᱤᱡᱩᱜ ᱥᱮᱱᱚᱜ ᱫᱚ ᱱᱟᱥᱮ ᱟᱸᱴ ᱜᱮᱭᱟ ᱾ ᱥᱩᱨ ᱵᱟᱥ ᱜᱟᱹᱰᱤ ᱫᱮᱡᱚᱜ ᱴᱷᱟᱶ ᱫᱚ ᱓ ᱠᱤᱞᱚᱢᱤᱴᱚᱨ ᱟᱨ ᱨᱮᱞᱜᱟᱹᱰᱤ ᱥᱴᱮᱥᱚᱱ ᱦᱚᱸ ᱘ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ ᱾
ᱪᱟᱥᱵᱟᱥ
ᱱᱚᱶᱟ ᱟᱹᱛᱩ ᱨᱮ ᱦᱳᱲᱳ, ᱡᱚᱸᱰᱨᱟ ᱟᱨ ᱩᱛᱩ ᱟᱲᱟᱜ ᱡᱚ ᱮᱢᱟᱱ ᱠᱚ ᱪᱟᱥᱵᱟᱥ ᱠᱚ ᱠᱚᱨᱟᱣ ᱮᱫᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ: ᱦᱟᱡᱟᱨᱤᱵᱟᱜᱽ, ᱥᱚᱫᱚᱨ ᱵᱚᱱᱚᱛ ᱨᱮᱱᱟᱜ ᱟᱹᱛᱩ ᱛᱷᱚᱠ: ᱦᱟᱡᱟᱨᱤᱵᱟᱜᱽ ᱵᱚᱱᱚᱛ ᱨᱮᱱᱟᱜ ᱟᱹᱛᱩ ᱛᱷᱚᱠ: ᱥᱚᱫᱚᱨ ᱵᱚᱱᱚᱛ ᱨᱮᱱᱟᱜ ᱟᱹᱛᱩ
ᱪᱤᱠᱢᱚᱜᱚᱞᱩᱨ ᱦᱚᱱᱚᱛ
ᱪᱤᱠᱢᱚᱜᱚᱞᱩᱨ ᱦᱚᱱᱚᱛ ᱫᱚ ᱠᱚᱨᱱᱟᱴᱚᱠ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱥᱤᱧᱚᱛ ᱨᱮ ᱡᱚᱛᱚ ᱠᱷᱚᱱ ᱢᱟᱲᱟᱝ ᱠᱚᱯᱷᱤ ᱪᱟᱥ ᱫᱚ ᱪᱤᱠᱢᱚᱜᱚᱞᱩᱨ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱪᱤᱠᱢᱚᱜᱚᱞᱩᱨ ᱨᱮ ᱵᱩᱨᱩ ᱱᱚᱶᱟ ᱯᱟᱪᱮ ᱜᱷᱟᱴ ᱨᱮᱱᱟᱜ ᱴᱷᱟᱶ ᱠᱟᱱᱟ, ᱛᱩᱸᱜᱟ ᱟᱨ ᱵᱷᱚᱫᱽᱨᱟ ᱞᱮᱠᱟᱱ ᱜᱟᱰᱟ ᱨᱮᱱᱟᱜ ᱜᱟᱰᱟ ᱢᱮᱱᱟᱜᱼᱟ ᱾ ᱢᱩᱞᱞᱟᱭᱚᱱᱜᱤᱨᱤ, ᱱᱚᱶᱟ ᱠᱚᱨᱱᱟᱴᱚᱠ ᱨᱮᱱᱟᱜ ᱟᱹᱰᱤ ᱩᱥᱩᱞ ᱢᱮᱱᱟᱜᱼᱟ, ᱦᱚᱱᱚᱛ ᱨᱮ ᱢᱮᱱᱟᱜᱼᱟ ᱾
ᱚᱛᱱᱚᱜ
ᱪᱤᱠᱢᱚᱜᱚᱞᱩᱨ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ, ᱪᱤᱠᱢᱚᱜᱚᱞᱩᱨ, ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱵᱟᱸᱜᱽᱞᱳᱨ ᱠᱷᱚᱱ ᱒᱕᱑ ᱠᱤᱞᱚᱢᱤᱴᱚᱨ (᱑᱕᱖ ᱢᱤᱞ) ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ, ᱟᱨ ᱪᱚᱸᱫᱽᱨᱚ ᱫᱨᱚᱬ ᱵᱩᱨᱩ ᱟᱨ ᱡᱷᱩᱲ ᱵᱤᱨ ᱛᱮ ᱜᱷᱮᱨᱟᱣ ᱟᱠᱟᱱᱟ ᱾ ᱦᱚᱱᱚᱛ ᱑᱒° ᱕᱔' ᱔᱒' ᱟᱨ ᱑᱓° ᱕᱓' ᱕᱓' ᱠᱚᱧᱮ ᱚᱥᱟᱨ ᱟᱨ ᱗᱕° ᱐᱔' ᱕᱖' ᱟᱨ ᱗᱖° ᱒᱑' ᱕᱐' ᱥᱟᱢᱟᱝ ᱞᱚᱝᱡᱤᱴᱭᱩᱰ ᱛᱟᱞᱟ ᱨᱮ ᱢᱮᱱᱟᱜᱼᱟ ᱾ ᱥᱟᱢᱟᱝ ᱠᱷᱚᱱ ᱯᱟᱪᱮ ᱫᱷᱟᱹᱨᱤᱡ ᱱᱚᱶᱟ ᱟᱹᱰᱤ ᱡᱤᱞᱤᱧᱟ ᱑᱓᱘.᱔ ᱠᱤᱞᱚᱢᱤᱴᱚᱨ ᱟᱨ ᱠᱚᱧᱮ ᱠᱷᱚᱱ ᱮᱛᱚᱢ ᱫᱷᱟᱹᱨᱤᱡ ᱘᱘.᱕ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮ ᱫᱟᱜ ᱑᱙᱒᱕ ᱢᱤᱞᱤ ᱫᱟᱜ ᱦᱩᱭᱩᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱟᱹᱰᱤ ᱩᱥᱩᱞ ᱛᱷᱟᱱ ᱢᱩᱞᱞᱟᱭᱚᱱᱜᱤᱨᱤ ᱠᱟᱱᱟ, ᱱᱚᱶᱟ ᱫᱚᱨᱭᱟ ᱟᱴᱮᱫ ᱠᱷᱚᱱ ᱑,᱙᱒᱖ ᱢᱤᱴᱚᱨ ᱩᱥᱩᱞᱟ, ᱱᱚᱶᱟ ᱠᱚᱨᱱᱟᱴᱚᱠ ᱯᱚᱱᱚᱛ ᱨᱮᱱᱟᱜ ᱟᱹᱰᱤ ᱩᱥᱩᱞ ᱛᱷᱟᱱ ᱦᱚᱸ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱓᱐% (᱒᱑᱐᱘.᱖᱒ ᱜᱟᱺᱴ ᱠᱤᱞᱚᱢᱤᱴᱚᱨ) ᱵᱤᱨ ᱛᱮ ᱫᱟᱯᱟᱞ ᱟᱠᱟᱱᱟ ᱾ ᱦᱚᱱᱚᱛ ᱨᱮᱱᱟᱜ ᱥᱤᱢᱟᱹ ᱠᱚᱧᱮ ᱨᱮ ᱥᱤᱢᱚᱜᱟ, ᱠᱚᱧᱮᱼᱥᱟᱢᱟᱝ ᱨᱮ ᱫᱟᱣᱚᱬᱜᱮᱨᱮ, ᱥᱟᱢᱟᱝ ᱨᱮ ᱪᱤᱛᱨᱚᱫᱩᱨᱜᱽ ᱟᱨ ᱛᱩᱢᱠᱩᱨ ᱦᱚᱱᱚᱛ, ᱮᱛᱚᱢ ᱦᱟᱥᱚᱱ, ᱮᱛᱚᱢᱼᱯᱟᱪᱮ ᱨᱮ ᱮᱛᱚᱢ ᱠᱚᱱᱱᱚᱲ ᱟᱨ ᱯᱟᱪᱮ ᱨᱮ ᱩᱰᱩᱯᱤ ᱛᱮ ᱞᱟᱜᱟᱣᱜᱼᱟ ᱾ ᱵᱷᱚᱫᱽᱨᱟ, ᱛᱩᱸᱜᱟ,, ᱦᱮᱢᱵᱚᱛᱤ, ᱱᱮᱛᱨᱚᱵᱚᱛᱤ ᱟᱨ ᱵᱮᱫᱽᱵᱚᱛᱤ ᱜᱟᱰᱟ ᱦᱚᱱᱚᱛ ᱠᱷᱚᱱ ᱚᱸᱰᱚᱠᱚᱜᱼᱟ ᱾
ᱦᱚᱲ ᱮᱞᱮᱞ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱪᱤᱠᱢᱚᱜᱚᱞᱩᱨ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱑,᱑᱓᱗,᱙᱖᱑ ᱦᱚᱲ ᱢᱮᱱᱟᱜ ᱠᱚᱣᱟ, ᱱᱚᱶᱟ ᱥᱟᱭᱯᱨᱟᱥ ᱫᱤᱥᱚᱢ ᱟᱨᱵᱟᱝ ᱟᱢᱮᱨᱤᱠᱟ ᱯᱚᱱᱚᱛ ᱨᱚᱰ ᱟᱭᱞᱮᱸᱰ ᱥᱟᱞᱟᱜ ᱵᱟᱨᱟᱵᱟᱹᱨᱤ ᱟᱠᱚ ᱾ ᱱᱚᱶᱟ ᱥᱤᱧᱚᱛ ᱨᱮ (ᱜᱩᱴ ᱖᱔᱐ ᱦᱚᱱᱚᱛ ᱠᱷᱚᱱ ᱫᱚ) ᱔᱐᱘ ᱟᱱᱟᱜ ᱛᱷᱟᱱ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱫᱚ ᱑᱕᱘ ᱦᱚᱲ ᱛᱟᱦᱮᱸᱱᱟᱠᱚ ᱜᱚᱴᱟ ᱠᱤᱞᱚᱢᱤᱴᱚᱨ (᱔᱒᱐ᱹ/ᱜᱟᱺᱴ ᱢᱤᱞ) ᱢᱮᱱᱟᱜᱼᱟ ᱾ ᱒᱐᱐᱑ᱼ᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱩᱠᱩ ᱦᱚᱲ ᱮᱞ ᱜᱨᱚᱛᱷ ᱫᱚᱨ ᱫᱚ -᱐.᱒᱘% ᱛᱟᱦᱮᱸ ᱠᱟᱱᱟ ᱾ ᱪᱤᱠᱢᱚᱜᱚᱞᱩᱨ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱑᱐᱐᱕ ᱛᱤᱨᱞᱟᱹ ᱟᱜ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ, ᱟᱨ ᱥᱮᱪᱮᱫ ᱫᱚᱨ ᱫᱚ ᱗᱙.᱒᱔% ᱢᱮᱱᱟᱜᱼᱟ ᱾
᱘᱑% ᱦᱚᱲ ᱮᱞ ᱫᱚ ᱫᱮᱦᱟᱛ ᱴᱚᱴᱷᱟ ᱨᱮ ᱛᱟᱦᱮᱸᱱᱟᱠᱚ ᱟᱨ ᱛᱟᱨᱟ ᱫᱚ ᱑᱙% ᱫᱚ ᱥᱚᱦᱨᱤ ᱦᱚᱲ ᱮᱞ ᱢᱮᱱᱟᱜ ᱠᱚᱣᱟ ᱾ ᱛᱟᱞᱩᱠᱟ ᱨᱮᱫᱚ, ᱥᱨᱤᱝᱜᱮᱨᱤ ᱛᱟᱞᱩᱠ ᱨᱤᱱ ᱦᱚᱲ ᱮᱞ ᱟᱹᱰᱤ ᱠᱟᱹᱡ ᱜᱮᱭᱟ ᱠᱚ ᱟᱨ ᱪᱤᱠᱢᱚᱜᱚᱞᱩᱨ ᱛᱟᱞᱩᱠ ᱨᱤᱱ ᱦᱚᱲ ᱮᱞ ᱫᱚ ᱟᱹᱰᱤ ᱰᱮᱦᱮᱨ ᱜᱮᱭᱟ ᱠᱚ
ᱠᱚᱱᱱᱚᱲ ᱫᱚ ᱱᱤᱭᱟᱹ ᱦᱚᱱᱚᱛ ᱨᱮ ᱨᱚᱲᱮᱫ ᱯᱟᱹᱨᱥᱤ ᱠᱟᱱᱟ ᱾
ᱨᱳᱢᱟᱱᱥ ᱯᱟᱹᱨᱥᱤᱠᱚ
ᱨᱳᱢᱟᱱᱥ ᱯᱟᱹᱨᱥᱤᱠᱚ (ᱤᱝᱞᱤᱥ: Romance languages) ᱫᱚ ᱛᱮᱥᱟᱨ ᱟᱨ ᱤᱨᱟᱹᱞᱟᱱ ᱥᱟᱭ ᱥᱮᱨᱢᱟ ᱨᱮ ᱵᱷᱟᱞᱜᱟᱨ ᱞᱟᱛᱤᱱ ᱠᱷᱚᱱ ᱥᱤᱨᱡᱚᱱ ᱟᱠᱟᱱ ᱱᱮᱵᱮᱛᱟᱨ ᱯᱟᱹᱨᱥᱤᱠᱚ ᱠᱟᱱᱟ ᱾ ᱱᱚᱶᱟ ᱯᱟᱹᱨᱥᱤᱠᱚ ᱫᱚ ᱤᱱᱫᱳᱼᱤᱣᱨᱳᱯᱤᱭᱟᱱ ᱯᱟᱹᱨᱥᱤ ᱜᱷᱟᱨᱚᱸᱡᱽ ᱨᱮᱱᱟᱜ ᱤᱴᱟᱞᱤᱠ ᱪᱟᱸᱜᱟ ᱜᱷᱟᱨᱚᱸᱡᱽ ᱨᱮᱱᱟᱜ ᱯᱟᱹᱨᱥᱤ ᱠᱟᱱᱟ ᱾ ᱥᱟᱱᱟᱢ ᱠᱷᱚᱱ ᱡᱟᱹᱥᱛᱤ ᱨᱚᱲᱚᱜ ᱠᱟᱱ ᱨᱳᱢᱟᱱᱥ ᱯᱟᱹᱨᱥᱤᱠᱚ ᱫᱚ ᱦᱩᱭᱩᱜ ᱠᱟᱱᱟ ᱥᱯᱮᱱᱤᱥ (᱔᱘᱐ ᱢᱤᱞᱤᱭᱚᱱ), ᱯᱚᱨᱛᱩᱜᱤᱡᱽ (᱒᱗᱐ ᱢᱤᱞᱤᱭᱚᱱ), ᱯᱷᱨᱮᱸᱪ (᱗᱗ ᱢᱤᱞᱤᱭᱚᱱ), ᱤᱴᱟᱞᱤᱭᱟᱱ (᱖᱕ ᱢᱤᱞᱤᱭᱚᱱ) ᱟᱨ ᱨᱳᱢᱟᱱᱤᱭᱟᱱ (᱒᱔ ᱢᱤᱞᱤᱭᱚᱱ) ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱯᱟᱹᱨᱥᱤ ᱛᱷᱚᱠ: ᱯᱟᱹᱨᱥᱤ ᱜᱷᱟᱨᱚᱸᱡᱽ ᱛᱷᱚᱠ: ᱤᱱᱫᱳᱼᱤᱣᱨᱳᱯᱤᱭᱟᱱ ᱯᱟᱹᱨᱥᱤ ᱛᱷᱚᱠ: ᱤᱴᱟᱞᱤᱠ ᱯᱟᱹᱨᱥᱤ